
ΝΟΜΟΣ ΥΓΤ ΑΡΙΘΜ. 3984 

Δωρεά και μεταμόσχευση οργάνων και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α 

ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 

Άρθρο 1 (άρθρο 1 Οδηγίας 2010/53/ΕΕ) 
Αντικείμενο 

Με τις διατάξεις των κεφαλαίων Α' έως ΣΤ' του παρό¬ 
ντος νόμου ρυθμίζονται οι γενικές αρχές και οι προϋπο¬ 
θέσεις αφαίρεσης οργάνων από ζώντες και θανόντες αν¬ 
θρώπους με σκοπό τη μεταμόσχευση στο ανθρώπινο σώ¬ 
μα. Ενσωματώνεται στην ελληνική νομοθεσία η Οδηγία 
2010/53/ΕΕ (αρχικά 2010/45/ΕΕ) του Ευρωπαϊκού Κοινο¬ 
βουλίου και του Συμβουλίου, της 7ης Ιουλίου 2010 (επί¬ 
σημη εφημερίδα αριθμ. Ε. 207 της 06.08.2010 σ. 0014- 
0029) σχετικά με τα πρότυπα ποιότητας και ασφάλειας 
των οργάνων αυτών και θεσπίζονται μέτρα υλοποίησής 
της. Ενισχύεται το πλαίσιο ποινικών διατάξεων για την 
καταπολέμηση του εμπορίου οργάνων. 

Άρθρο 2 (άρθρο 2 Οδηγίας 2010/53/ΕΕ) 

Πεδίο εφαρμογής 

Οι διατάξεις των κεφαλαίων Α' έως ΣΤ' του παρόντος 
εφαρμόζονται στη δωρεά, τον έλεγχο, το χαρακτηρισμό, 
την αφαίρεση, τη συντήρηση, τη μεταφορά και τη μετα¬ 
μόσχευση ανθρώπινων οργάνων (εφεξής «οργάνων») 
που προορίζονται για μεταμόσχευση. 

Το παρόν δεν εφαρμόζεται: 

1. στις αυτομεταμοσχεύσεις, 

2. στη δωρεά, στην προμήθεια, στον έλεγχο, στην κω¬ 
δικοποίηση, στην επεξεργασία, στη συντήρηση, στην α¬ 
ποθήκευση και στη διανομή ανθρώπινων ιστών και κυτ¬ 
τάρων που προορίζονται για εφαρμογές στον άνθρωπο, 
καθώς και επεξεργασμένων προϊόντων που προέρχονται 


από ανθρώπινους ιστούς και κύτταρα, που προορίζονται 
για εφαρμογές στον άνθρωπο, που διέπονται από τις 
διατάξεις του π.δ. 26/2008 (Α'51 ), το οποίο ενσωμάτω¬ 
σε την Οδηγία 2004/23/ΕΚ του Ευρωπαϊκού Κοινοβουλί¬ 
ου και του Συμβουλίου της 31.3.2004 (ΕΕΕ102/7.4.2004) 
και τις συναφείς προς αυτήν Οδηγίες 2006/17/ΕΚ (ΕΕΕ 
38/9.2.2006) και 2006/86/ΕΚ (ΕΕΕ 294/25.10.2006). Επί¬ 
σης δεν εφαρμόζεται σε ιστούς και κύτταρα που χρησι¬ 
μοποιούνται ως αυτόλογα μοσχεύματα κατά τη διάρκεια 
μιας και της αυτής χειρουργικής διαδικασίας, 

3. στη δωρεά αίματος και συστατικών αίματος, που 
διέπεται από το π.δ. 138/2005 (Α' 195), 

4. στην αφαίρεση και χρήση αναπαραγωγικών κυττά¬ 
ρων, με σκοπό την εφαρμογή μεθόδων ιατρικώς υποβοη- 
θούμενης αναπαραγωγής, που διέπονται από το ν. 3305/ 
2005 (Α' 17). 

Άρθρο 3 (άρθρο 3 Οδηγίας 2010/53/ΕΕ) 

Ορισμοί 

Για τους σκοπούς του παρόντος νοούνται ως: 
α) “άδεια”: η έγκριση, κατόπιν ελέγχου των προϋποθέ¬ 
σεων, η χορήγηση άδειας και η καταχώριση σε μητρώο 
από την αρμόδια αρχή, 

β) “αρμόδια αρχή”: η αρχή, ο φορέας, ο οργανισμός 
και/ή το ίδρυμα που φέρει την ευθύνη για την εφαρμογή 
των διατάξεων του παρόντος, 
γ) “αποβολή”: η τελική κατάληξη ενός οργάνου, όταν 
δεν χρησιμοποιείται για μεταμόσχευση, 
δ) “δότης”: κάθε άνθρωπος που προβαίνει στη δωρεά 
ενός ή περισσότερων οργάνων, είτε κατά τη διάρκεια 
της ζωής του είτε μετά το θάνατό του, 
ε) “δωρεά”: η δωρεά ανθρώπινων οργάνων για μεταμό¬ 
σχευση, 

στ) “χαρακτηρισμός δότη": η συλλογή των κατάλλη¬ 
λων στοιχείων σχετικά με τα χαρακτηριστικά του δότη, 
τα οποία είναι αναγκαία για την αξιολόγηση της καταλ- 
ληλότητάς του για τη δωρεά οργάνων, ώστε να γίνεται η 
ορθότερη εκτίμηση επικινδυνότητας, να ελαχιστοποιού¬ 
νται οι κίνδυνοι για τον λήπτη και να βελτιστοποιείται η 
διάθεση των οργάνων, 

ζ) “ευρωπαϊκός οργανισμός ανταλλαγής οργάνων”: ο 
δημόσιος ή ιδιωτικός μη κερδοσκοπικός οργανισμός, 
που ασχολείται με την εντός των κρατών και τη διασυνο¬ 
ριακή ανταλλαγή οργάνων, του οποίου οι χώρες - μέλη 
είναι, στην πλειονότητά τους, κράτη - μέλη της Ευρω¬ 
παϊκής Ενωσης, 

η) “όργανο": διαφοροποιημένο μέρος του ανθρώπινου 
σώματος, που σχηματίζεται από διάφορους ιστούς και 
που διατηρεί τη δομή του, την αγγείωσή του και τη δυνα¬ 
τότητά του να αναπτύσσει φυσιολογικές λειτουργίες με 
σημαντικό επίπεδο αυτονομίας. Τα μέρη οργάνων θεω¬ 
ρείται επίσης ότι εμπίπτουν στον παρόντα ορισμό, εφό¬ 
σον προορίζονται για τον ίδιο σκοπό όπως το πλήρες όρ¬ 
γανο στο ανθρώπινο σώμα και πληρούν τις απαιτήσεις 
δομής και αγγείωσης, 

θ) “χαρακτηρισμός οργάνου”: η συλλογή των κατάλλη¬ 
λων πληροφοριών σχετικά με τα χαρακτηριστικά του ορ¬ 
γάνου, οι οποίες είναι αναγκαίες για την αξιολόγηση της 
καταλληλότητάς του, ώστε να γίνεται ορθή εκτίμηση της 
επικινδυνότητας, να ελαχιστοποιούνται οι κίνδυνοι για 
τον λήπτη και να βελτιστοποιείται η κατανομή οργάνων, 
ι) “αφαίρεση”: η διαδικασία με την οποία τα δωριζόμε¬ 
να όργανα καθίστανται διαθέσιμα, 
ια) “Οργανισμός Αφαίρεσης”: το δημόσιο ή ιδιωτικό νο¬ 
σοκομείο ή η μονάδα νοσοκομείου που αναλαμβάνει ή 
συντονίζει την αφαίρεση οργάνων, 
ιβ) “συντήρηση”: η χρήση χημικών παραγόντων, μετα¬ 
βολών των περιβαλλοντικών συνθηκών ή άλλων μέσων 
για να προληφθεί ή να επιβραδυνθεί η βιολογική ή φυσι¬ 
κή υποβάθμιση των ανθρώπινων οργάνων από την αφαί¬ 
ρεση έως τη μεταμόσχευση, 
ιγ) “λήπτης”: το πρόσωπο που λαμβάνει μόσχευμα ε¬ 
νός οργάνου, 

ιδ) “σοβαρό ανεπιθύμητο συμβάν”: κάθε ανεπιθύμητο 
και μη αναμενόμενο περιστατικό, που συμβαίνει σε οποι- 
οδήποτε στάδιο της αλυσίδας από τη δωρεά έως τη με¬ 
ταμόσχευση και το οποίο θα μπορούσε να οδηγήσει σε 
μετάδοση μεταδοτικής νόσου, να είναι θανατηφόρο ή α¬ 
πειλητικό για τη ζωή, να προκαλέσει αναπηρία ή ανικα¬ 
νότητα των ασθενών, να επιφέρει ή να παρατείνει τη νο¬ 
σηλεία ή τη νοσηρότητα, 

ιε) “σοβαρή ανεπιθύμητη αντίδραση”: κάθε απρόβλε¬ 
πτη απόκριση, στην οποία συμπεριλαμβάνεται μεταδοτι¬ 
κή νόσος, του ζωντανού δότη ή του λήπτη, η οποία ενδέ¬ 
χεται να συμβαίνει σε οποιοδήποτε στάδιο της αλυσίδας 
από τη δωρεά έως τη μεταμόσχευση και η οποία είναι 
θανατηφόρα ή απειλητική για τη ζωή, προκαλεί αναπηρία 
ή ανικανότητα, που επιφέρει ή παρατείνει τη νοσηλεία ή 
τη νοσηρότητα, 

ιστ) “διαδικασίες”: γραπτές οδηγίες που περιγράφουν 
τα στάδια συγκεκριμένης διαδικασίας, συμπεριλαμβανο¬ 
μένων των υλικών και των μεθόδων που πρέπει να χρη¬ 
σιμοποιούνται, καθώς και του αναμενόμενου τελικού α¬ 
ποτελέσματος, 

ιζ) “μεταμόσχευση”: η διαδικασία μέσω της οποίας επι- 
χειρείται η αποκατάσταση ορισμένων λειτουργιών του 
ανθρώπινου σώματος με τη μεταφορά ενός οργάνου α¬ 
πό έναν δότη σε έναν λήπτη, 


ιη) “Μονάδα Μεταμόσχευσης”: οργανωμένη μονάδα 
νοσηλευτικού ιδρύματος Ν.Π.Δ.Δ. ή Ν.Π.Ι.Δ. κοινωφε¬ 
λούς και μη κερδοσκοπικού χαρακτήρα, όπου πραγματο¬ 
ποιείται μεταμόσχευση οργάνων, κατόπιν λήψης σχετι¬ 
κής άδειας, 

ιθ) “ιχνηλασιμότητα”: η ικανότητα εντοπισμού και ταυ¬ 
τοποίησης: α) του οργάνου σε κάθε στάδιο της αλυσίδας 
από τη δωρεά έως τη μεταμόσχευση ή την αποβολή του, 
β) του δότη, γ) του Οργανισμού Αφαίρεσης, δ) του λήπτη 
στη Μονάδα Μεταμόσχευσης και ε) των προϊόντων και 
των υλικών που έρχονται σε επαφή με το εν λόγω όργα¬ 
νο. 

ΚΕΦΑΛΑΙΟ Β 

ΓΕΝΙΚΕΣ ΑΡΧΕΣ- ΠΡΟΫΠΟΘΕΣΕΙΣ 
ΔΩΡΕΑΣ ΟΡΓΑΝΩΝ 

Αρθρο 4 

Θεραπευτικός σκοπός δωρεάς και μεταμόσχευσης 

1. Η αφαίρεση οργάνων από ζώντα ή θανόντα δότη με 
σκοπό τη μεταμόσχευση πραγματοποιείται μόνο για θε¬ 
ραπευτικούς σκοπούς. 

2. Ειδικά η αφαίρεση οργάνων από ζώντα δότη με σκο¬ 
πό τη μεταμόσχευση διενεργείται εφόσον δεν διατίθε¬ 
νται όργανα από θανόντα πρόσωπα, μέχρι τη στιγμή της 
αφαίρεσης του οργάνου, δεν υφίσταται εναλλακτική θε¬ 
ραπευτική μέθοδος ανάλογης αποτελεσματικότητας και 
η μεταμόσχευση δεν συνεπάγεται προφανή, σοβαρό κίν¬ 
δυνο για τη ζωή ή την υγεία του δότη. 

Άρθρο 5 (άρθρο 13 Οδηγίας 2010/53/ΕΕ) 
Απαγόρευση ανταλλάγματος 

1. Η δωρεά ανθρώπινων οργάνων από νεκρούς και ζώ- 
ντες δότες γίνεται εθελοντικά και χωρίς αμοιβή. Για να 
εξασφαλιστεί ότι η προμήθεια οργάνων πραγματοποιεί¬ 
ται σε μη κερδοσκοπική βάση απαγορεύεται η λήψη ο¬ 
ποιοσδήποτε οικονομικού ανταλλάγματος από τον δότη, 
πριν ή μετά την αφαίρεση του οργάνου, η χορήγηση οι¬ 
κονομικού ανταλλάγματος από τον λήπτη του οργάνου ή 
την οικογένειά του στον δότη ή στην οικογένειά του ή 
στους ιατρούς ή άλλους επαγγελματίες υγείας που συμ¬ 
μετέχουν στην αλυσίδα από την αφαίρεση του οργάνου 
έως τη μεταμόσχευση, όπως και κάθε οικονομική συναλ¬ 
λαγή μεταξύ δότη και λήπτη είτε άμεσα είτε με τη διαμε- 
σολάβηση τρίτων προσώπων. 

2. Δεν υπάγονται στην έννοια του οικονομικού ανταλ¬ 
λάγματος οι περιπτώσεις δαπανών και αποζημιώσεων 
του άρθρου 6, καθώς και η οφειλόμενη αποζημίωση συ¬ 
νέπεια σφάλματος κατά τη διαδικασία της αφαίρεσης 
οργάνου και της μεταμόσχευσης. 

3. Απαγορεύεται η γνωστοποίηση της ανάγκης ή της 
διαθεσιμότητας ανθρώπινων οργάνων όταν αυτή γίνεται 
με σκοπό την προσφορά ή την αναζήτηση αντίστοιχα οι¬ 
κονομικού οφέλους ή συγκριτικού πλεονεκτήματος. 

Άρθρο 6 (άρθρο 13 Οδηγίας 2010/53/ΕΕ) 
Δαπάνες - Αποζημίωση 

1. Η αρχή της δωρεάν προσφοράς δεν εμποδίζει τη 
χορήγηση αποζημίωσης στον ζώντα δότη, υπό την προϋ¬ 
πόθεση ότι η αποζημίωση αυτή περιορίζεται αυστηρά 
στην αντιστάθμιση των δαπανών και της απώλειας εισο¬ 
δήματος που σχετίζονται με τη δωρεά, ώστε να μη δημι- 

ουργείται οικονομικό κίνητρο ή όφελος για τον δυνητικό 
δότη. 

2. Οι δαπάνες για την αφαίρεση ενός ή περισσότερων 
οργάνων από ζώντα ή θανόντα δότη, τη συντήρηση, τη 
μεταφορά και τη μεταμόσχευσή τους, βαρύνουν τον α¬ 
σφαλιστικό οργανισμό του λήπτη ή του υποψήφιου λή¬ 
πτη. Εάν αυτός είναι ανασφάλιστος, καλύπτονται από ει¬ 
δική πίστωση που εγγράφεται κάθε έτος στον προϋπο¬ 
λογισμό του Υπουργείου Υγείας και Κοινωνικής Αλλη¬ 
λεγγύης σε ειδικό κωδικό αριθμό. 

3. Ειδικά όσον αφορά τον ζώντα δότη, οι δαπάνες της 
παραγράφου 2 αφορούν: α) τις ιατρικές και παραΐατρι- 
κές πράξεις πριν και μετά την αφαίρεση οργάνου, β) τη 
φαρμακευτική αγωγή, γ) τα υλικά μέσα αποκατάστασης 
της υγείας ή ανακούφισης, δ) τη νοσηλεία πριν και μετά 
την αφαίρεση οργάνου, ε) την απασχόληση αποκλειστι¬ 
κής νοσοκόμας, στ) τα έξοδα μετακίνησης προς τον Ορ¬ 
γανισμό Αφαίρεσης και διαμονής του δότη, ζ) κάθε θετι¬ 
κή ζημία εξαιτίας της αποχής από την εργασία του, η) α¬ 
μοιβές για εργασία που στερήθηκε, προκειμένου να προ¬ 
ετοιμαστεί και να πραγματοποιηθεί η αφαίρεση και να α¬ 
ποκατασταθεί η υγεία του. 

4. Όσον αφορά τον θανόντα δότη οι δαπάνες της πα¬ 
ραγράφου 2 αφορούν: α) τις ιατρικές και παραϊατρικές 
πράξεις πριν την αφαίρεση οργάνου, β) την αναγκαία νο¬ 
σηλεία και μεταφορά για την αφαίρεση οργάνου. 

5. Με κοινή απόφαση των Υπουργών Εργασίας και Κοι¬ 
νωνικής Ασφάλισης και Υγείας και Κοινωνικής Αλληλεγ¬ 
γύης ρυθμίζονται ειδικότερα θέματα που αφορούν την 
καταβολή των δαπανών. 

6. Σε περίπτωση αναπηρίας ή θανάτου του δότη ή υπο¬ 
ψήφιου δότη εξαιτίας επιπλοκών από την αφαίρεση ενός 
ή περισσότερων οργάνων ή από την προετοιμασία και τις 
σχετικές προκαταρκτικές εξετάσεις, καταβάλλεται με α¬ 
πόφαση του Υπουργού Υγείας και Κοινωνικής Αλληλεγ¬ 
γύης αποζημίωση, πέραν των παροχών των ασφαλιστι¬ 
κών οργανισμών, που προβλέπονται στις παραγράφους 
2 έως 4, στον ίδιο ή στους δικαιούχους διατροφής από 
αυτόν. Η αποζημίωση καταβάλλεται από τις ειδικές πι¬ 
στώσεις του προϋπολογισμού του Υπουργείου Υγείας 
και Κοινωνικής Αλληλεγγύης της παραγράφου 1 του πα¬ 
ρόντος. Με απόφαση του Υπουργού Υγείας και Κοινωνι¬ 
κής Αλληλεγγύης καθορίζονται τα απαιτούμενα δικαιο- 
λογητικά έγγραφα που υποβάλλονται στην αρμόδια Υπη¬ 
ρεσία του Υπουργείου Υγείας και Κοινωνικής Αλληλεγ¬ 
γύης. 

Άρθρο 7 

Υποχρέωση ενημέρωσης 

1. Ενημέρωση ζώντα δυνητικού δότη. 

α. Η ενημέρωση σε ζώντα πρόσωπα, που επιθυμούν να 
γίνουν δωρητές οργάνων, με σκοπό τη μεταμόσχευση, 
παρέχεται από ιατρό σχετικής ειδικότητας ή τον ιατρό ή 
την ιατρική ομάδα των Οργανισμών Αφαίρεσης ή τους 
ιατρούς των Μονάδων Μεταμόσχευσης ή τους Συντονι¬ 
στές Μεταμοσχεύσεων ή ορισμένους για το σκοπό αυ¬ 
τόν και ειδικά καταρτισμένους υπαλλήλους του Εθνικού 
Οργανισμού Μεταμοσχεύσεων. 

β. Η ενημέρωση αφορά, ιδίως, τη φύση της επέμβασης 
αφαίρεσης των οργάνων, την αναγκαία προετοιμασία 
του δότη, τη διαδικασία και το χρόνο αποκατάστασης 
της υγείας του, τους κινδύνους που εγκυμονεί για τη 
ζωή και την υγεία του, αλλά και τα οφέλη για τον λήπτη. 


Επιπλέον πρέπει να αφορά το είδος και το ύψος της δα¬ 
πάνης που καλύπτεται σύμφωνα με το άρθρο 6 και τις 
σχετικές διαδικασίες. 

γ. Η ενημέρωση πρέπει να είναι πλήρης, εύκολα κατα¬ 
νοητή, αντικειμενική και να παρέχεται με διακριτικότητα 
και σεβασμό στην ελευθερία, την προσωπικότητα, τις 
θρησκευτικές, κοινωνικές και φιλοσοφικές πεποιθήσεις 
του ατόμου. Είναι δυνατόν να επαναληφθεί περισσότε¬ 
ρες φορές, με τη συμμετοχή περισσότερων και διαφορε¬ 
τικών κάθε φορά ιατρών, εφόσον το επιθυμεί ο δυνητι¬ 
κός δότης. Η παροχή της ενημέρωσης σύμφωνα με τις 
διατάξεις του παρόντος αποδεικνύεται με προδιατυπω- 
μένο έντυπο, το οποίο υπογράφεται από τον δότη και 
τον ιατρό ή τους ιατρούς που την παρέχουν και αντίγρα¬ 
φο του οποίου παραμένει στον ιατρικό του φάκελο. Το έ¬ 
ντυπο αυτό διατυπώνεται από τον Εθνικό Οργανισμό 
Μεταμοσχεύσεων και διανέμεται σε όλα τα νοσηλευτικά 
ιδρύματα της χώρας και ιδίως στους οργανισμούς αφαί¬ 
ρεσης. 

2. Ενημέρωση ασκούντων τη γονική μέριμνα ανηλίκου, 
θανόντος προσώπου. 

α. Η ενημέρωση στους γονείς ή τον γονέα ή τον επί¬ 
τροπο ανηλίκου, θανόντος ανηλίκου προσώπου, προκει¬ 
μένου να γίνει αφαίρεση οργάνου ή οργάνων του, σύμ¬ 
φωνα με το άρθρο 9 παρέχεται από τον θεράποντα ιατρό 
του ανηλίκου ή τον ιατρό ή την ιατρική ομάδα των Οργα¬ 
νισμών Αφαίρεσης ή τους ιατρούς των Μονάδων Μετα¬ 
μόσχευσης ή τους Συντονιστές Μεταμοσχεύσεων ή ορι¬ 
σμένους για το σκοπό αυτόν και ειδικά καταρτισμένους 
υπαλλήλους του Εθνικού Οργανισμού Μεταμοσχεύσε¬ 
ων. 

β. Η ενημέρωση αφορά, ιδίως, την αναγκαιότητα της 
δωρεάς του ή των οργάνων και τα οφέλη για τον λήπτη, 
όπως και τον κατεπείγοντα χαρακτήρα της αφαίρεσης. 

γ. Η ενημέρωση πρέπει να είναι πλήρης, εύκολα κατα¬ 
νοητή, αντικειμενική και να παρέχεται με διακριτικότητα 
και σεβασμό στην ελευθερία, την προσωπικότητα, τις 
θρησκευτικές, κοινωνικές και φιλοσοφικές πεποιθήσεις 
του ατόμου. Η παροχή της ενημέρωσης σύμφωνα με τις 
διατάξεις του παρόντος αποδεικνύεται με πρωτοδιατυ- 
πωμένο έντυπο, το οποίο υπογράφεται από τα πρόσωπα 
που συναινούν για λογαριασμό του ανήλικου θανόντος 
δότη και τον ιατρό ή τους ιατρούς που την παρέχουν και 
αντίγραφο του οποίου παραμένει στον ιατρικό φάκελο 
του δότη. Το έντυπο αυτό διατυπώνεται από τον Εθνικό 
Οργανισμό Μεταμοσχεύσεων και διανέμεται σε όλα τα 
νοσηλευτικά ιδρύματα της χώρας και ιδίως στους Οργα¬ 
νισμούς Αφαίρεσης. 

3. Κάθε πολίτης μπορεί να απευθύνεται στους φορείς 
υπηρεσιών υγείας, στους Οργανισμούς Αφαίρεσης και 
στις Μονάδες Μεταμόσχευσης, όπως και στους Συντονι¬ 
στές Μεταμοσχεύσεων και στον Εθνικό Οργανισμό Με¬ 
ταμοσχεύσεων προκειμένου να λάβει ειδική πληροφόρη¬ 
ση για τη δωρεά οργάνων και τις μεταμοσχεύσεις. 

4. Ο Εθνικός Οργανισμός Μεταμοσχεύσεων πραγμα¬ 
τοποιεί ενημερωτική εκστρατεία του κοινού σχετικά με 
τη δωρεά οργάνων και τις μεταμοσχεύσεις. Επιπλέον ο 
Υπουργός Υγείας και Κοινωνικής Αλληλεγγύης μπορεί 
να συνάπτει συμφωνία για την ανάληψη δράσεων ενημέ¬ 
ρωσης με άλλους Υπουργούς, όπως με τον Υπουργό Ε¬ 
θνικής Αμυνας, Παιδείας, Δια Βίου Μάθησης και Θρη¬ 
σκευμάτων, με την Εκκλησία της Ελλάδος, καθώς και με 
άλλους αρμόδιους φορείς. 

Ειδική μέριμνα λαμβάνεται για το περιεχόμενο των ε- 

νημερωτικών εντύπων και της ιστοσελίδας του Εθνικού 
Οργανισμού Μεταμοσχεύσεων. 

Αρθρο 8 

Αφαίρεση οργάνων από ζώντα δότη 

1. Η αφαίρεση οργάνων από ζώντα δότη επιτρέπεται 
μόνον όταν πρόκειται να γίνει μεταμόσχευση: α) στον 
σύζυγό του, β) σε ασθενή με τον οποίο ο δότης συνδέε¬ 
ται με σύμφωνο ελεύθερης συμβίωσης, σύμφωνα με τα 
οριζόμενα στο ν. 3719/2008, άνω των τριών χρόνων, γ) 
σε συγγενή μέχρι και τον τέταρτο βαθμό εξ αίματος, σε 
ευθεία ή πλάγια γραμμή, δ) σε συγγενή μέχρι το δεύτε¬ 
ρο βαθμό εξ αγχιστείας, ε) σε πρόσωπο με το οποίο έχει 
προσωπική σχέση και συνδέεται συναισθηματικά. Στην 
περίπτωση αυτή απαιτείται άδεια με δικαστική απόφαση, 
που εκδίδεται με τη διαδικασία της εκούσιας δικαιοδο¬ 
σίας, ύστερα από έλεγχο όλων των προϋποθέσεων α¬ 
φαίρεσης οργάνου από ζώντα πρόσωπο και επιπλέον 
της ψυχικής υγείας του δυνητικού δότη, της προσωπικής 
σχέσης και του συναισθηματικού δεσμού του με τον υ¬ 
ποψήφιο λήπτη, όπως και της ανιδιοτέλειας της προσφο¬ 
ράς, στ) αν ο σύζυγος ή συγγενής με τον ανωτέρω βαθ¬ 
μό συγγένειας, ασθενούς, που χρήζει μεταμόσχευσης, 
επιθυμούν να κάνουν δωρεά του αναγκαίου οργάνου, 
αλλά δεν υπάρχει ιστοσυμβατότητα, πραγματοποιείται η 
αφαίρεση του οργάνου και ταυτόχρονα ο ασθενής προ¬ 
τάσσεται στην κατάταξη στο Εθνικό Μητρώο, ζ) εάν δεν 
υπάρχει ιστοσυμβατότητα μεταξύ δύο υποψήφιων λη¬ 
πτών μοσχεύματος και του ζώντα συζύγου τους ή συγ¬ 
γενή τους με βαθμό συγγένειας ως άνω, αλλά υπάρχει ι- 
στοσυμβατότητα μεταξύ του ενός υποψήφιου λήπτη και 
του ζώντα συζύγου ή συγγενή του άλλου, επιτρέπεται η 
δωρεά οργάνων αμοιβαία, με απόφαση του Εθνικού Ορ¬ 
γανισμού μεταμοσχεύσεων. 

2. Η αφαίρεση γίνεται μόνο από ενήλικο πρόσωπο. 

3. Η αφαίρεση οργάνων από ζώντα δότη με σκοπό τη 
μεταμόσχευση επιτρέπεται μόνον εφόσον δεν τελεί υπό 
δικαστική συμπαράσταση και έχει δικαιοπρακτική ικανό¬ 
τητα, ύστερα από ενημέρωση, σύμφωνα με το άρθρο 7. 

4. Η συναίνεση παρέχεται με έναν από τους ακόλου¬ 
θους τρόπους: α) με συμβολαιογραφικό έγγραφο, β) με 
έγγραφο στο οποίο βεβαιώνεται η γνησιότητα της υπο¬ 
γραφής του δότη. Η συναίνεση πρέπει να είναι ρητή και 
ειδική. Τα έγγραφα υπό α' και β' φυλάσσονται στον ια¬ 
τρικό φάκελο του δότη. 

5. Η συναίνεση του δότη είναι ελευθέρως ανακλητή, έ¬ 
ως τη στιγμή κατά την οποία αρχίζει η ιατρική πράξη της 
αφαίρεσης του οργάνου. Η ανάκληση γίνεται με οποιον- 
δήποτε τρόπο. 

Αρθρο 9 

Αφαίρεση οργάνων από θανόντα δότη 

1. Η αφαίρεση ενός ή περισσότερων οργάνων από θα- 
νόν πρόσωπο πραγματοποιείται εφόσον είναι ενήλικο 
και συντρέχουν οι προϋποθέσεις της επόμενης παρα¬ 
γράφου. Η αφαίρεση από ανήλικο επιτρέπεται εάν συ- 
ναινούν σε αυτό οι γονείς ή ο γονέας, που έχουν την ε¬ 
πιμέλεια του τέκνου. Εάν δεν υπάρχουν ή έχουν εκπέσει 
από τη γονική μέριμνα, η συναίνεση παρέχεται από τον 
επίτροπο. Η συναίνεση δίνεται: α) με έγγραφο στο οποίο 
βεβαιώνεται η γνησιότητα της υπογραφής, β) με προφο¬ 
ρική δήλωση, που καταχωρίζεται σε ειδικό βιβλίο, το ο¬ 


ποίο τηρείται στον Οργανισμό Αφαίρεσης ή στη Μονάδα 
Μεταμόσχευσης. Κατά τη δήλωση παρίστανται δύο μάρ¬ 
τυρες, οι οποίοι συνυπογράφουν στο ειδικό βιβλίο. Η συ¬ 
ναίνεση πρέπει να είναι ρητή και ειδική. Τα έγγραφα υπό 
α' και β' φυλάσσονται στον ιατρικό φάκελο του δότη. 

2. Η αφαίρεση ενός ή περισσότερων οργάνων από ε¬ 
νήλικο, θανόν πρόσωπο πραγματοποιείται εφόσον, όσο 
ζούσε, δεν είχε εκφράσει την αντίθεσή του σύμφωνα με 
την παράγραφο 3. Η έναρξη ισχύος της παρούσας παρα¬ 
γράφου αρχίζει από 1.6.2013 προκειμένου στο διάστημα 
αυτό να υπάρξει πλήρης ενημέρωση των πολιτών μέσω 
εφαρμογής συγκεκριμένης ενημερωτικής εκστρατείας. 
Με απόφαση του Υπουργού Υγείας και Κοινωνικής Αλ¬ 
ληλεγγύης καθορίζεται ο τρόπος και κάθε τεχνική λε¬ 
πτομέρεια σχετικά με την εκδήλωση θετικής ή αρνητικής 
δήλωσης του κάθε ατόμου και ο τρόπος συγκέντρωσης 
αυτών από τον ΕΟΜ. 

3. Στον Εθνικό Οργανισμό Μεταμοσχεύσεων τηρείται 
αρχείο όπου καταχωρίζονται οι δηλώσεις των πολιτών 
περί αντίθεσής τους στην αφαίρεση οργάνων τους μετά 
θάνατον. Κάθε ενήλικος πολίτης μπορεί να αποστέλλει 
στον Εθνικό Οργανισμό Μεταμοσχεύσεων σχετική δή¬ 
λωσή του, με βεβαιωμένο το γνήσιο της υπογραφής. Για 
τη δήλωση δεν απαιτείται συγκεκριμένος τύπος, αρκεί 
να συνάγεται ρητά και αβίαστα η ακριβής βούληση του 
προσώπου. Η δήλωση αυτή είναι ελεύθερα ανακλητή. Η 
ανάκληση γίνεται με νεότερη δήλωση ανάκλησης, η ο¬ 
ποία αποστέλλεται ομοίως στον Εθνικό Οργανισμό Με¬ 
ταμοσχεύσεων. Η αρχική δήλωση διαγράφεται από το 
αρχείο και θεωρείται ως μη γενόμενη. 

4. Η συλλογή και επεξεργασία των δεδομένων που ε¬ 
μπεριέχονται στο αρχείο της παραγράφου 3 υπάγεται 
στις διατάξεις του ν. 2472/1997. Ιδιαίτερη έμφαση δίνε¬ 
ται στη διαφύλαξη του απορρήτου των πληροφοριών αυ¬ 
τών. Η πρόσβαση στο αρχείο αυτό επιτρέπεται μόνο 
στους αρμόδιους υπαλλήλους του Εθνικού Οργανισμού 
Μεταμοσχεύσεων και τους Συντονιστές Μεταμοσχεύσε¬ 
ων. 

5. Η αφαίρεση οργάνων από θανόντα δότη διενεργεί- 
ται μετά την επέλευση του θανάτου, κριτήριο για την ο¬ 
ποία είναι η νέκρωση του εγκεφαλικού στελέχους, σύμ¬ 
φωνα με τα ευρέως αποδεκτά και σύγχρονα δεδομένα 
της επιστήμης, όπως ορίζεται στην απόφαση του ΚΕ.Σ.Υ. 
περί διάγνωσης του εγκεφαλικού θανάτου (απόφαση 9 
της 21/20.3.1985). Με απόφαση του Υπουργού Υγείας 
και Κοινωνικής Αλληλεγγύης καθορίζεται επακριβώς το 
κριτήριο επέλευσης του θανάτου, κατόπιν γνώμης του 
Κεντρικού Συμβουλίου Υγείας (ΚΕ.Σ.Υ.). Με όμοιο τρόπο 
θεσπίζεται «Κώδικας Πρακτικής», σχετικά με τη διαδικα¬ 
σία διάγνωσης και επιβεβαίωσης του εγκεφαλικού θανά¬ 
του. 

6. Όταν ο θεράπων ιατρός διαγνώσει νέκρωση του ε¬ 
γκεφαλικού στελέχους και εφόσον η λειτουργία ορισμέ¬ 
νων οργάνων διατηρείται με τεχνητά μέσα, υποχρεούται 
να προβεί από κοινού με έναν αναισθησιολόγο και έναν 
νευρολόγο ή νευροχειρουργό στη σύνταξη πιστοποιητι¬ 
κού θανάτου. Στην πιστοποίηση του θανάτου δεν συμμε¬ 
τέχει ιατρός που ανήκει στη μεταμοσχευτική ομάδα. Στη 
συνέχεια, ο θεράπων ιατρός υποχρεούται να ενημερώ¬ 
σει σχετικά, χωρίς καθυστέρηση, τον Συντονιστή Μετα¬ 
μοσχεύσεων, εφόσον υφίσταται στο νοσοκομείο και τον 
Εθνικό Οργανισμό Μεταμοσχεύσεων, προκειμένου να ε¬ 
νημερωθεί εάν το ενήλικο, θανόν πρόσωπο έχει δηλώσει 
την άρνησή του να γίνει δωρητής οργάνων μετά θάνα- 

τον. Εάν ο θανών είναι ανήλικος, ο θεράπων ιατρός από 
κοινού με τον Συντονιστή Μεταμοσχεύσεων, εφόσον υ- 
φίσταται στο νοσοκομείο, υποχρεούται να μεριμνήσει 
για την ανεύρεση των προσώπων που είναι αρμόδια να 
συναινέσουν στην αφαίρεση των οργάνων, για την ενη¬ 
μέρωσή τους και τη λήψη της συναίνεσής τους. Εφόσον 
λάβει τη συναίνεση, ενημερώνει σχετικά, χωρίς καθυ¬ 
στέρηση, τον Εθνικό Οργανισμό Μεταμοσχεύσεων. Εάν 
πρόκειται να πραγματοποιηθεί η μεταμόσχευση, συνεχί¬ 
ζεται η τεχνητή υποστήριξη του θανόντος προσώπου. 

7. Η αφαίρεση οργάνων από θανόντα δότη γίνεται με 
τον προσήκοντα σεβασμό στο σώμα του νεκρού. Ειδική 
μέριμνα λαμβάνεται για την αποκατάσταση της εικόνας 
του. 

Άρθρο 10 

Τήρηση ανωνυμίας 

Η ταυτότητα του νεκρού δότη οργάνων δεν αποκαλύ¬ 
πτεται στον λήπτη και στην οικογένειά του. Δεν αποκα¬ 
λύπτεται επίσης η ταυτότητα του λήπτη στην οικογένεια 
του νεκρού δότη. Επιτρέπεται να αποκαλυφθεί μόνο η ε¬ 
πιτυχία της μεταμόσχευσης. 

Άρθρο 11 

Δωρεά προς ορισμένο πρόσωπο 

Η δωρεά οργάνων μετά το θάνατο του δότη δεν επι¬ 
τρέπεται να γίνεται προς ορισμένο λήπτη. Υπόδειξη του 
λήπτη από τον δωρητή σώματος ή οργάνων δεν λαμβά- 
νεται υπόψη, αλλά ακολουθείται η καθορισμένη σειρά 
προτεραιότητας. 

ΚΕΦΑΛΑΙΟ Γ 

ΠΟΙΟΤΗΤΑ ΚΑΙ ΑΣΦΑΛΕΙΑ ΤΩΝ ΟΡΓΑΝΩΝ 

Άρθρο 12 (άρθρο 4 Οδηγίας 2010/53/ΕΕ) 

Πλαίσιο ποιότητας και ασφάλειας 

1. Ολα τα στάδια της αλυσίδας από τη δωρεά έως τη 
μεταμόσχευση ή την αποβολή του οργάνου διέπονται α¬ 
πό πλαίσιο ποιότητας και ασφάλειας, το οποίο καθορίζε¬ 
ται με απόφαση του Υπουργού Υγείας και Κοινωνικής 
Αλληλεγγύης μετά από πρόταση του Εθνικού Οργανι¬ 
σμού Μεταμοσχεύσεων και γνώμη του ΚΕ.Σ.Υ.. Το πλαί¬ 
σιο ποιότητας και ασφάλειας αφορά τους επαγγελμα- 
τίες υγείας που συμμετέχουν, τα ιατρικά πρωτόκολλα, 
τις εγκαταστάσεις, τον εξοπλισμό, τα αρχεία που τηρού¬ 
νται και κάθε άλλο σχετικό θέμα. 

2. Το πλαίσιο ποιότητας και ασφάλειας προβλέπει την 
υιοθέτηση και την εφαρμογή διαδικασιών: 

α) για την επαλήθευση της ταυτότητας του δότη, 

β) για την επαλήθευση της συναίνεσης του εν ζωή δό¬ 
τη ή της μη εναντίωσης του θανόντος δότη ή της συναί¬ 
νεσης των ασκούντων τη γονική μέριμνα προσώπων ή 
της άδειας του επιτρόπου όταν ο θανών δότης είναι ανή¬ 
λικος, 

γ) για την επαλήθευση του χαρακτηρισμού του οργά¬ 
νου και του δότη σύμφωνα με το άρθρο 16 και το Παράρ¬ 
τημα, 

δ) για την προμήθεια, τη συντήρηση, τη συσκευασία 
και την επισήμανση των οργάνων σύμφωνα με τα άρθρα 
13, 14 και 17, 


ε) για τη μεταφορά ανθρώπινων οργάνων σύμφωνα με 
το άρθρο 17, 

στ) για την εξασφάλιση της ιχνηλασιμότητας, σύμφω¬ 
να με το άρθρο 20, αλλά και για την προστασία των ατό¬ 
μων από την επεξεργασία των δεδομένων προσωπικού 
χαρακτήρα, καθώς και για την προστασία του ιατρικού α¬ 
πορρήτου, 

ζ) για την ακριβή, ταχεία και δυνάμενη να επαληθευθεί 
υποβολή στοιχείων σχετικά με σοβαρά ανεπιθύμητα 
συμβάντα και αντιδράσεις, σύμφωνα με την παράγραφο 
1 του άρθρου 21, 

η) για τη διαχείριση των σοβαρών ανεπιθύμητων συμ¬ 
βάντων και αντιδράσεων, σύμφωνα με την παράγραφο 2 
του άρθρου 21. 

Τις διαδικασίες υπό στοιχεία στ', ζ' και η' αναλαμβά¬ 
νουν οι Οργανισμοί Αφαίρεσης, οι Μονάδες Μεταμό¬ 
σχευσης και οι ευρωπαϊκοί οργανισμοί ανταλλαγής ορ¬ 
γάνων. 

3. Το πλαίσιο ποιότητας και ασφάλειας εξασφαλίζει α¬ 
κόμα ότι οι επαγγελματίες υγείας που εμπλέκονται σε ό¬ 
λα τα στάδια της αλυσίδας από τη δωρεά έως τη μετα¬ 
μόσχευση ή την αποβολή του οργάνου είναι κατάλληλα 
καταρτισμένοι ή εκπαιδευμένοι και ικανοί. Επίσης προ¬ 
βλέπει την οργάνωση και υλοποίηση ειδικών εκπαιδευτι¬ 
κών προγραμμάτων γϊ αυτούς τους επαγγελματίες υγεί¬ 
ας. 

Άρθρο 13 (άρθρο 5 Οδηγίας 2010/53/ΕΕ) 
Οργανισμοί Αφαίρεσης 

1. Η αφαίρεση οργάνων πραγματοποιείται σε «Οργανι¬ 
σμούς Αφαίρεσης», που είναι νοσοκομεία Ν.Π.Δ.Δ. ή 
Ν.Π.Ι.Δ. κοινωφελούς και μη κερδοσκοπικού χαρακτήρα 
ή ιδιωτικές κλινικές, που έχουν λάβει τη σχετική άδεια. 

2. Η άδεια χορηγείται με απόφαση του Υπουργού Υ¬ 
γείας και Κοινωνικής Αλληλεγγύης, αφού προηγηθεί έ¬ 
λεγχος τήρησης των νόμιμων προϋποθέσεων. Ισχύει για 
τρία έτη και μπορεί να ανανεώνεται για ίσο χρόνο με την 
ίδια διαδικασία. 

3. Για τη λήψη της άδειας οι ιδιωτικές κλινικές υποχρε- 
ούνται να έχουν διασύνδεση με τον Εθνικό Οργανισμό 
Μεταμοσχεύσεων και τις Μονάδες Μεταμόσχευσης. 

4. Με προεδρικό διάταγμα, μετά από πρόταση του Υ¬ 
πουργού Υγείας και Κοινωνικής Αλληλεγγύης και του Ε¬ 
θνικού Οργανισμού Μεταμοσχεύσεων και γνώμη του 
ΚΕ.Σ.Υ., ορίζονται οι προϋποθέσεις που πρέπει να πλη¬ 
ροί ο Οργανισμός Αφαίρεσης όσον αφορά τις εγκατα¬ 
στάσεις, τον εξοπλισμό, την οργάνωση, το αναγκαίο ια¬ 
τρικό, νοσηλευτικό και άλλο προσωπικό, τα όργανα, κα¬ 
θώς και κάθε άλλο σχετικό θέμα. Επίσης, ορίζεται η δια¬ 
δικασία για τη χορήγηση, την ανανέωση ή την ανάκληση 
της άδειας στους Οργανισμούς Αφαίρεσης. Με το ίδιο 
προεδρικό διάταγμα ορίζονται οι τεχνικές λεπτομέρειες 
διασύνδεσης των ιδιωτικών κλινικών με τον Εθνικό Ορ¬ 
γανισμό Μεταμοσχεύσεων και τις Μονάδες Μεταμό¬ 
σχευσης. 

5. Στους Οργανισμούς Αφαίρεσης διενεργούνται έ¬ 
λεγχοι για την τήρηση των προϋποθέσεων και τη συμ¬ 
μόρφωσή τους στις διατάξεις του παρόντος νόμου εν 
γένει. Με το προεδρικό διάταγμα, της παραγράφου 4 
καθορίζονται τα αρμόδια όργανα ελέγχου, η συχνότητα 
διενέργειας τακτικών ελέγχων και η δυνατότητα διενέρ¬ 
γειας έκτακτων, τα κριτήρια αξιολόγησης της τήρησης 

του πλαισίου ποιότητας και ασφάλειας του άρθρου 12 
και κάθε άλλο σχετικό θέμα. Ο έλεγχος μπορεί να ανατί¬ 
θεται στο Σώμα Επιθεωρητών Υπηρεσιών Υγείας και 
Πρόνοιας (Σ.Ε.Υ.Υ.Π.). 

6. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια του Οργανισμού Αφαίρε¬ 
σης ανακαλείται. 

7. Κατ’ εξαίρεση από τις διατάξεις των παραγράφων 1 
έως 6 του παρόντος: 

Α. Εάν ένα νοσοκομείο πληροί τις απαιτούμενες προϋ¬ 
ποθέσεις, αλλά δεν διαθέτει το αναγκαίο ιατρικό προσω¬ 
πικό και μάλιστα σε ετοιμότητα, επί 24ωρου βάσεως, κα¬ 
θημερινά, όλο το έτος, λαμβάνει την άδεια Οργανισμού 
Αφαίρεσης, αλλά μόνο για αφαίρεση οργάνων από θανό- 
ντα δότη και μόνο από το ιατρικό προσωπικό της Μονά¬ 
δας Μεταμόσχευσης , όπου θα πραγματοποιηθεί η μετα¬ 
μόσχευση. 

Β. Κατόπιν συνεννόησης με το ιατρικό προσωπικό του 
Οργανισμού Αφαίρεσης, επιτρέπεται η πραγματοποίηση 
της αφαίρεσης από το ιατρικό προσωπικό της Μονάδας 
Μεταμόσχευσης, με γνώμονα τη μέγιστη δυνατή προ¬ 
στασία του δότη και την επιτυχία της μεταμόσχευσης. 

Γ. Τα νοσοκομεία, Ν.Π.Δ.Δ. ή Ν.Π.Ι.Δ. κοινωφελούς και 
μη κερδοσκοπικού χαρακτήρα, τα οποία έχουν λάβει ά¬ 
δεια λειτουργίας Μονάδας Μεταμόσχευσης, αποτελούν 
ταυτοχρόνως Οργανισμό Αφαίρεσης, χωρίς να υποχρε- 
ούνται σε λήψη της σχετικής άδειας. 

8. Κατόπιν αιτήματος της Ευρωπαϊκής Επιτροπής ή άλ¬ 
λου κράτους - μέλους της Ευρωπαϊκής Ένωσης, το Υ¬ 
πουργείο Υγείας και Κοινωνικής Αλληλεγγύης παρέχει 
πληροφορίες σχετικά με το κανονιστικό πλαίσιο που α¬ 
φορά στους Οργανισμούς Αφαίρεσης. 

9. Οι Οργανισμοί Αφαίρεσης οφείλουν να συμμορφώ¬ 
νονται με τις διατάξεις του παρόντος νόμου. 

Άρθρο 14 (άρθρο 6 Οδηγίας 2010/53/ΕΕ) 
Αφαίρεση οργάνων 

Για τη χορήγηση άδειας σε Οργανισμούς Αφαίρεσης, 
σύμφωνα με το άρθρο 13, λαμβάνονται υπόψη τα ακό¬ 
λουθα: 

1. Οι ιατρικές πράξεις αφαίρεσης οργάνων, όπως η ε¬ 
πιλογή και η αξιολόγηση του δυνητικού δότη, γίνονται υ¬ 
ποχρεωτικά σύμφωνα με τις συστάσεις και την καθοδή¬ 
γηση ιατρού. Για την επιλογή του ιατρού εφαρμόζεται το 
π.δ. 38/2010 (Α' 78) με το οποίο ενσωματώθηκε στην ελ¬ 
ληνική νομοθεσία η Οδηγία 2005/36/ΕΚ του Ευρωπαϊκού 
Κοινοβουλίου και του Συμβουλίου της 7ης Σεπτεμβρίου 
2005. 

2. Με την απόφαση του Υπουργού Υγείας και Κοινωνι¬ 
κής Αλληλεγγύης της παραγράφου 4 του άρθρου 13, ο¬ 
ρίζονται και οι προδιαγραφές για το σχεδίασμά, την κα¬ 
τασκευή, τη διατήρηση και τη λειτουργία των χειρουρ¬ 
γείων, όπου πραγματοποιείται η αφαίρεση οργάνων, για 
την ειδίκευση και ειδική κατάρτιση των επαγγελματιών 
υγείας, που συνεργάζονται για την επέμβαση αυτή, κα¬ 
θώς και ιατρικά πρωτόκολλα για την εξασφάλιση της 
ποιότητας και της ασφάλειας των αφαιρούμενων οργά¬ 
νων. 

3. Η διαχείριση του υλικού και του εξοπλισμού που 
χρησιμοποιούνται για την αφαίρεση οργάνων γίνεται 


σύμφωνα με τις οικείες ενωσιακές, διεθνείς και εθνικές 
νομοθετικές ρυθμίσεις, πρότυπα και κατευθυντήριες 
γραμμές που καλύπτουν τα αποστειρωτικά και ιατρικά 
εργαλεία. 

Άρθρο 15 (άρθρο 9 Οδηγίας 2010/53/ΕΕ) 
Μονάδες Μεταμόσχευσης 

1. Οι μεταμοσχεύσεις οργάνων διενεργούνται απο¬ 
κλειστικά σε ειδικά προς τούτο οργανωμένες μονάδες, 
τις «Μονάδες Μεταμόσχευσης» νοσηλευτικών ιδρυμά¬ 
των Ν.Π.Δ.Δ. ή Ν.Π.Ι.Δ. κοινωφελούς και μη κερδοσκοπι¬ 
κού χαρακτήρα, οι οποίες έχουν λάβει τη σχετική άδεια. 

2. Η άδεια χορηγείται με απόφαση του Υπουργού Υ¬ 
γείας και Κοινωνικής Αλληλεγγύης, μετά από πρόταση 
του Εθνικού Οργανισμού Μεταμοσχεύσεων και γνώμη 
του ΚΕ.Σ.Υ., αφού προηγηθεί έλεγχος τήρησης των νό¬ 
μιμων προϋποθέσεων. Στην άδεια αναφέρονται οι δρα¬ 
στηριότητες που μπορεί να αναλάβει η συγκεκριμένη 
Μονάδα Μεταμόσχευσης. Ισχύει για τρία έτη και μπορεί 
να ανανεώνεται για ίσο χρόνο με την ίδια διαδικασία. 

3. Με προεδρικό διάταγμα, μετά από πρόταση του Υ¬ 
πουργού Υγείας και Κοινωνικής Αλληλεγγύης και γνώμη 
του Εθνικού Οργανισμού Μεταμοσχεύσεων και του 
ΚΕ.Σ.Υ., καθορίζονται οι προϋποθέσεις που πρέπει να 
πληροί η Μονάδα Μεταμόσχευσης όσον αφορά τις εγκα¬ 
ταστάσεις, τον εξοπλισμό, την οργάνωση, το αναγκαίο 
ιατρικό, νοσηλευτικό και άλλο προσωπικό. Επίσης ορίζε¬ 
ται η διαδικασία για τη χορήγηση, την ανανέωση ή την α¬ 
νάκληση της άδειας, καθώς και κάθε άλλο σχετικό θέμα. 

4. Στις Μονάδες Μεταμόσχευσης διενεργούνται έλεγ¬ 
χοι για την τήρηση των προϋποθέσεων και τη συμμόρ¬ 
φωσή τους στις διατάξεις του παρόντος εν γένει. Με 
προεδρικό διάταγμα, μετά από πρόταση του Υπουργού 
Υγείας και Κοινωνικής Αλληλεγγύης, καθορίζονται τα 
αρμόδια όργανα ελέγχου, η συχνότητα διενέργειας τα¬ 
κτικών ελέγχων και η δυνατότητα διενέργειας έκτακτων, 
τα κριτήρια αξιολόγησης της τήρησης του πλαισίου ποιό¬ 
τητας και ασφάλειας του άρθρου 12 και κάθε άλλο σχετι¬ 
κό θέμα. Ο έλεγχος αυτός μπορεί να ανατίθεται στο Σώ¬ 
μα Επιθεωρητών Υπηρεσιών Υγείας και Πρόνοιας 
(Σ.Ε.Υ.Υ.Π.). 

5. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια ανακαλείται, μετά από ει¬ 
σήγηση του Εθνικού Οργανισμού Μεταμοσχεύσεων. 

6. Οι Μονάδες Μεταμόσχευσης τελούν υπό την επο- 
πτεία και τον έλεγχο του Υπουργού Υγείας και Κοινωνι¬ 
κής Αλληλεγγύης και υποβάλλουν στον Εθνικό Οργανι¬ 
σμό Μεταμοσχεύσεων ετήσια αναφορά για τη δραστη- 
ριότητά τους, μέσα στο πρώτο δίμηνο του επόμενου έ¬ 
τους. 

7. Οι Μονάδες Μεταμόσχευσης, προτού προβούν στη 
μεταμόσχευση, επαληθεύουν ότι: 

α) ο χαρακτηρισμός του οργάνου και του δότη ολοκλη¬ 
ρώθηκε και καταγράφηκε σύμφωνα με τις διατάξεις του 
παρόντος και το Παράρτημα, 

β) τηρήθηκαν οι προϋποθέσεις συντήρησης και μετα¬ 
φοράς των απεσταλμένων οργάνων. 

8. Το Υπουργείο Υγείας και Κοινωνικής Αλληλεγγύης 
κατόπιν αιτήματος της Ευρωπαϊκής Επιτροπής ή άλλου 
κράτους - μέλους της Ευρωπαϊκής Ενωσης, παρέχει 

πληροφορίες σχετικά με τις προϋποθέσεις για τη χορή¬ 
γηση άδειας σε Μονάδες Μεταμόσχευσης. 

9. Οι Μονάδες Μεταμόσχευσης βρίσκονται σε ετοιμό¬ 
τητα όλο το 24ωρο, 365 ημέρες το χρόνο. 


Άρθρο 16 (άρθρο 7 Οδηγίας 2010/53/ΕΕ) 
Χαρακτηρισμός οργάνου και δότη 

1. Ολα τα αφαιρούμενα όργανα και όλοι οι δυνητικοί 
δότες χαρακτηρίζονται πριν από τη μεταμόσχευση, μέ¬ 
σω της συλλογής των πληροφοριών που αναφέρονται 
στο Παράρτημα. 

Στο Μέρος Α' του Παραρτήματος περιλαμβάνεται η 
δέσμη ελάχιστων δεδομένων, που συλλέγονται υποχρε¬ 
ωτικά για κάθε δωρεά. Στο Μέρος Β' του Παραρτήματος 
περιλαμβάνεται η δέσμη συμπληρωματικών πληροφο¬ 
ριών που συλλέγονται επιπροσθέτως, ύστερα από από¬ 
φαση της ιατρικής ομάδας, αφού ληφθούν υπόψη η δια¬ 
θεσιμότητα των πληροφοριών αυτών και οι ιδιαίτερες 
συνθήκες του εκάστοτε περιστατικού. 

2. Κατά παρέκκλιση από την παράγραφο 1, ακόμα και 
αν δεν είναι διαθέσιμα όλα τα ελάχιστα δεδομένα που 
προσδιορίζονται στο Μέρος Α' του Παραρτήματος, η με¬ 
ταμόσχευση οργάνου θα μπορούσε ενδεχομένως να 
πραγματοποιηθεί, εάν μετά την ανάλυση της αναλογίας 
κινδύνου-οφέλους στη συγκεκριμένη περίπτωση, περι- 
λαμβανομένων και των επειγόντων περιστατικών, εφό¬ 
σον υπάρχει απειλή για τη ζωή του ασθενούς, τα αναμε¬ 
νόμενα οφέλη υπερβαίνουν τους κινδύνους λόγω της ύ¬ 
παρξης ελλιπών στοιχείων. 

3. Προκειμένου να πληρούνται οι απαιτήσεις του πλαι¬ 
σίου ποιότητας και ασφάλειας του άρθρου 12, η ιατρική 
ομάδα που πραγματοποιεί την αφαίρεση οργάνων μερι¬ 
μνά για τη συγκέντρωση όλων των αναγκαίων πληροφο¬ 
ριών. Ειδικότερα, όταν πραγματοποιείται αφαίρεση ορ¬ 
γάνων από ζώντα δότη, η ιατρική ομάδα μεριμνά για τη 
συγκέντρωση των αναγκαίων πληροφοριών από αυτόν 
τον ίδιο, παρέχοντας τις πληροφορίες που χρειάζεται 
για να κατανοήσει τις συνέπειες της δωρεάς. Η ενημέ¬ 
ρωση που λαμβάνει ο δυνητικός δότης σύμφωνα με το 
άρθρο 7 αφορά, εκτός των άλλων, τους κινδύνους που ε¬ 
γκυμονεί για την υγεία και τη ζωή του λήπτη η μεταμό¬ 
σχευση οργάνου ελλείψει επαρκών πληροφοριών. Η συ¬ 
γκέντρωση των πληροφοριών γίνεται με προφορική δή¬ 
λωση του υποψήφιου δότη, με παράδοση εγγράφων του 
ιατρικού του φακέλου και με την υποβολή του σε ιατρι¬ 
κές εξετάσεις. Οταν πραγματοποιείται αφαίρεση οργά¬ 
νων από θανόντα δότη, η ιατρική ομάδα μεριμνά, στο μέ¬ 
τρο του δυνατού, για τη συγκέντρωση των ως άνω πλη¬ 
ροφοριών από τους συγγενείς του θανόντος δότη ή άλ¬ 
λα πρόσωπα. Η ιατρική ομάδα υποχρεούται να ζητήσει 
τον ιατρικό φάκελο του ζώντος ή του θανόντος δυνητι¬ 
κού δότη, καθώς και κάθε σχετική πληροφορία από τον 
θεράποντα ιατρό του ή/και το δημόσιο ή ιδιωτικό νοσο¬ 
κομείο, όπου νοσηλεύεται ή έλαβε περίθαλψη κατά το 
παρελθόν. Ο θεράπων ιατρός ή/και το νοσοκομείο οφεί¬ 
λουν να διαβιβάσουν αμελλητί τον ιατρικό φάκελο και 
κάθε σχετικό στοιχείο. Σε επείγουσες περιπτώσεις είναι 
δυνατή και η προφορική ανακοίνωση των αναγκαίων 
πληροφοριών. 

Η ιατρική ομάδα οφείλει να επισημαίνει σε όλα τα πρό¬ 
σωπα από τα οποία ζητούνται πληροφορίες ότι είναι ση¬ 
μαντική η ταχεία διαβίβασή τους. 


4. Οι εξετάσεις που απαιτούνται για το χαρακτηρισμό 
οργάνου και δότη πρέπει να διενεργούνται από εργα¬ 
στήρια που διαθέτουν κατάλληλα εκπαιδευμένο ή καταρ¬ 
τισμένο και ικανό προσωπικό, όπως και κατάλληλες ε¬ 
γκαταστάσεις και εξοπλισμό. 

5. Οι Οργανισμοί Αφαίρεσης, οι επαγγελματίες υγείας 
ή άλλοι φορείς, καθώς και τα εργαστήρια που συμμετέ¬ 
χουν στο χαρακτηρισμό οργάνου και δότη οφείλουν να 
διαβιβάζουν τα στοιχεία χαρακτηρισμού του οργάνου και 
του δότη εγκαίρως στη Μονάδα Μεταμόσχευσης. 

6. Όταν πραγματοποιείται ανταλλαγή οργάνων μεταξύ 
κρατών - μελών της Ευρωπαϊκής Ενωσης, πρέπει να δια¬ 
σφαλίζεται ότι οι πληροφορίες για το χαρακτηρισμό του 
οργάνου και του δότη, όπως προσδιορίζονται στο Πα¬ 
ράρτημα, διαβιβάζονται στο άλλο κράτος - μέλος με δια¬ 
δικασίες που ορίζονται από την Ευρωπαϊκή Επιτροπή 
κατ’ εφαρμογή του άρθρου 29 της Οδηγίας 2010/53/ΕΕ. 

Άρθρο 17 (άρθρο 8 Οδηγίας 2010/53/ΕΕ) 
Μεταφορά οργάνων, δοτών, υποψήφιου λήπτη, 
μεταμοσχευτικής ομάδας 

1. Στο Εθνικό Κέντρο Άμεσης Βοήθειας (εφεξής 
Ε.Κ.Α.Β.), που προβλέπεται στο ν. 1579/1985 (Α'217 ), α¬ 
νατίθεται η μεταφορά: 

α) των αφαιρούμενων οργάνων από τους Οργανι¬ 
σμούς Αφαίρεσης στις Μονάδες Μεταμόσχευσης, 

β) των ασθενών που είναι υποψήφιοι δότες μετά θάνα¬ 
τον, από οποιαδήποτε μονάδα περίθαλψης βρίσκονται, 
προς τους Οργανισμούς Αφαίρεσης ή προς τις Μονάδες 
Μεταμόσχευσης, 

γ) των υποψήφιων ληπτών και των αναγκαίων συνο¬ 
δών τους, είτε είναι ιατροί είτε νοσηλευτές είτε οικεία ά¬ 
τομα, από όπου και αν βρίσκονται, προς τη Μονάδα Με¬ 
ταμόσχευσης, όπου πρόκειται να πραγματοποιηθεί η με¬ 
ταμόσχευση, 

δ) της ιατρικής ομάδας της Μονάδας Μεταμόσχευσης, 
η οποία αναλαμβάνει την αφαίρεση του οργάνου, προς 
τον Οργανισμό Αφαίρεσης. 

2. Το Ε.Κ.Α.Β. αναλαμβάνει την ανεύρεση του κατάλ¬ 
ληλου μέσου χερσαίας, εναέριας ή θαλάσσιας μεταφο¬ 
ράς. Για τη διευκόλυνση του έργου του, μπορεί να ζητεί 
τη συνδρομή των νοσοκομείων και ειδικά εάν αποτελούν 
Οργανισμούς Αφαίρεσης και Μονάδες Μεταμόσχευσης, 
τα οποία υποχρεούνται να διευκολύνουν τη μεταφορά 
διαθέτοντας ασθενοφόρα ή άλλα οχήματα. 

3. Η κάλυψη των δαπανών μεταφοράς πραγματοποιεί¬ 
ται σύμφωνα με το άρθρο 6 του παρόντος σε συνδυασμό 
με το άρθρο 31 του ν. 2072/1992 (Α' 125). 

4. Σε έκτακτες περιπτώσεις, όπου, λόγω των οποιων- 
δήποτε ειδικών και αντίξοων συνθηκών, η μεταφορά του 
οργάνου και η μεταμόσχευση κινδυνεύουν να ματαιω¬ 
θούν, το Ε.Κ.Α.Β. μπορεί να ζητά τη συνδρομή του Εθνι¬ 
κού Κέντρου Επιχειρήσεων Υγείας (εφεξής Ε.Κ.ΕΠ.Υ.), 
που προβλέπεται στο άρθρο 15 του ν. 3370/2005 
(Α' 176). 

5. Όλοι οι φορείς και τα πρόσωπα, που δραστηριοποι¬ 
ούνται στη μεταφορά των οργάνων προς τις Μονάδες 
Μεταμόσχευσης, υποχρεούνται: 

α) να επιλέγουν και να εφαρμόζουν τις κατάλληλες 
διαδικασίες, ώστε να διασφαλίζεται η ακεραιότητα του 
οργάνου κατά τη μεταφορά του και ένας χρόνος μετα¬ 
φοράς προσαρμοσμένος στις ανάγκες- 

β) να μεριμνούν ώστε οι συσκευασίες που χρησιμοποι- 

ούνται για τη μεταφορά οργάνων να φέρουν σήμανση με 
τα εξής στοιχεία: αα) προσδιοριστικά στοιχεία του Οργα¬ 
νισμού Αφαίρεσης, μεταξύ των οποίων διεύθυνση και α¬ 
ριθμός τηλεφώνου, ββ) προσδιοριστικά στοιχεία της Μο¬ 
νάδας Μεταμόσχευσης όπου προορίζονται τα όργανα, 
μεταξύ των οποίων διεύθυνση και αριθμός τηλεφώνου, 
γγ) μνεία ότι η συσκευασία περιέχει ανθρώπινο όργανο, 
με προσδιορισμό του είδους του οργάνου και της δεξιάς 
ή αριστερής θέσης του, εφόσον απαιτείται τέτοια διευ¬ 
κρίνιση και την ένδειξη “ΕΥΠΑΘΕΣ”, δδ) αναφορά των 
συνιστώμενων συνθηκών μεταφοράς, καθώς και οδηγίες 
για τη διατήρηση της συσκευασίας στην κατάλληλη θερ¬ 
μοκρασία και θέση- 

γ) να μεριμνούν ώστε τα μεταφερόμενα όργανα να συ¬ 
νοδεύονται από την έκθεση χαρακτηρισμού του οργάνου 
και του δότη. 

6. Η υποχρέωση της περίπτωσης β' της παραγράφου 1 
δεν είναι αναγκαίο να τηρείται όταν η μεταφορά πραγ¬ 
ματοποιείται εντός του ίδιου κτιρίου. 

Αρθρο 18 (άρθρο 12 Οδηγίας 2010/53/ΕΕ) 
Υγειονομικό προσωπικό 

1. Οι επαγγελματίες υγείας, που συμμετέχουν σε κάθε 
στάδιο της διαδικασίας από τη δωρεά έως τη μεταμό¬ 
σχευση οργάνων, είναι κατάλληλα εκπαιδευμένοι, κα¬ 
ταρτισμένοι και ικανοί να εκτελέσουν τα καθήκοντά 
τους. Με σκοπό την παρακολούθηση των επιστημονικών 
εξελίξεων, την αξιοποίηση της κτηθείσας εμπειρίας και 
την υιοθέτηση των βέλτιστων πρακτικών λαμβάνουν ειδι¬ 
κή εκπαίδευση, όπως προβλέπεται στην παράγραφο 3 
του άρθρου 12. 

2. Το έργο της προώθησης της δωρεάς οργάνων και 
της υποβοήθησης των μεταμοσχεύσεων, τόσο κεντρικά 
όσο και σε επίπεδο νοσοκομείων, ανατίθεται στους «Συ¬ 
ντονιστές Μεταμοσχεύσεων». Για το σκοπό αυτόν, οι Συ¬ 
ντονιστές Μεταμοσχεύσεων υπηρετούν σε θέσεις που 
συστήνονται στον Εθνικό Οργανισμό Μεταμοσχεύσεων 
και στα Παραρτήματά του, εφόσον υπάρχουν, όπως ειδι¬ 
κότερα προβλέπεται στην παράγραφο 2 του άρθρου 27, 
στα νοσοκομεία όπου υπηρετούν και ιδίως σε αυτό όπου 
λειτουργεί Μονάδα Εντατικής Θεραπείας, σε αυτά που 
έχουν λάβει άδεια Οργανισμού Αφαίρεσης ή Μονάδας 
Μεταμόσχευσης, όπως και σε άλλους φορείς, όπου κρί- 
νεται αναγκαίο, όπως στο Ε.Κ.ΕΠ.Υ. και το Ε.Κ.Α.Β.. 

3. Συντονιστές Μεταμοσχεύσεων μπορεί να είναι πτυ- 
χιούχοι ή κάτοχοι ισότιμου πτυχίου αλλοδαπής ιατρικής, 
με ή χωρίς ειδικότητα, νοσηλευτικής, επισκεπτών/τριών 
υγείας και κοινωνικής εργασίας, οι οποίοι διαθέτουν πι¬ 
στοποιητικό ειδικής εκπαίδευσης από τον Εθνικό Οργα¬ 
νισμό Μεταμοσχεύσεων. 

4. Ο Εθνικός Οργανισμός Μεταμοσχεύσεων είναι αρ¬ 
μόδιος για την οργάνωση κάθε χρόνο, ειδικού εκπαιδευ¬ 
τικού προγράμματος, συνολικής διάρκειας ενός έτους, 
καθώς και για τη χορήγηση πιστοποιητικού εκπαίδευσης. 

5. Με προεδρικό διάταγμα, που εκδίδεται με πρόταση 
του Υπουργού Υγείας και Κοινωνικής Αλληλεγγύης, με¬ 
τά από γνώμη του Εθνικού Οργανισμού Μεταμοσχεύσε¬ 
ων, καθορίζονται τα προσόντα και τα καθήκοντα των Συ¬ 
ντονιστών Μεταμοσχεύσεων, η οργάνωση και το περιε¬ 
χόμενο του εκπαιδευτικού προγράμματος, οι προϋποθέ¬ 
σεις κτήσης του πιστοποιητικού ειδικής εκπαίδευσης, κα¬ 
θώς και κάθε άλλο σχετικό θέμα. 


Αρθρο 19 
Υποψήφιοι λήπτες 

1. Ο Εθνικός Οργανισμός Μεταμοσχεύσεων τηρεί Ε¬ 
θνικό Μητρώο, όπου εγγράφεται κάθε υποψήφιος λή¬ 
πτης, αφού πρώτα πιστοποιηθεί ότι είναι κατάλληλος για 
μεταμόσχευση. Η πιστοποίηση γίνεται από Μονάδα Με¬ 
ταμόσχευσης της επιλογής του και από τον θεράποντα 
ιατρό του, βάσει κριτηρίων συναγόμενων από την ιατρι¬ 
κή επιστήμη και δεοντολογία. Το Εθνικό Μητρώο είναι το 
μοναδικό που τηρείται και είναι ενιαίο για όλη την επι¬ 
κράτεια. Γεωγραφική διαίρεση της χώρας και διάθεση ο¬ 
ποιοσδήποτε είδους μοσχεύματος με κριτήριο τη γεω¬ 
γραφική εγγύτητα στον Οργανισμό Αφαίρεσης απαγο¬ 
ρεύεται. 

2. Οι εγγεγραμμένοι στο Εθνικό Μητρώο λήπτες κα¬ 
λούνται από τον Εθνικό Οργανισμό Μεταμοσχεύσεων 
τουλάχιστον μία φορά κατ’ έτος, να προσκομίσουν βε¬ 
βαίωση από τον θεράποντα ιατρό τους σχετικό με την 
κατάσταση της υγείας τους. Αν εγείρεται ζήτημα ακα- 
ταλληλότητας για λήψη μοσχεύματος, ο Εθνικός Οργα¬ 
νισμός Μεταμοσχεύσεων καλεί τον υποψήφιο λήπτη για 
επαναξιολόγηση. Η απόφαση της Μονάδας Μεταμό¬ 
σχευσης, που πραγματοποιεί την αξιολόγηση, περί ακα- 
ταλληλότητας του υποψήφιου λήπτη είναι ειδικά αιτιο¬ 
λογημένη και κοινοποιείται τόσο στον Εθνικό Οργανισμό 
Μεταμοσχεύσεων όσο και στον υποψήφιο λήπτη. Με βά¬ 
ση την απόφαση αυτή ο Εθνικός Οργανισμός Μεταμο¬ 
σχεύσεων προβαίνει σε διαγραφή του ασθενούς από το 
Εθνικό Μητρώο. 

3. Υποψήφιος λήπτης που δεν εγγράφεται στο Εθνικό 
Μητρώο, επειδή δεν κρίθηκε κατάλληλος για μεταμό¬ 
σχευση ή που διαγράφεται από αυτό, επειδή βεβαιώθηκε 
ανακύπτουσα ακαταλληλότητα, μπορεί να προσφύγει 
στον Εθνικό Οργανισμό Μεταμοσχεύσεων, ο οποίος τον 
παραπέμπει σε άλλη Μονάδα Μεταμόσχευσης, προκει- 
μένου αυτή να αποφανθεί τελικά σε συνεργασία με τον 
θεράποντα ιατρό του. 

4. Αν εκλείψει η αιτία που προκάλεσε την ακαταλληλό¬ 
τητα προς μεταμόσχευση, επιτρέπεται η επαναξιολόγη¬ 
ση του ασθενούς και η επανεγγραφή του στο Εθνικό Μη¬ 
τρώο. 

5. Η κατανομή των μοσχευμάτων στους υποψήφιους 
λήπτες του Εθνικού Μητρώου πραγματοποιείται με τρό¬ 
πο που να εξασφαλίζει τη διαφάνεια και την ίση μεταχεί¬ 
ριση των υποψήφιων ληπτών. Η κατάταξη των υποψη¬ 
φίων στο Εθνικό Μητρώο γίνεται με μοριοποιημένο σύ¬ 
στημα βαθμολόγησης, βάσει ιατρικών δεδομένων. Κριτή¬ 
ρια για την κατάταξη στο Εθνικό Μητρώο αποτελούν, κυ¬ 
ρίως, το είδος του οργάνου που πρόκειται να μεταμο- 
σχευθεί, το στάδιο της νόσου από την οποία πάσχει ο υ¬ 
ποψήφιος λήπτης, η ομάδα αίματος δότη και λήπτη, η ι- 
στοσυμβατότητα, ο χαρακτήρας του επείγοντος της ε¬ 
πέμβασης, η ηλικία, το σωματικό βάρος, το ιατρικό ιστο¬ 
ρικό. Στην περίπτωση ισοψηφίας των μορίων των υποψή¬ 
φιων ληπτών το αποφασιστικό κριτήριο είναι η κλινική 
τους εξέταση, που πιστοποιείται από ιατρική ομάδα, σε 
συνδυασμό με τη γεωγραφική εγγύτητα στη Μονάδα 
Μεταμόσχευσης στις περιπτώσεις που, λόγω της φύσης 
του μοσχεύματος, τυχόν καθυστέρηση θέτει τη μεταμό¬ 
σχευση σε κίνδυνο. 

6. Τα ιατρικά κριτήρια ανό είδος οργάνου, το σύστημα 
μοριοδότησης για την κατάταξη των υποψήφιων ληπτών 
στο Εθνικό Μητρώο και κάθε άλλο σχετικό οργανωτικό 

θέμα καθορίζονται με απόφαση του Υπουργού Υγείας 
και Κοινωνικής Αλληλεγγύης, μετά από πρόταση του Ε¬ 
θνικού Οργανισμού Μεταμοσχεύσεων και γνώμη του 
ΚΕ.Σ.Υ.. 

7. Οι υποψήφιοι λήπτες δικαιούνται να ενημερώνονται 
για τη σειρά κατάταξής τους στο Εθνικό Μητρώο, όπως 
αυτό επικαιροποιείται. 

Άρθρο 20 

(άρθρο 10 Οδηγίας 2010/53/ΕΕ) 
Ιχνηλασιμότητα 

1. Ειδική μέριμνα λαμβάνεται για την εξασφάλιση ι- 
χνηλασιμότητας όλων των οργάνων που αφαιρούνται, 
διατίθενται, μεταφέρονται και μεταμοσχεύονται, με σκο¬ 
πό τη διαφύλαξη της υγείας των δοτών και των ληπτών. 
Μόνο ο ιατρός ή η ιατρική ομάδα που αναλαμβάνει την 
περίθαλψη του δότη ή/και του λήπτη έχει τη δυνατότητα 
πρόσβασης στις πληροφορίες που εξασφαλίζουν την ι- 
χνηλασιμότητα των οργάνων. Καμία πληροφορία που α¬ 
φορά άμεσα ή έμμεσα την ταυτότητα του δότη ή/και του 
λήπτη δεν επιτρέπεται να δοθεί στον δότη, στον λήπτη 
και στις οικογένειες αυτών, κατ' εφαρμογή της αρχής 
της ανωνυμίας, όπως προβλέπεται στο άρθρο 10 του πα¬ 
ρόντος. 

2. Οι Οργανισμοί Αφαίρεσης και οι Μονάδες Μεταμό¬ 
σχευσης, που συμμετέχουν στην αλυσίδα από τη δωρεά 
έως τη μεταμόσχευση ή την αποβολή του οργάνου, τη¬ 
ρούν αρχείο, σε ηλεκτρονική ή μη μορφή, το οποίο περι¬ 
λαμβάνει: α) τα στοιχεία που είναι αναγκαία για να εξα¬ 
σφαλίζεται η ιχνηλασιμότητα σε κάθε κρίκο της αλυσί¬ 
δας από τη δωρεά έως τη μεταμόσχευση ή την αποβολή 
του οργάνου και β) τις πληροφορίες σχετικά με το χαρα¬ 
κτηρισμό του οργάνου και του δότη, όπως ορίζονται στο 
Παράρτημα, σύμφωνα με το πλαίσιο ποιότητας και α¬ 
σφάλειας. Τις πληροφορίες που εμπεριέχονται στο αρ¬ 
χείο αυτό αποστέλλουν στον Εθνικό Οργανισμό Μετα¬ 
μοσχεύσεων μετά την πραγματοποίηση κάθε αφαίρεσης 
οργάνου ή μεταμόσχευσης. 

3. Ο Εθνικός Οργανισμός Μεταμοσχεύσεων είναι αρ¬ 
μόδιος για τη δημιουργία αρχείου, σε ηλεκτρονική ή μη 
μορφή, όπου συγκεντρώνονται οι πληροφορίες της πα¬ 
ραγράφου 1, σχετικά με τα όργανα, τους δότες και τους 
λήπτες, ώστε να είναι δυνατός ο προσδιορισμός κάθε 
δωρεάς, κάθε οργάνου και κάθε λήπτη που συνδέεται με 
αυτήν. Για την τήρηση του αρχείου και την επεξεργασία 
δεδομένων εφαρμόζονται οι διατάξεις του ν. 2472/1997 
(Α' 50 ). 

4. Τα αρχεία των παραγράφων 2 και 3 τηρούνται για 
διάστημα τουλάχιστον τριάντα ετών μετά τη δωρεά. 
Μπορούν να τηρούνται σε ηλεκτρονική μορφή. 

5. Σε περιπτώσεις ανταλλαγής οργάνων με άλλα κρά¬ 
τη - μέλη της Ευρωπαϊκής Ένωσης, διαβιβάζονται οι ανα¬ 
γκαίες πληροφορίες για την εξασφάλιση της ιχνηλασι- 
μότητας των οργάνων, σύμφωνα με διαδικασίες που ορί¬ 
ζονται από την Ευρωπαϊκή Επιτροπή κατ’ εφαρμογή του 
άρθρου 29 της Οδηγίας 2010/53/ΕΕ. 

Άρθρο 21 

(άρθρο 11 Οδηγίας 2010/53/ΕΕ) 

Σύστημα υποθολής στοιχείων και διαχείριση 

σοβαρών ανεπιθύμητων συμβάντων και αντιδράσεων 

1. Οι Οργανισμοί Αφαίρεσης και οι Μονάδες Μεταμό¬ 


σχευσης εισάγουν σύστημα καταγραφής και αναφέρουν 
εγκαίρως στον Εθνικό Οργανισμό Μεταμοσχεύσεων: α) 
τα σοβαρά, ανεπιθύμητα συμβάντα, που είναι ικανά να ε¬ 
πηρεάσουν την ποιότητα και την ασφάλεια των οργάνων 
και τα οποία ενδέχεται να συνδέονται με τον έλεγχο, το 
χαρακτηρισμό, την αφαίρεση, τη συντήρηση και τη μετα¬ 
φορά οργάνων, β) οποιαδήποτε σοβαρή ανεπιθύμητη α¬ 
ντίδραση, που διαπιστώνεται κατά ή μετά τη μεταμό¬ 
σχευση και η οποία δύναται να συνδέεται με τις προανα- 
φερόμενες δραστηριότητες, γ) τις διαδικασίες που ε¬ 
φαρμόζουν για τη διαχείριση των σοβαρών ανεπιθύμη¬ 
των συμβάντων και αντιδράσεων. Ο Εθνικός Οργανισμός 
Μεταμοσχεύσεων συσχετίζει τις πληροφορίες αυτές με 
το αρχείο της παραγράφου 3 του άρθρου 20 και τις δια¬ 
βιβάζει περαιτέρω εγκαίρως στους φορείς, όπου είναι α¬ 
ναγκαίο. 

2. Ο Εθνικός Οργανισμός Μεταμοσχεύσεων είναι αρ¬ 
μόδιος για τη θέσπιση των κατάλληλων διαδικασιών δια¬ 
χείρισης σοβαρών ανεπιθύμητων συμβάντων ή αντιδρά¬ 
σεων από τους Οργανισμούς Αφαίρεσης και τις Μονά¬ 
δες Μεταμόσχευσης, σύμφωνα με το πλαίσιο ποιότητας 
και ασφάλειας που προβλέπεται στο άρθρο 12. 

3. Στην περίπτωση ανταλλαγής οργάνων με άλλα κρά¬ 
τη - μέλη της Ευρωπαϊκής Ένωσης, αναφέρονται τα σο¬ 
βαρά ανεπιθύμητα συμβάντα και αντιδράσεις, σύμφωνα 
με ειδικά προβλεπόμενες διαδικασίες, που ορίζονται από 
την Ευρωπαϊκή Επιτροπή κατ’ εφαρμογή του άρθρου 29 
της Οδηγίας 2010/45/ΕΕ. 

4. Όταν ο δότης οργάνου είναι και δότης ιστών, ο Ε¬ 
θνικός Οργανισμός Μεταμοσχεύσεων εξασφαλίζει τη 
διασύνδεση, με ηλεκτρονικά ή μη μέσα, ανάμεσα στο σύ¬ 
στημα υποβολής στοιχείων που αναφέρεται στην παρά¬ 
γραφο 1 του παρόντος άρθρου και στο σύστημα αναφο¬ 
ράς που καθιερώνεται δυνάμει του άρθρου 11 του π.δ. 
26/2008 που ενσωμάτωσε την Οδηγία 2004/23 του Ευ¬ 
ρωπαϊκού Κοινοβουλίου και του Συμβουλίου της 31ης 
Μαρτίου 2004 (Α' 61). 

Άρθρο 22 

(άρθρο 15 Οδηγίας 2010/53/ΕΕ) 

Ζητήματα ποιότητας και ασφάλειας σε σχέση 
με τις εν ζωή δωρεές 

1. Κατά την αφαίρεση οργάνων εν ζωή δωρητών λαμ- 
βάνονται όλα τα αναγκαία μέτρα για να εξασφαλιστεί η 
μέγιστη δυνατή προστασία των δωρητών, καθώς και η 
ποιότητα και ασφάλεια των οργάνων που προορίζονται 
για μεταμόσχευση. 

2. Οι ζώντες δότες επιλέγονται με γνώμονα την κατά¬ 
σταση της υγείας και το ιατρικό ιστορικό τους, από κα¬ 
τάλληλα εκπαιδευμένους ή καταρτισμένους και ικανούς 
επαγγελματίες υγείας. Με βάση αυτά τα κριτήρια ενδέ¬ 
χεται να αποκλειστούν δυνητικοί δότες, εάν πιθανολο¬ 
γείται ότι η αφαίρεση οργάνων από αυτούς εγκυμονεί 
μη αποδεκτό κίνδυνο για την υγεία του λήπτη. 

3. Οι Οργανισμοί Αφαίρεσης οφείλουν να αναφέρουν 
στον Εθνικό Οργανισμό Μεταμοσχεύσεων, ο οποίος τη¬ 
ρεί σχετικό αρχείο, τα στοιχεία ταυτότητας των εν ζωή 
δοτών, πληροφορίες σχετικά με την κατάσταση υγείας 
των δοτών πριν και μετά την αφαίρεση ενός ή περισσό¬ 
τερων οργάνων, καθώς και τις αναγκαίες πληροφορίες 
για την επέμβαση αφαίρεσης και τα ίδια τα όργανα. 

4. Οι Οργανισμοί Αφαίρεσης, καθώς και οποιοσδήποτε 
επαγγελματίας υγείας, ιατρική ομάδα ή δημόσιο ή ιδιωτι- 

κό νοσοκομείο, που αναλαμβάνουν την περίθαλψη του 
εν ζωή δότη μετά τη δωρεά, αναφέρουν στον Εθνικό Ορ¬ 
γανισμό Μεταμοσχεύσεων κάθε περιστατικό και πληρο¬ 
φορία που: α) ενδέχεται να σχετίζεται με την ποιότητα 
και την ασφάλεια του δωριζόμενου οργάνου και, κατ’ α¬ 
κολουθία, με την ασφάλεια του λήπτη και β) οποιοδήπο- 
τε συμβάν και σοβαρή ανεπιθύμητη αντίδραση προκαλεί- 
ται στον δότη ως αποτέλεσμα της δωρεάς και διαγιγνώ¬ 
σκεται κατά την παρακολούθηση της κατάστασης της υ¬ 
γείας του. Ο Εθνικός Οργανισμός Μεταμοσχεύσεων εί¬ 
ναι αρμόδιος για τη συγκέντρωση των πληροφοριών αυ¬ 
τών και τη διαβίβασή τους στις Μονάδες Μεταμοσχεύσε¬ 
ων με σκοπό την προστασία της υγείας του λήπτη. 

5. Για την τήρηση των αρχείων που προβλέπονται στο 
παρόν άρθρο και την επεξεργασία των δεδομένων τους 
εφαρμόζονται οι διατάξεις του ν. 2472/1997 (Α' 50). 

ΚΕΦΑΛΑΙΟ Δ 

ΥΠΟΧΡΕΩΣΕΙΣ ΤΩΝ ΑΡΜΟΔΙΩΝ ΑΡΧΩΝ 
Άρθρο 23 

(άρθρο 17 Οδηγίας 2010/53/ΕΕ) 

Αρμόδιες αρχές 

1. Για την εφαρμογή των διατάξεων του παρόντος αρ¬ 
μόδιες αρχές είναι: α) το Υπουργείο Υγείας και Κοινωνι¬ 
κής Αλληλεγγύης, β) ο Εθνικός Οργανισμός Μεταμο¬ 
σχεύσεων. 

2. Στις περιπτώσεις ταυτόχρονης δωρεάς ή/ και μετα¬ 
μόσχευσης οργάνων, ιστών και κυττάρων ο Εθνικός Ορ¬ 
γανισμός Μεταμοσχεύσεων συνεργάζεται με την Εθνική 
Αρχή Ιατρικώς Υποβοηθούμενης Αναπαραγωγής, η ο¬ 
ποία θεσπίστηκε με το ν. 3305/2005 (Α' 17). 

Άρθρο 24 

(άρθρο 17 Οδηγίας 2010/53/ΕΕ) 

Εθνικός Οργανισμός Μεταμοσχεύσεων 

1. Ιδρύεται ο Εθνικός Οργανισμός Μεταμοσχεύσεων 
(Ε.Ο.Μ.), Ν.Π.Ι.Δ., το οποίο τελεί υπό την εποπτεία του 
Υπουργείου Υγείας και Κοινωνικής Αλληλεγγύης. 

2. Σκοπός του Εθνικού Οργανισμού Μεταμοσχεύσεων 
είναι η υποβοήθηση του Υπουργείου Υγείας και Κοινωνι¬ 
κής Αλληλεγγύης για τη χάραξη και υλοποίηση της εθνι¬ 
κής πολιτικής στον τομέα των μεταμοσχεύσεων οργά¬ 
νων, ιστών και κυττάρων. Ο Εθνικός Οργανισμός Μετα¬ 
μοσχεύσεων δύναται να μεταβιβάσει σε άλλον φορέα, 
που εποπτεύεται από το Υπουργείο Υγείας και Κοινωνι¬ 
κής Αλληλεγγύης και που κρίνεται κατάλληλος, μέρος ή 
το σύνολο των καθηκόντων του. Ο φορέας αυτός μπορεί 
επίσης να επικουρεί τον Εθνικό Οργανισμό Μεταμο¬ 
σχεύσεων στην εκτέλεση των καθηκόντων του. 

3. Για την εκπλήρωση του σκοπού του, ο Εθνικός Ορ¬ 
γανισμός Μεταμοσχεύσεων λαμβάνει ιδίως τα εξής μέ¬ 
τρα: 

- Εισηγείται το πλαίσιο ποιότητας και ασφάλειας του 
άρθρου 12, όπως και την προσαρμογή του στα πρόσφατα 
δεδομένα. 

- Εισηγείται τη χορήγηση, την ανανέωση ή την ανά¬ 
κληση της άδειας σε Οργανισμούς Αφαίρεσης, Μονάδες 
Μεταμόσχευσης, Οργανισμούς Προμήθειας Ιστών και 
Κυττάρων, Τράπεζες Ιστών και Κυττάρων, Ιδιωτικές Τρά¬ 
πεζες Ομφαλοπλακουντιακού Αίματος, Τράπεζες Ομφα- 
λοπλακουντιακού Αίματος, Μονάδες Εφαρμογής Ιστών 


και Κυττάρων. 

- Εισηγείται τις προϋποθέσεις χορήγησης άδειας σε 
Οργανισμούς Αφαίρεσης, Μονάδες Μεταμόσχευσης, 
Οργανισμούς Προμήθειας Ιστών και Κυττάρων και Τρά¬ 
πεζες Ιστών και Κυττάρων, Ιδιωτικές Τράπεζες Ομφαλο- 
πλακουντιακού Αίματος, Τράπεζες Ομφαλοπλακουντια- 
κού Αίματος, Μονάδες Εφαρμογής Ιστών και Κυττάρων. 

- Εξασφαλίζει ότι οι Οργανισμοί Αφαίρεσης, οι Μονά¬ 
δες Μεταμόσχευσης, οι Οργανισμοί Προμήθειας Ιστών 
και Κυττάρων, οι Τράπεζες Ιστών και Κυττάρων, οι Ιδιωτι¬ 
κές Τράπεζες Ομφαλοπλακουντιακού Αίματος, οι Τράπε¬ 
ζες Ομφαλοπλακουντιακού Αίματος, οι Μονάδες Εφαρ¬ 
μογής Ιστών και Κυττάρων υποβάλλονται τακτικά σε έ¬ 
λεγχο, ώστε να βεβαιώνεται η συμμόρφωσή τους με τις 
απαιτήσεις του παρόντος νόμου. 

- Προβαίνει σε ετήσια εκτίμηση και αξιολόγηση του 
τρόπου λειτουργίας και των αποτελεσμάτων των Οργα¬ 
νισμών Αφαίρεσης, των Μονάδων Μεταμοσχεύσεων, 
των Οργανισμών Προμήθειας, των Μονάδων Εφαρμογής 
Ιστών και Κυττάρων και υποβάλλει έκθεση στο Υπουρ¬ 
γείο Υγείας και Κοινωνικής Αλληλεγγύης. 

- Εφαρμόζει σύστημα υποβολής και διαχείρισης στοι¬ 
χείων για σοβαρά ανεπιθύμητα συμβάντα ή/και αντιδρά¬ 
σεις, σύμφωνα με το άρθρο 20. 

- Παρέχει κατάλληλη καθοδήγηση στα ιδρύματα υγειο¬ 
νομικής περίθαλψης, στους επαγγελματίες του τομέα 
και σε άλλους φορείς που δραστηριοποιούνται σε κάθε 
στάδιο της αλυσίδας από τη δωρεά έως τη μεταμόσχευ¬ 
ση ή την αποβολή του οργάνου, ενδεχομένως περιλαμ- 
βανομένης και καθοδήγησης για τη συλλογή σημαντι¬ 
κών μετεγχειρητικών πληροφοριών για την αξιολόγηση 
της ποιότητας και της ασφάλειας των οργάνων που με- 
ταμοσχεύθηκαν. 

- Συμμετέχει, όποτε είναι δυνατόν, στο δίκτυο της Ευ¬ 
ρωπαϊκής Ενωσης, σύμφωνα με το άρθρο 32. 

- Επιβλέπει τις ανταλλαγές οργάνων με άλλα κράτη - 
μέλη της Ευρωπαϊκής Ενωσης και με τρίτες χώρες, σύμ¬ 
φωνα με το άρθρο 30. 

- Εξασφαλίζει ότι το θεμελιώδες δικαίωμα στην προ¬ 
στασία των δεδομένων προσωπικού χαρακτήρα προα¬ 
σπίζεται πλήρως και αποτελεσματικά σε κάθε δραστη¬ 
ριότητα μεταμόσχευσης οργάνου. 

Άρθρο 25 

Διοίκηση Εθνικού Οργανισμού Μεταμοσχεύσεων 

1. Ο Εθνικός Οργανισμός Μεταμοσχεύσεων διοικείται 
από ενδεκαμελές διοικητικό συμβούλιο, που αποτελείται 
από: 

α. έναν Καθηγητή ή Αναπληρωτή Καθηγητή ιατρικής ή 
βιολογίας ή βιοχημείας, με ειδικότητα σε γνωστικό αντι¬ 
κείμενο συναφές προς τη μεταμόσχευση οργάνων ή ι¬ 
στών και κυττάρων, 

β. έναν Διευθυντή Μεταμοσχευτικού Κέντρου Μυελού 
των Οστών ή Τράπεζας Ιστών και Κυττάρων, 

γ. έναν Διευθυντή Μονάδας Εντατικής Θεραπείας, 

δ. έναν Διευθυντή Μονάδας Μεταμόσχευσης, 

ε. έναν Διευθυντή Κέντρου Ιστοσυμβατότητας, το ο¬ 
ποίο ασχολείται με τις μεταμοσχεύσεις, 
στ. έναν νομικό κύρους, 

ζ. έναν εκπρόσωπο του Πανελληνίου Ιατρικού Συλλό¬ 
γου (Π.Ι.Σ.), ή εκπρόσωπο της Πανελλήνιας Ενωσης 
Βιοεπιστημόνων, 

η. τον προϊστάμενο της αρμόδιας για τις μεταμοσχεύ- 

σεις Διεύθυνσης του Υπουργείου Υγείας και Κοινωνικής 
Αλληλεγγύης, 

θ. έναν εκπρόσωπο της Εκκλησίας της Ελλάδος, 

ι. έναν λήπτη ή υποψήφιο λήπτη μοσχεύματος οργά¬ 
νων, ιστών ή κυττάρων, που προτείνεται από την Εθνική 
Συνομοσπονδία Ατόμων με Ειδικές Ανάγκες, 

ια. έναν εκπρόσωπο του Εθνικού Συνδέσμου Διπλωμα¬ 
τούχων Νοσηλευτριών - Νοσηλευτών Ελλάδος. 

Τα μέλη των περιπτώσεων β' γ', δ' και ε' απέχουν α¬ 
πό τις συνεδριάσεις του διοικητικού συμβουλίου και τη 
λήψη αποφάσεων, όταν εξετάζεται οποιοδήποτε ζήτημα 
αφορά το νοσηλευτικό ίδρυμα στο οποίο υπηρετούν ή α¬ 
σθενή που νοσηλεύεται στο νοσηλευτικό ίδρυμα στο ο¬ 
ποίο υπηρετούν. Στην περίπτωση αυτή μετέχει στο διοι¬ 
κητικό συμβούλιο ο αναπληρωτής τους. 

2. Ο Πρόεδρος, ο Αντιπρόεδρος και τα λοιπά μέλη του 
διοικητικού συμβουλίου του Εθνικού Οργανισμού Μετα¬ 
μοσχεύσεων, καθώς και οι αναπληρωτές τους διορίζο¬ 
νται με απόφαση του Υπουργού Υγείας και Κοινωνικής 
Αλληλεγγύης. 

3. Η θητεία του Προέδρου και των μελών του διοικητι¬ 
κού συμβουλίου του Εθνικού Οργανισμού Μεταμοσχεύ¬ 
σεων είναι τριετής και δύναται να ανανεώνεται. 

4. Με κοινή απόφαση των Υπουργών Οικονομικών και 
Υγείας και Κοινωνικής Αλληλεγγύης καθορίζεται η απο¬ 
ζημίωση του Προέδρου και των μελών του διοικητικού 
συμβουλίου. 

Άρθρο 26 

Πόροι Εθνικού Οργανισμού Μεταμοσχεύσεων 

Πόροι του Εθνικού Οργανισμού Μεταμοσχεύσεων εί¬ 
ναι: 

α) Πάγια ετήσια επιχορήγηση από τον τακτικό προϋπο¬ 
λογισμό του Υπουργείου Υγείας και Κοινωνικής Αλλη¬ 
λεγγύης. 

β) Δωρεές, κληρονομιές, κληροδοσίες και κάθε είδους 
χορηγίες από τρίτους. 

γ) Είσπραξη κάθε είδους δαπανών αναζήτησης, λήψης 
και μεταφοράς μυελού των οστών από Διεθνείς Τράπε¬ 
ζες Αναζήτησης, ασφαλιστικούς φορείς ασθενών ή από 
την ειδική πίστωση του Υπουργείου Υγείας και Κοινωνι¬ 
κής Αλληλεγγύης όταν πρόκειται για ανασφάλιστους 
λήπτες και από Διεθνείς Τράπεζες Αναζήτησης. 

Άρθρο 27 

Προσωπικό Εθνικού Οργανισμού Μεταμοσχεύσεων 

1. Συνιστώνται οκτώ θέσεις ειδικών επιστημόνων, που 
απασχολούνται με σύμβαση εργασίας ιδιωτικού δικαίου 
διάρκειας πέντε ετών, που μπορεί να ανανεώνεται για 
μία φορά. Τα ειδικότερα καθήκοντα του προσωπικού αυ¬ 
τού καθορίζονται στον Κανονισμό Λειτουργίας του άρ¬ 
θρου 28. 

2. Η πλήρωση των θέσεων αυτών γίνεται κατά τις δια¬ 
τάξεις του ν. 3812/2009 (Α' 234). Επιτρέπεται η απόσπα¬ 
ση υπαλλήλων, μόνιμων ή απασχολούμενων με σύμβαση 
εργασίας ιδιωτικού δικαίου αορίστου χρόνου, του Υ¬ 
πουργείου Υγείας και Κοινωνικής Αλληλεγγύης ή των ε¬ 
ποπτευόμενων φορέων του, των Υγειονομικών Περιφε¬ 
ρειών και των νοσοκομείων που εποπτεύονται από το Υ¬ 
πουργείο Υγείας και Κοινωνικής Αλληλεγγύης. Η από¬ 
σπαση διενεργείται με απόφαση του Υπουργού Υγείας 
και Κοινωνικής Αλληλεγγύης μετά από σύμφωνη γνώμη 


του Δ.Σ. του Εθνικού Οργανισμού Μεταμοσχεύσεων και 
του φορέα που ανήκει οργανικά ο υπάλληλος, έχει διάρ¬ 
κεια έως τρία έτη και δύναται να ανανεώνεται. 

3. Συνιστώνται δεκαπέντε θέσεις προσωπικού, που α¬ 
πασχολείται με σύμβαση εργασίας ιδιωτικού δικαίου αο¬ 
ρίστου χρόνου και προσλαμβάνονται σύμφωνα με τις 
διατάξεις του ν. 2190/1994. Από τις θέσεις αυτές οι οκτώ 
είναι θέσεις Συντονιστών Μεταμοσχεύσεων. Οι λοιπές 
είναι θέσεις διοικητικού προσωπικού. 

Γ ια την αντιμετώπιση των αναγκών μπορεί να προ¬ 
σλαμβάνεται προσωπικό με σχέση εργασίας ιδιωτικού 
δικαίου ορισμένου χρόνου, σύμφωνα με τα οριζόμενα 
στο άρθρο 21 του ν. 2190/1994 (Α' 28). 

4. Για την πρόσληψη προσωπικού στις θέσεις των 
προηγούμενων παραγράφων προσόντα διορισμού ορίζο¬ 
νται: 

α. για τις θέσεις της παραγράφου 1, αυτό που προβλέ- 
πονται από τις διατάξεις της παρ. 2 του άρθρου 25 του 
ν. 1943/1991 (Α' 50), 

β. για τις θέσεις της παραγράφου 2 αυτά που προβλέ- 
πονται για κάθε κλάδο ή ειδικότητα από το π.δ. 50/2001 
(Α' 39). 

5. Η αμοιβή του προσωπικού αυτού γίνεται σύμφωνα 
με τις διατάξεις του ν. 3205/2003 (Α' 297) και του 
ν. 3833/2010 (Α' 40). 

6. Συνιστάται θέση δικηγόρου νομικού συμβούλου με 
πάγια αντιμισθία, αρμόδιου για τη νομική καθοδήγηση 
του διοικητικού συμβουλίου και του προσωπικού, όπως 
και για τη δικαστική και εξώδικη εκπροσώπησή του. Προ¬ 
σόν διορισμού είναι η άδεια άσκησης δικηγορικού επαγ¬ 
γέλματος παρ’ Αρείω Πάγω ή παρ’ Εφέταις. 

7. Για την εκπλήρωση του σκοπού του Εθνικού Οργανι¬ 
σμού Μεταμοσχεύσεων οι Συντονιστές Μεταμοσχεύσε¬ 
ων βρίσκονται σε ετοιμότητα επί 24ώρου και 365 ημέρες 
το χρόνο. 

Άρθρο 28 

Κανονισμός Λειτουργίας 
Εθνικού Οργανισμού Μεταμοσχεύσεων 

1. Με προεδρικό διάταγμα, που εκδίδεται ύστερα από 
πρόταση των Υπουργών Οικονομικών και Υγείας και Κοι¬ 
νωνικής Αλληλεγγύης καταρτίζεται ο Κανονισμός Λει¬ 
τουργίας του Εθνικού Οργανισμού Μεταμοσχεύσεων, ο 
οποίος ρυθμίζει την οργάνωση και τη διάρθρωση των υ¬ 
πηρεσιών του, την κατανομή των αρμοδιοτήτων του προ¬ 
σωπικού, την οργάνωση της εφημερίας των Συντονιστών 
Μεταμοσχεύσεων, τον ορισμό επιτροπής δεοντολογίας 
ή άλλων επιστημονικών επιτροπών, τον έλεγχο διαχείρι¬ 
σης, την υπηρεσιακή κατάσταση και τον πειθαρχικό έ¬ 
λεγχο του προσωπικού, καθώς και κάθε άλλο σχετικό θέ¬ 
μα. Με την ίδια διαδικασία μπορεί να τροποποιηθεί η σύ¬ 
σταση του διοικητικού συμβουλίου και το προσωπικό του 
Εθνικού Οργανισμού Μεταμοσχεύσεων. 

2. Με κοινή απόφαση των Υπουργών Οικονομικών και 
Υγείας και Κοινωνικής Αλληλεγγύης μπορεί να συνιστώ- 
νται περιφερειακά Παραρτήματα του Εθνικού Οργανι¬ 
σμού Μεταμοσχεύσεων και να συνιστώνται μέχρι δέκα 
θέσεις ιατρικού και λοιπού προσωπικού για κάθε Παράρ¬ 
τημα. Με προεδρικό διάταγμα, που εκδίδεται ύστερα α¬ 
πό πρόταση των Υπουργών Οικονομικών και Υγείας και 
Κοινωνικής Αλληλεγγύης καθορίζεται η έδρα, η κατά τό¬ 
πον αρμοδιότητα, η διάρθρωση και στελέχωση, καθώς 
και οι αρμοδιότητες του Παραρτήματος και κατανέμο- 

νται οι θέσεις προσωπικού κατά κατηγορία, κλάδο και ει¬ 
δικότητα. 

ΚΕΦΑΛΑΙΟ Ε' 

ΑΝΤΑΛΛΑΓΕΣ ΟΡΓΑΝΩΝ ΜΕ ΤΡΙΤΕΣ ΧΩΡΕΣ 
ΚΑΙ ΕΥΡΩΠΑΪΚΟΙ ΟΡΓΑΝΙΣΜΟΙ ΑΝΤΑΛΛΑΓΗΣ 
ΟΡΓΑΝΩΝ - ΑΝΤΑΛΛΑΓΗ ΠΛΗΡΟΦΟΡΙΩΝ 

Άρθρο 29 

(άρθρο 20 Οδηγίας 2010/53/ΕΕ) 

Ανταλλαγή οργάνων με τρίτες χώρες 

1. Την ανταλλαγή οργάνων με τρίτες χώρες, εκτός Ευ¬ 
ρωπαϊκής Ενωσης, επιβλέπει ο Εθνικός Οργανισμός Με¬ 
ταμοσχεύσεων, ο οποίος μπορεί να συνάπτει συμφωνίες 
αυτοτελώς ή από κοινού με ευρωπαϊκούς οργανισμούς 
ανταλλαγής οργάνων με τους ομολόγους του σε τρίτες 
χώρες. 

2. Οι ανταλλαγές οργάνων με τρίτες χώρες επιτρέπο¬ 
νται μόνο αν τα όργανα: 

α) μπορούν να ιχνηλατηθούν από τον δότη έως τον λή¬ 
πτη και αντιστρόφως' 

β) πληρούν απαιτήσεις ποιότητας και ασφάλειας ισο¬ 
δύναμες με αυτές που θεσπίζονται με τον παρόντα νό¬ 
μο. 

Άρθρο 30 

(άρθρο 21 Οδηγίας 2010/53/ΕΕ) 

Ευρωπαϊκοί οργανισμοί ανταλλαγής οργάνων 

Ο Εθνικός Οργανισμός Μεταμοσχεύσεων μπορεί να 
συνάπτει γραπτές συμφωνίες με ευρωπαϊκούς οργανι¬ 
σμούς ανταλλαγής οργάνων, με τον όρο ότι συμμορφώ¬ 
νονται στις απαιτήσεις ποιότητας και ασφάλειας που θε¬ 
σπίζονται στον παρόντα νόμο και να τους αναθέτει: 

α) την εκτέλεση των δραστηριοτήτων που προβλέπο- 
νται δυνάμει του πλαισίου ποιότητας και ασφάλειας· 
β) ειδικό καθήκοντα όσον αφορά τις ανταλλαγές ορ¬ 
γάνων προς και από κράτη - μέλη της Ευρωπαϊκής Ενω¬ 
σης και τρίτες χώρες. 

Άρθρο 31 

(άρθρο 18 Οδηγίας 2010/53/ΕΕ) 

Αρχεία και εκθέσεις σχετικά με τους Οργανισμούς 
Αφαίρεσης και τα κέντρα μεταμόσχευσης 

1. Ο Εθνικός Οργανισμός Μεταμοσχεύσεων υποχρε- 
ούται: 

α) να τηρεί αρχείο με τις δραστηριότητες των Οργανι¬ 
σμών Αφαίρεσης και των Μονάδων Μεταμόσχευσης, συ¬ 
γκεντρωτικό αριθμητικά στοιχεία για τους ζώντες και 
τους θανόντες δότες, καθώς και τα είδη και τις ποσότη¬ 
τες οργάνων που αφαιρέθηκαν και μεταμοσχεύθηκαν ή 
αποβλήθηκαν με άλλον τρόπο, σύμφωνα με τις διατάξεις 
για την προστασία των δεδομένων προσωπικού χαρα¬ 
κτήρα και το στατιστικό απόρρητο, 
β) να καταρτίζει και να δημοσιοποιεί ετήσια έκθεση 
σχετικό με τις εν λόγω δραστηριότητες και 
γ) να καταρτίζει και να τηρεί ενημερωμένο αρχείο των 
Οργανισμών Αφαίρεσης και των Μονάδων Μεταμόσχευ¬ 
σης. 

2. Κατόπιν αιτήματος της Ευρωπαϊκής Επιτροπής ή άλ¬ 
λου κράτους - μέλους της Ευρωπαϊκής Ένωσης, το Υ¬ 
πουργείο Υγείας και Κοινωνικής Αλληλεγγύης παρέχει 


στοιχεία σχετικά με το αρχείο των Οργανισμών Αφαίρε¬ 
σης και των Μονάδων Μεταμόσχευσης. 

Άρθρο 32 

(άρθρο 19 Οδηγίας 2010/53/ΕΕ) 

Ανταλλαγή πληροφοριών 

Ο Εθνικός Οργανισμός Μεταμοσχεύσεων και εμπειρο¬ 
γνώμονες στη μεταμόσχευση οργάνων μπορούν να συμ¬ 
μετέχουν σε δίκτυο των αρμόδιων για τις μεταμοσχεύ¬ 
σεις αρχών, το οποίο δημιουργεί η Ευρωπαϊκή Επιτροπή, 
σύμφωνα με το άρθρο 19 της Οδηγίας 2010/53/ΕΕ, με 
σκοπό την ανταλλαγή πληροφοριών για την πείρα που α¬ 
ποκτάται από την εφαρμογή του παρόντος. 

Άρθρο 33 

(άρθρο 22 Οδηγίας 2010/53/ΕΕ) 

Έκθεση προς την Ευρωπαϊκή Επιτροπή 

Το Υπουργείο Υγείας και Κοινωνικής Αλληλεγγύης υ¬ 
ποβάλλει έκθεση στην Ευρωπαϊκή Επιτροπή πριν από τις 
27 Αυγούστου 2013 και, στη συνέχεια, ανά τριετία για 
τις δραστηριότητες που πραγματοποιούνται κατ’ εφαρ¬ 
μογή των διατάξεων του παρόντος νόμου και για την πεί¬ 
ρα που αποκτάται κατά την εφαρμογή του. 

ΚΕΦΑΛΑΙΟ ΣΤ 

ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ- 
ΙΑΤΡΙΚΟ ΑΠΟΡΡΗΤΟ - ΠΟΙΝΙΚΕΣ ΔΙΑΤΑΞΕΙΣ 

Άρθρο 34 

(άρθρο 16 Οδηγίας 2010/53/ΕΕ) 

Προστασία των δεδομένων προσωπικού χαρακτήρα, 
εμπιστευτικός χαρακτήρας και ασφάλεια 
της επεξεργασίας 

1. Ολα τα αρχεία και μητρώα που προβλέπονται ανω¬ 
τέρω περιέχουν ευαίσθητα προσωπικά δεδομένα με την 
έννοια του ν. 2472/1997. Κάθε δραστηριότητα που σχετί¬ 
ζεται με τη δωρεά και μεταμόσχευση οργάνων υπόκειται 
στις διατάξεις του ν. 2472/1997 με τον οποίο ενσωματώ¬ 
θηκε η Οδηγία 95/46/ΕΚ, προκειμένου να εξασφαλίζεται 
το θεμελιώδες δικαίωμα στην προστασία των δεδομένων 
προσωπικού χαρακτήρα πλήρως και αποτελεσματικό. 

2. Όλοι οι φορείς που εμπλέκονται στη δωρεά και με¬ 
ταμόσχευση οργάνων οφείλουν να λαμβάνουν τα ανα¬ 
γκαία τεχνικά μέτρα, ώστε να εξασφαλίσουν ότι: 

Α) τα υπό επεξεργασία δεδομένα τηρούνται εμπιστευ- 
τικά και ασφαλή, σύμφωνα με το άρθρο 10 του ν. 
2472/1997. Κάθε μη εξουσιοδοτημένη πρόσβαση σε δε¬ 
δομένα και συστήματα που καθιστούν δυνατή την ταυτο¬ 
ποίηση του δότη ή του λήπτη πρέπει να τιμωρείται, όπως 
ορίζουν τα άρθρα 21 έως 23 του ν. 2472/1997, 

Β) η ταυτότητα δοτών και ληπτών, τα στοιχεία των ο¬ 
ποίων υφίστανται επεξεργασία στο πλαίσιο των ως άνω 
διατάξεων του νόμου, δεν μπορεί να εξακριβωθεί, με την 
εξαίρεση του άρθρου 7 του ν. 2472/1997. Κάθε χρήση 
συστημάτων ή δεδομένων που επιτρέπει εξακρίβωση 
της ταυτότητας δοτών ή ληπτών για λόγους διαφορετι¬ 
κούς από εκείνους που επιτρέπει το άρθρο 7 του ν. 
2472/1997, περιλαμβανομένων και των ιατρικών λόγων 
τιμωρείται, όπως ορίζουν τα άρθρα 21 έως 23 του ν. 
2472/1997, 

Γ) τηρούνται οι αρχές σχετικά με την ποιότητα των δε- 

δομένων, όπως ορίζονται στο άρθρο 5 του ν. 2472/1997. 

3. Πέραν των ιατρών που συμμετέχουν στην αφαίρεση 
ή/και τη μεταμόσχευση οργάνων, μπορούν να έχουν 
πρόσβαση στα σχετικά αρχεία προσωπικών δεδομένων 
οι ιατροί που παρέχουν περίθαλψη στον δότη και τον λή¬ 
πτη, σύμφωνα με το άρθρο 10 σχετικά με την εξασφάλι¬ 
ση ιχνηλασιμότητας και μόνο για θεραπευτικό σκοπό. 

4. Οι επαγγελματίες υγείας που συμμετέχουν στην α¬ 
φαίρεση και μεταμόσχευση οργάνων υπόκεινται στον 
κανόνα προστασίας του ιατρικού απορρήτου που προ¬ 
βλέπει ο Κώδικας Ιατρικής Δεοντολογίας, σύμφωνα με 
το άρθρο 13 του ν. 3418/2005 (Α' 287 ) και το άρθρο 371 
του Ποινικού Κώδικα. 

Άρθρο 35 

(άρθρο 23 Οδηγίας 2010/53/ΕΕ) 

Ποινικές κυρώσεις 

1. Όποιος με πρόθεση προβαίνει σε αφαίρεση οργά¬ 
νου κατά παράβαση των διατάξεων των άρθρων 4, 8 και 
9 τιμωρείται με φυλάκιση τουλάχιστον δύο ετών και με 
χρηματική ποινή τουλάχιστον δεκαπέντε χιλιάδων 
(15.000) ευρώ. 

2. Όποιος υπόκειται σε αφαίρεση ενός ή περισσότε¬ 
ρων οργάνων του με οικονομικό αντάλλαγμα τιμωρείται 
με φυλάκιση τουλάχιστον τεσσάρων μηνών. Το δικαστή¬ 
ριο μπορεί, όμως, εκτιμώντας ελεύθερα όλες τις περι¬ 
στάσεις, να κρίνει την πράξη ατιμώρητη. 

3. Όποιος ανακοινώνει δημόσια την προσφορά εκ μέ¬ 
ρους του οργάνων του με οικονομικό αντάλλαγμα τιμω¬ 
ρείται με φυλάκιση τουλάχιστον τεσσάρων μηνών. 

4. Όποιος συμφωνεί ή λαμβάνει οικονομικό αντάλλαγ¬ 
μα για να μεσολαβήσει σε αφαίρεση οργάνων άλλου 
προσώπου για μεταμόσχευση, ανεξάρτητα από την 
πραγματοποίηση της αφαίρεσης, της μεταμόσχευσης ή 
και των δύο, τιμωρείται με φυλάκιση τουλάχιστον δύο ε¬ 
τών και χρηματική ποινή τουλάχιστον δεκαπέντε χιλιά¬ 
δων (15.000) ευρώ. 

5. Όποιος λαμβάνει ή προσφέρεται να λάβει με οικο¬ 
νομικό αντάλλαγμα όργανα ανθρώπινης προέλευσης τι¬ 
μωρείται με φυλάκιση τουλάχιστον τεσσάρων μηνών και 
χρηματική ποινή. Εάν σκοπός της απόκτησης των μο¬ 
σχευμάτων είναι η μεταπώληση, τιμωρείται με φυλάκιση 
τουλάχιστον τριών ετών και χρηματική ποινή τουλάχι¬ 
στον δεκαπέντε χιλιάδων( 15.000) ευρώ. 

6. Όποιος δίνει εντολή, διευκολύνει ή συμμετέχει με 
οποιονδήποτε τρόπο στη μεταμόσχευση οργάνου σε λή¬ 
πτη άλλον από τον δικαιούχο βάσει της σειράς κατάτα¬ 
ξης υποψήφιων ληπτών στο Εθνικό Μητρώο, του άρθρου 
19 του παρόντος, τιμωρείται με φυλάκιση τουλάχιστον 
δύο ετών και χρηματική ποινή τουλάχιστον δεκαπέντε 
χιλιάδων (15.000) ευρώ. 

7. Όποιος δίνει εντολή, διευκολύνει ή συμμετέχει με 
οποιονδήποτε τρόπο στη μεταμόσχευση οργάνου σε λή¬ 
πτη που δεν εμπεριέχεται στο Εθνικό Μητρώο, του άρ¬ 
θρου 19, τιμωρείται με φυλάκιση τουλάχιστον δύο ετών 
και χρηματική ποινή τουλάχιστον δεκαπέντε χιλιάδων 
(15.000) ευρώ. 

8. Όποιος συντάσσει το Εθνικό Μητρώο, του άρθρου 
19, κατά παράβαση των νομίμως θεσπισμένων κριτηρίων 
κατάταξης υποψήφιων ληπτών τιμωρείται με φυλάκιση 
τουλάχιστον δύο ετών και χρηματική ποινή τουλάχιστον 
δεκαπέντε χιλιάδων (15.000) ευρώ. 

9. Οποιος με οποιονδήποτε τρόπο παρακωλύει παρα- 


νόμως την αφαίρεση μοσχεύματος, τη φύλαξη ή τη με¬ 
ταφορά ή τη διατήρηση ή την εμφύτευσή του, τιμωρείται 
με φυλάκιση τουλάχιστον ενός έτους και με χρηματική 
ποινή τουλάχιστον έξι χιλιάδων (6.000) ευρώ. Εάν η τέ¬ 
λεση του αδικήματος της προηγούμενης παραγράφου εί¬ 
χε ως αποτέλεσμα τη μη αξιοποίηση του μοσχεύματος, ο 
δράστης τιμωρείται με φυλάκιση τουλάχιστον δύο ετών 
και χρηματική ποινή τουλάχιστον δεκαπέντε χιλιάδων 
(15.000) ευρώ. 

10. Όποιος διενεργεί αφαίρεση ή μεταμόσχευση ορ¬ 
γάνου κατά παράβαση του άρθρου 13 περί Οργανισμών 
Αφαίρεσης και του άρθρου 15 περί Μονάδων Μεταμό¬ 
σχευσης τιμωρείται με φυλάκιση τουλάχιστον δύο ετών 
και χρηματική ποινή τουλάχιστον δεκαπέντε χιλιάδων 
(15.000) ευρώ. 

11. Οι ποινές για τα αδικήματα που προβλέπονται στις 
παραγράφους 1 έως 10, επιβάλλονται εφόσον δεν τιμω¬ 
ρούνται βαρύτερα με άλλη ποινική διάταξη. 

Άρθρο 36 

Επιβαρυντικές περιστάσεις 

1. Εάν τα αδικήματα που προβλέπονται στο άρθρο 35 
τελούνται καθ' υποτροπή, κατ’ επάγγελμα ή κατά συνή¬ 
θεια ή αν το θύμα είναι ανήλικος ή άτομο με διατάραξη 
των πνευματικών λειτουργιών ή της συνείδησης τιμω¬ 
ρούνται με κάθειρξη. Ως υπότροπος θεωρείται όποιος έ¬ 
χει καταδικαστεί αμετάκλητα για παράβαση του παρό¬ 
ντος νόμου εντός της τελευταίας δεκαετίας σε βαθμό 
κακουργήματος ή εντός της τελευταίας πενταετίας σε 
βαθμό πλημμελήματος. 

2. Εάν τα αδικήματα που προβλέπονται στο άρθρο 35 
τελούνται στα πλαίσια εγκληματικής οργάνωσης, ο δρά¬ 
στης τιμωρείται με κάθειρξη τουλάχιστον δέκα ετών και 
χρηματική ποινή. 

Άρθρο 37 

Τοπικά όρια ισχύος του νόμου 

Τα αδικήματα που προβλέπονται στα άρθρα 35 και 36 
τιμωρούνται όταν έχουν τελεστεί από ημεδαπό ή αλλο¬ 
δαπό ανεξάρτητα από τον τόπο που τελέστηκαν. 

Άρθρο 38 

Δήμευση- Διάθεση εσόδων 

1. Σε περίπτωση καταδίκης κατ' εφαρμογή των άρθρων 
35 και 36 το δικαστήριο διατάσσει υποχρεωτικά τη δή¬ 
μευση του παρανόμως δοθέντος οικονομικού ανταλλάγ¬ 
ματος, καθώς και των κινητών και ακινήτων που αποκτή¬ 
θηκαν με το τίμημα αυτό. 

2. Τα έσοδα από χρηματικές ποινές ή μετατροπές ποι¬ 
νών, που επιβάλλονται κατ’ εφαρμογή των άρθρων 35 
και 36, καθώς και από δημεύσεις, κατ' εφαρμογή της πα¬ 
ραγράφου 1, αποτελούν δημόσια έσοδα και εισπράττο- 
νται σύμφωνα με τον ΚΕΔΕ. Εισάγονται στον προϋπολο¬ 
γισμό του Υπουργείου Υγείας και Κοινωνικής Αλληλεγ¬ 
γύης και εγγράφονται στον ειδικό κωδικό αριθμό από ό¬ 
που καταβάλλονται οι δαπάνες μεταμόσχευσης των α¬ 
νασφάλιστων ληπτών. Με κοινή απόφαση των Υπουρ¬ 
γών Οικονομικών, Δικαιοσύνης, Διαφάνειας και Ανθρωπί¬ 
νων Δικαιωμάτων και Υγείας και Κοινωνικής Αλληλεγ¬ 
γύης καθορίζονται οι λεπτομέρειες για την απόδοση των 
εσόδων αυτών στο Υπουργείο Υγείας και Κοινωνικής 

Αλληλεγγύης και την εγγραφή τους στον ειδικό κωδικό 
αριθμό, όπως και κάθε άλλη αναγκαία λεπτομέρεια. 

Άρθρο 39 

Απαγόρευση άσκησης ιατρικού επαγγέλματος 

Σε περίπτωση καταδίκης ιατρού για αδικήματα από τα 
προβλεπόμενα στα άρθρα 35 και 36 το δικαστήριο δια- 
τάσσει την ισόβια απαγόρευση άσκησης του επαγγέλ¬ 
ματος του. Οι διατάξεις που προβλέπουν πειθαρχικές ή 
διοικητικές κυρώσεις δεν θίγονται. Η απαγόρευση της ά¬ 
σκησης του επαγγέλματος αρχίζει από τη λήξη της στε¬ 
ρητικής της ελευθερίας ποινής. Αν εκτός από την ποινή 
έχει επιβληθεί και μέτρο ασφαλείας, η απαγόρευση αρ¬ 
χίζει από τη λήξη του μέτρου. Η απαγόρευση της άσκη¬ 
σης του επαγγέλματος του ιατρού συνεπάγεται και την 
παύση της λειτουργίας του ιατρείου του, για ίσο χρονικό 
διάστημα. 

Άρθρο 40 

Εμπορία ανθρώπων με σκοπό την αφαίρεση ιστών, 
κυττάρων, οργάνων 

Στην παράγραφο 1 του άρθρου 323 Ατού Ποινικού Κώ¬ 
δικα μετά τις λέξεις «με σκοπό την αφαίρεση» προστίθε¬ 
ται η λέξη «κυττάρων». 

Άρθρο 41 

(άρθρο 23 Οδηγίας 2010/53/ΕΕ) 

Ενημέρωση Ευρωπαϊκής Επιτροπής 

Το Υπουργείο Υγείας και Κοινωνικής Αλληλεγγύης ε¬ 
νημερώνει την Ευρωπαϊκή Επιτροπή για τις κυρώσεις 
που επισύρουν οι παραβάσεις των διατάξεων του παρό¬ 
ντος νόμου, έως τις 27 Αυγούστου 2012, καθώς και για 
κάθε μεταγενέστερη τροποποίηση των διατάξεων αυ¬ 
τών. 

ΚΕΦΑΛΑΙΟ Ζ 

ΡΥΘΜΙΣΕΙΣ ΓΙΑ ΤΗΝ ΑΦΑΙΡΕΣΗ, ΔΩΡΕΑ, ΕΛΕΓΧΟ, 
ΕΠΕΞΕΡΓΑΣΙΑ, ΣΥΝΤΗΡΗΣΗ, ΑΠΟΘΗΚΕΥΣΗ 
ΚΑΙ ΔΙΑΝΟΜΗ ΙΣΤΩΝ ΚΑΙ ΚΥΤΤΑΡΩΝ 

Άρθρο 42 

Υπαγωγή στις διατάξεις του π.δ. 26/2008 

1. Η δωρεά, η προμήθεια, ο έλεγχος, η κωδικοποίηση, 
η επεξεργασία, η συντήρηση, η αποθήκευση και η διανο¬ 
μή ανθρώπινων ιστών και κυττάρων που προορίζονται 
για εφαρμογές στον άνθρωπο, καθώς και επεξεργασμέ¬ 
νων προϊόντων που προέρχονται από ανθρώπινους ι¬ 
στούς και κύτταρα και προορίζονται για εφαρμογές στον 
άνθρωπο διέπεται από τις διατάξεις του π.δ. 26/2008 (Α' 
51), που ενσωμάτωσε την Οδηγία 2004/23/ΕΚ του Ευρω¬ 
παϊκού Κοινοβουλίου και του Συμβουλίου της 31.3.2004 
(ΕΕΕ102/7.4.2004) και τις συναφείς προς αυτήν Οδηγίες 
2006/17/ΕΚ (ΕΕΕ 38/9.2.2006) και 2006/86/ΕΚ (ΕΕΙ 
294/25.10.2006). Για τους σκοπούς του παρόντος κεφα¬ 
λαίου ισχύουν οι ορισμοί του άρθρου 3 του π.δ. 26/2008. 

2. Στην έννοια των «κυττάρων» περιλαμβάνονται, με¬ 
ταξύ άλλων, τα βλαστικά αιμοποιητικά κύτταρα του περι¬ 
φερικού αίματος, του πλακούντα, τα οποία αντλούνται 
από το ομφαλοπλακουντιακό αίμα (εφεξής ΟπΑ), τα κύτ¬ 


ταρα του μυελού των οστών, τα αναπαραγωγικά κύτταρα 
(ωάρια και σπερματοζωάρια), οι εμβρυακοί ιστοί και κύτ¬ 
ταρα, καθώς και τα βλαστικά κύτταρα ενηλίκων και εμ¬ 
βρύων. 

3. Η αφαίρεση ομφαλοπλακουντιακού αίματος απο¬ 
σκοπεί είτε στην αυτόλογη χρήση, που δεν πραγματο¬ 
ποιείται με την ίδια χειρουργική επέμβαση είτε στην αλ¬ 
λογενή, η οποία διακρίνεται σε χρήση από συγγενείς 
του δότη ή από τρίτα πρόσωπα. 

Άρθρο 43 

Θεραπευτικός σκοπός 

1. Η δωρεά ιστών και κυττάρων από ζώντα ή θανόντα 
δότη με σκοπό τη μεταμόσχευση πραγματοποιείται μόνο 
για θεραπευτικούς σκοπούς. Η αποθήκευση και χρήση 
των ιστών και κυττάρων, που αφαιρέθηκαν από ζώντα 
δότη με σκοπό τη μεταμόσχευση, επιτρέπεται για ερευ¬ 
νητικό σκοπό εάν πληρούνται οι προϋποθέσεις ενημέρω¬ 
σης και συναίνεσης, σύμφωνα με τα προβλεπόμενα στο 
ν. 2619/1998, με τον οποίο κυρώθηκε η Σύμβαση του 
Συμβουλίου της Ευρώπης για τα Ανθρώπινα Δικαιώματα 
και τη Βιοίατρική (Οβιέδο 1997). 

2. Ειδικά η δωρεά ιστών και κυττάρων από ζώντα δότη 
με σκοπό τη μεταμόσχευση διενεργείται εφόσον δεν 
διατίθενται ιστοί και κύτταρα από θανόντα πρόσωπα, μέ¬ 
χρι τη στιγμή της αφαίρεσης του ιστού ή του κυττάρου, 
δεν υφίσταται εναλλακτική θεραπευτική μέθοδος ανάλο¬ 
γης αποτελεσματικότητας και η μεταμόσχευση δεν συ¬ 
νεπάγεται προφανή, σοβαρό κίνδυνο για τη ζωή ή την υ¬ 
γεία του δότη. 

3. Για τα αναπαραγωγικά κύτταρα ισχύουν τα οριζόμε¬ 
να στο ν. 3305/2005 (Α' 17). 

Άρθρο 44 
Αποζημίωση 

1. Η δωρεά ανθρώπινων ιστών και κυττάρων από νε¬ 
κρούς και ζώντες δότες γίνεται εθελοντικά και χωρίς α¬ 
μοιβή. Τα άρθρα 5 και 6 του παρόντος νόμου εφαρμόζο¬ 
νται και για τη δωρεά και μεταμόσχευση ιστών και κυττά¬ 
ρων. 

2. Για τα αναπαραγωγικά κύτταρα ισχύουν οι διατάξεις 
του ν. 3305/2005. 

3. Κάθε είδους δαπάνες σχετικές με την αναζήτηση, 
λήψη και μεταφορά μυελού των οστών από μη συγγε¬ 
νείς δότες μέσω Διεθνών Δεξαμενών Αναζήτησης, μπο¬ 
ρούν να καταβάλλονται άμεσα από τον Εθνικό Οργανι¬ 
σμό Μεταμοσχεύσεων και στη συνέχεια να αναζητού- 
νται από τα ασφαλιστικά ταμεία ή από το Υπουργείο Υ¬ 
γείας και Κοινωνικής Αλληλεγγύης για τους ανασφάλι¬ 
στους ασθενείς. Ο Εθνικός Οργανισμός Μεταμοσχεύσε¬ 
ων μπορεί να εισπράττει από τις Διεθνείς Δεξαμενές Α¬ 
ναζήτησης ποσά για υπηρεσίες αναζήτησης μυελού των 
οστών που παρέχει ο ίδιος ή εποπτευόμενες από αυτόν 
μονάδες. Στην τελευταία περίπτωση αποδίδει στις επο¬ 
πτευόμενες μονάδες τα ποσά που τους αναλογούν. 

Άρθρο 45 

Τήρηση ανωνυμίας 

Η ταυτότητα του νεκρού δότη ιστών και κυττάρων δεν 
αποκαλύπτεται στον λήπτη και στην οικογένειά του. Δεν 

αποκαλύπτεται επίσης η ταυτότητα του λήπτη στην οικο¬ 
γένεια του νεκρού δότη. Επιτρέπεται να αποκαλυφθεί 
μόνο η επιτυχία της μεταμόσχευσης. 

Άρθρο 46 

Δωρεά προς ορισμένο πρόσωπο 

1. Η δωρεά ιστών και κυττάρων μετά το θάνατο του 
δότη δεν επιτρέπεται να γίνεται προς ορισμένο λήπτη. 
Υπόδειξη του λήπτη από τον δωρητή σώματος ή οργά¬ 
νων δεν λαμβάνεται υπόψη, αλλά ακολουθείται η καθο¬ 
ρισμένη σειρά προτεραιότητας. 

2. Η διάταξη της παραγράφου 1 δεν εφαρμόζεται στη 
διάθεση αναπαραγωγικών κυττάρων, κατά τα οριζόμενα 
στο άρθρο 8 του ν. 3305/2005, καθώς και στη δωρεά ομ- 
φαλοπλακουντιακού αίματος για αλλογενή χρήση σε 
συγγενικό πρόσωπο. 

Άρθρο 47 

Υποχρέωση ενημέρωσης για την αφαίρεση 
ιστών και κυττάρων 

1. Σχετικά με την ενημέρωση ζώντα ή θανόντα δότη ι¬ 
στών και κυττάρων εφαρμόζεται το άρθρο 7 του παρό¬ 
ντος νόμου σε συνδυασμό με το Παράρτημα I του π.δ. 
26/2008. 

2. Για τα αναπαραγωγικά κύτταρα ισχύουν τα οριζόμε¬ 
να στο ν. 3305/2005 (Α' 17). 

3. Για το ΟπΑ ισχύουν τα οριζόμενα στο επόμενο άρ¬ 
θρο. 

Άρθρο 48 

Υποχρέωση ενημέρωσης για την αφαίρεση 
ομφαλοπλακουντιακού αίματος 

1. Για την αφαίρεση ΟπΑ παρέχεται υποχρεωτικά ενη¬ 
μέρωση. 

2. Η ενημέρωση παρέχεται στους γονείς του κυοφο¬ 
ρούμενου τέκνου. Σε περίπτωση αφάνειας, θανάτου, έκ¬ 
πτωσης του ενός γονέα ή εάν οι γονείς δεν έχουν τελέ- 
σει γάμο ή δεν συνδέονται με σύμφωνο συμβίωσης ή τε¬ 
λούν σε διάσταση ή ο γάμος έχει λυθεί, αρκεί η ενημέ¬ 
ρωση να δοθεί στη μητέρα του κυοφορούμενου. Στην πε¬ 
ρίπτωση παρένθετης μητρότητας, η ενημέρωση παρέχε¬ 
ται στη γυναίκα που τεκμαίρεται ως η μητέρα του κυοφο¬ 
ρούμενου, σύμφωνα με το άρθρο 1464 ΑΚ εδάφιο α'και 
εφόσον είναι έγγαμη και στο σύζυγο αυτής. 

3. Η ενημέρωση αφορά, πέραν των οριζομένων στο 
άρθρο 13 του π.δ. 26/2008, στα πιο πρόσφατα δεδομένα 
της επιστήμης σχετικά με τη δυνατότητα χρήσης ΟπΑ 
για θεραπευτικούς σκοπούς, τα αναμενόμενα οφέλη της 
αυτόλογης χρήσης σε αντιδιαστολή με τα οφέλη της αλ¬ 
λογενούς. Εμφαση δίνεται στη διάκριση των τραπεζών 
ΟπΑ σε ιδιωτικές και δημόσιες και στη διάκριση της φύ¬ 
λαξης ΟπΑ για αυτόλογη και αλλογενή χρήση, συγγενι¬ 
κή ή μη. Η ενημέρωση αφορά επίσης την οικονομική επι¬ 
βάρυνση του δότη. 

4. Η ενημέρωση πρέπει να παρέχεται με όρους κατα¬ 
νοητούς, να είναι πλήρης, αντικειμενική και να μην καλ¬ 
λιεργεί αβάσιμες προσδοκίες. Παρέχεται σε δύο στάδια, 
που απέχουν μεταξύ τους ικανό χρονικό διάστημα και 
τουλάχιστον τρεις μήνες πριν τον τοκετό. Στο πρώτο 
στάδιο παρέχεται από τον ιατρό μαιευτήρα - γυναικολό¬ 
γο της μητέρας ή ανεξάρτητο ιατρό ειδικότητας συνα¬ 


φούς με το αντικείμενο της φύλαξης ιστών και κυττάρων 
της επιλογής των γονέων ή της μητέρας, στις περιπτώ¬ 
σεις που προβλέπονται ως άνω και εφόσον εκδηλωθεί 
ενδιαφέρον, στο δεύτερο στάδιο παρέχεται υποχρεωτι¬ 
κά από ιατρό μαιευτήρα - γυναικολόγο ή άλλης ειδικότη¬ 
τας, συναφούς με το αντικείμενο της φύλαξης ιστών και 
κυττάρων, άλλον από εκείνον που συμμετείχε στο πρώ¬ 
το στάδιο ενημέρωσης. 

5. Και στα δύο στάδια της ενημέρωσης οι ιατροί που 
παρέχουν την ενημέρωση, οι γονείς ή η μητέρα, στις πε¬ 
ριπτώσεις που προβλέπονται ως άνω, υπογράφουν σχε¬ 
τικό έντυπο, αντίγραφο του οποίου φυλάσσεται στον ια¬ 
τρικό φάκελο της μητέρας. Το περιεχόμενο των εντύπων 
αυτών διατυπώνεται από την αρμόδια Διεύθυνση του Υ¬ 
πουργείου Υγείας και Κοινωνικής Αλληλεγγύης, μετά α¬ 
πό πρόταση του Εθνικού Οργανισμού Μεταμοσχεύσεων 
και γνώμη του ΚΕ.Σ.Υ.. Τα έντυπα που υπογράφονται φέ¬ 
ρουν το διακριτικό σήμα του Υπουργείου Υγείας και Κοι¬ 
νωνικής Αλληλεγγύης. 

6. Απαγορεύεται η έκδοση οποιουδήποτε ενημερωτι¬ 
κού δελτίου σε έντυπη ή ηλεκτρονική μορφή ή άλλο υλι¬ 
κό, το οποίο έχει σχέση με την προσφορά από δότη, τη 
συλλογή, τον έλεγχο, την επεξεργασία, τη συντήρηση, 
την αποθήκευση και/ ή διαθεσιμότητα, τη διανομή και 
προμήθεια ανθρωπίνων ιστών και/ή κυττάρων και/ή πα- 
ραγώγων προϊόντων, χωρίς την προηγούμενη έγκριση 
της αρμόδιας Διεύθυνσης του Υπουργείου Υγείας και 
Κοινωνικής Αλληλεγγύης, τόσο για την έκδοσή του όσο 
και για το περιεχόμενο του. Η έγκριση παρέχεται μετά α¬ 
πό υποβολή σχετικού αιτήματος εντός προθεσμίας ενός 
μηνάς από την υποβολή του. Η προθεσμία παρατείνεται 
στους τρεις μήνες, εάν η αρμόδια Διεύθυνση κρίνει ότι 
απαιτείται γνωμάτευση του Εθνικού Οργανισμού Μετα¬ 
μοσχεύσεων ή του ΚΕ.Σ.Υ.. Ο αϊτών ενημερώνεται εγ- 
γράφως σχετικά. Αν η αρμόδια Διεύθυνση δεν απαντήσει 
εντός της νομίμου προθεσμίας, ο αϊτών δικαιούται να 
προβεί στην έκδοση ή/και χρήση του ενημερωτικού υλι¬ 
κού. Η αρμόδια Διεύθυνση του Υπουργείου Υγείας και 
Κοινωνικής Αλληλεγγύης δύναται να προβαίνει σε ελέγ¬ 
χους της κάθε είδους ενημερωτικής δραστηριότητας Ορ¬ 
γανισμών Προμήθειας, Τραπεζών Ιστών, Οργανισμών Ε¬ 
φαρμογής, περιλαμβανομένης και αυτής στο διαδίκτυο. 
Εάν διαπιστωθεί διάδοση παραπλανητικών πληροφοριών 
η αρμόδια Διεύθυνση καλεί τους φορείς που την παρέ¬ 
χουν να συμμορφωθούν στις υποδείξεις της, άλλως ει- 
σηγείται στον Υπουργό Υγείας και Κοινωνικής Αλληλεγ¬ 
γύης την ανάκληση της άδειας λειτουργίας του φορέα. 

Άρθρο 49 

Προμήθεια ιστών και κυττάρων από ζώντες 
και θανόντες δότες 

1. Η προμήθεια ιστών και κυττάρων, δηλαδή η διαδικα¬ 
σία με την οποία καθίστανται διαθέσιμοι οι ιστοί και τα 
κύτταρα, σύμφωνα με την περίπτωση 6 του άρθρου 3 του 
π.δ. 26/2008, πραγματοποιείται σύμφωνα με τις διατά¬ 
ξεις των άρθρων 8 και 9. Οι δηλώσεις των πολιτών περί 
αντίθεσής τους στην αφαίρεση οργάνων τους μετά θά¬ 
νατον αφορούν και την αφαίρεση ιστών και κυττάρων. 
Στο αρχείο που τηρεί ο Εθνικός Οργανισμός Μεταμο¬ 
σχεύσεων, σύμφωνα με την παράγραφο 3 του άρθρου 9 
καταχωρούνται και οι δηλώσεις των πολιτών περί αντί¬ 
θεσής τους στην αφαίρεση ιστών και κυττάρων του σώ¬ 
ματός τους μετά θάνατον. Οι παράγραφοι 6 και 7 του άρ- 

θρου 9 ισχύουν και για την περίπτωση αφαίρεσης ιστών 
και κυττάρων. 

2. Για την προμήθεια μυελού των οστών δεν εφαρμό¬ 
ζονται οι διατάξεις των παραγράφων 1 και 2 του άρθρου 
8. Η προμήθεια μυελού των οστών επιτρέπεται από ανή¬ 
λικο δότη, όταν πρόκειται για μεταμόσχευση σε αδελφό 
(-ή) του ή σε συγγενή μέχρι και το δεύτερο βαθμό εξ αί¬ 
ματος, σε ευθεία ή πλάγια γραμμή, εφόσον υπάρχει με¬ 
ταξύ τους ιστοσυμβατότητα, η προμήθεια είναι αναγκαία 
για τη ζωή του λήπτη, δεν υπάρχει άλλος διαθέσιμος ι- 
στοσυμβατός δότης, ο οποίος να έχει τη δικαιοπρακτική 
ικανότητα να παράσχει έγκυρα τη συναίνεσή του στη με¬ 
ταμόσχευση, και συναινούν σε αυτή και οι δύο γονείς, έ¬ 
στω και αν μόνο ο ένας έχει την επιμέλεια του ανήλικου 
τέκνου. Αν δεν υπάρχουν γονείς ή αν και οι δύο έχουν 
εκπέσει από τη γονική μέριμνα, η συναίνεση παρέχεται 
από τον επίτροπο, ύστερα από απόφαση του εποπτικού 
συμβουλίου. Ο ανήλικος, που έχει συμπληρώσει το δω¬ 
δέκατο έτος της ηλικίας του, συναινεί και αυτός στην α¬ 
φαίρεση. Η συναίνεση των εμπλεκόμενων προσώπων 
παρέχεται κατά τον τρόπο που προβλέπεται στην παρά¬ 
γραφο 4 του άρθρου 8. Στον ιατρικό φάκελο του δότη 
φυλάσσονται τα έγγραφα που αποδεικνύουν τη συγγέ¬ 
νεια και τη συναίνεση των ανωτέρω προσώπων. 

3. Η παράγραφος 1 δεν εφαρμόζεται στη διάθεση ανα¬ 
παραγωγικών κυττάρων που πραγματοποιείται σύμφωνα 
με τα οριζόμενα στο ν. 3305/2005 (Α' 17). 

Άρθρο 50 

Προμήθεια, έλεγχος, επεξεργασία, αποθήκευση, 
διανομή ΟπΑ 

1. Η προμήθεια ΟπΑ πραγματοποιείται μόνο από κυο¬ 
φορούσα γυναίκα εν ζωή. 

2. Δωρεά ΟπΑ για αλλογενή χρήση επιτρέπεται από ο- 
ποιοδήποτε πρόσωπο. Η διάταξη της παραγράφου 1 του 
άρθρου 8 δεν εφαρμόζεται. 

3. Οι γονείς του κυοφορούμενου παρέχουν τη συναί¬ 
νεσή τους προς τον ιατρό, γυναικολόγο- μαιευτήρα και 
τον Οργανισμό Προμήθειας, με έγγραφο, στο οποίο βε¬ 
βαιώνεται το γνήσιο της υπογραφής από δημόσια αρχή 
και το οποίο ανακαλείται ελεύθερα με τον ίδιο τρόπο. Σε 
περίπτωση αφάνειας, θανάτου ή έκπτωσης του ενός γο¬ 
νέα ή εάν οι γονείς δεν έχουν τελέσει γάμο ή δεν συν¬ 
δέονται με σύμφωνο συμβίωσης ή τελούν σε διάσταση ή 
ο γάμος έχει λυθεί, αρκεί η συναίνεση της μητέρας του 
κυοφορούμενου. Στην περίπτωση παρένθετης μητρότη¬ 
τας, τη συναίνεση παρέχει η γυναίκα που τεκμαίρεται ως 
η μητέρα του κυοφορούμενου, σύμφωνα με το άρθρο 
1464 ΑΚ εδάφιο α' και εφόσον είναι έγγαμη και ο σύζυ¬ 
γος αυτής. 

4. Τα πρόσωπα της παραγράφου 3 υπογράφουν σύμ¬ 
βαση με το ίδρυμα ιστών που αναλαμβάνει την αποθή¬ 
κευση και διανομή του ΟπΑ. Η αποθήκευση του ΟπΑ 
μπορεί να πραγματοποιηθεί είτε σε Ιδιωτική Τράπεζα Ομ- 
φαλοπλακουντιακού Αίματος, με σκοπό την πιθανή μελ¬ 
λοντική χρήση του από τον ίδιο τον δότη (αυτόλογη), εί¬ 
τε από συγγενικό ή τρίτο πρόσωπο (αλλογενή) είτε σε 
Τράπεζα Ομφαλοπλακουντιακού Αίματος, με σκοπό την 
πιθανή μελλοντική χρήση του από τον ίδιο τον δότη (αυ- 
τόλογη) είτε από οποιοδήποτε πρόσωπο (αλλογενή). 

Υποχρεωτικά στη σύμβαση πρέπει να προβλέπονται: 
α) οι δυνητικοί λήπτες του ΟπΑ, β) η διάρκεια της αποθή¬ 
κευσης και η δυνατότητα ανανέωσης αυτής, γ) η δυνα¬ 


τότητα των συμβαλλόμενων γονέων ή της μητέρας του 
κυοφορούμενου ή του ίδιου του τέκνου, μετά την ενηλι- 
κίωσή του, να ζητήσουν από το ίδρυμα ιστών τη διακοπή 
της αποθήκευσης, δ) η επιλογή των ως άνω προσώπων, 
το ΟπΑ, μετά τη λήξη της διάρκειας αποθήκευσής του ό¬ 
πως αυτή συμφωνήθηκε αρχικά ή τροποποιήθηκε μετα¬ 
γενέστερα είτε να καταστραφεί είτε να δωρηθεί σε Τρά¬ 
πεζα Ομφαλοπλακουντιακού Αίματος με σκοπό τη χρήση 
του από τρίτα πρόσωπα είτε να δοθεί στην έρευνα. 

Άρθρο 51 

Οργανισμοί προμήθειας 

1. Η προμήθεια ιστών και κυττάρων πραγματοποιείται 
σε «Οργανισμούς Προμήθειας». Εξαιρούνται τα αναπα¬ 
ραγωγικά κύτταρα για τα οποία ισχύουν τα οριζόμενα 
στο ν. 3305/2005. 

Οι Οργανισμοί Προμήθειας μπορεί να είναι νοσοκομεία 
Ν.Π.Δ.Δ. ή Ν.Π.Ι.Δ. κοινωφελούς και μη κερδοσκοπικού 
χαρακτήρα ή ιδιωτικές κλινικές και υποχρεούνται να λά¬ 
βουν σχετική άδεια κατ’ εφαρμογή του άρθρου 5 του π.δ. 
26/2008. 

2. Η άδεια χορηγείται με απόφαση του Υπουργού Υ¬ 
γείας και Κοινωνικής Αλληλεγγύης, αφού προηγηθεί έ¬ 
λεγχος τήρησης των νομίμων προϋποθέσεων. Η άδεια ι¬ 
σχύει για τρία έτη και μπορεί να ανανεώνεται για ίσο 
χρόνο. 

3. Για τη λήψη της άδειας οι ιδιωτικές κλινικές πρέπει 
να έχουν διασύνδεση υποχρεωτικά με τον Εθνικό Οργα¬ 
νισμό Μεταμοσχεύσεων, τις Μονάδες Εφαρμογής Ιστών 
και Κυττάρων και τα ιδρύματα ιστών. 

4. Με προεδρικό διάταγμα, μετά από πρόταση του Υ¬ 
πουργού Υγείας και Κοινωνικής Αλληλεγγύης και γνώμη 
του Εθνικού Οργανισμού Μεταμοσχεύσεων και του 
ΚΕ.Σ.Υ., ορίζονται οι προϋποθέσεις που πρέπει να πλη¬ 
ροί ο Οργανισμός Προμήθειας όσον αφορά τις εγκατα¬ 
στάσεις, τον εξοπλισμό, την οργάνωση, το αναγκαίο ια¬ 
τρικό, νοσηλευτικό και άλλο προσωπικό, τα όργανα, κα¬ 
θώς και κάθε άλλο σχετικό θέμα. Ομοίως καθορίζονται οι 
όροι και ο τρόπος λειτουργίας των οργανισμών προμή¬ 
θειας. Επίσης ορίζεται η διαδικασία για τη χορήγηση, την 
ανανέωση ή την ανάκληση της άδειας στους Οργανι¬ 
σμούς Προμήθειας, καθώς και οι τεχνικές λεπτομέρειες 
διασύνδεσης των ιδιωτικών κλινικών με τον Εθνικό Ορ¬ 
γανισμό Μεταμοσχεύσεων και τις Μονάδες Εφαρμογής 
Ιστών και Κυττάρων. 

5. Στους Οργανισμούς Προμήθειας διενεργούνται έ¬ 
λεγχοι για την τήρηση των προϋποθέσεων και τη συμ¬ 
μόρφωσή τους στις διατάξεις του π.δ. 26/2008 και του 
παρόντος νόμου. Με το προεδρικό διάταγμα της παρα¬ 
γράφου 4 καθορίζονται τα αρμόδια όργανα ελέγχου, η 
συχνότητα διενέργειας τακτικών ελέγχων και η δυνατό¬ 
τητα διενέργειας έκτακτων, τα κριτήρια αξιολόγησης της 
τήρησης των προϋποθέσεων ποιότητας και ασφάλειας 
και κάθε άλλο σχετικό θέμα. Ο έλεγχος μπορεί να ανατί¬ 
θεται στο Σώμα Επιθεωρητών Υπηρεσιών Υγείας και 
Πρόνοιας (Σ.Ε.Υ.Υ.Π.). 

6. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια του Οργανισμού Προμή¬ 
θειας ανακαλείται. 

7. Κατ’ εξαίρεση από τις διατάξεις των παραγράφων 1 
έως 6: 

α. Εάν ένα νοσοκομείο πληροί τις απαιτούμενες προϋ¬ 
ποθέσεις, αλλά δεν διαθέτει το αναγκαίο ιατρικό πρόσω- 

πικό και μάλιστα σε ετοιμότητα, επί 24ωρου βάσεως, κα¬ 
θημερινά, όλο το έτος, λαμβάνει την άδεια Οργανισμού 
Προμήθειας, αλλά μόνο για αφαίρεση ιστών και κυττά¬ 
ρων από θανόντα δότη και μόνο από το ιατρικό προσωπι¬ 
κό της Μονάδας Εφαρμογής Ιστών και Κυττάρων, όπου 
θα πραγματοποιηθεί η εφαρμογή των ιστών και κυττά¬ 
ρων στον λήπτη. 

β. Ύστερα από συνεννόηση με το ιατρικό προσωπικό 
του Οργανισμού Προμήθειας, επιτρέπεται η πραγματο¬ 
ποίηση της προμήθειας από το ιατρικό προσωπικό της 
Μονάδας Εφαρμογής Ιστών και Κυττάρων, με γνώμονα 
τη μέγιστη δυνατή προστασία του δότη και την επιτυχία 
της επέμβασης. 

γ. Τα νοσοκομεία Ν.Π.Δ.Δ. ή Ν.Π.Ι.Δ. κοινωφελούς και 
μη κερδοσκοπικού χαρακτήρα, τα οποία έχουν λάβει ά¬ 
δεια λειτουργίας Μονάδας Εφαρμογής Ιστών και Κυττά¬ 
ρων, λειτουργούν ταυτοχρόνως ως Οργανισμοί Προμή¬ 
θειας, χωρίς να υποχρεούνται σε λήψη της σχετικής ά¬ 
δειας. 

9. Η άδεια προμήθειας ιστών και κυττάρων χορηγείται 
ανεξάρτητα από το αν το νοσοκομείο έχει λάβει άδεια α¬ 
φαίρεσης οργάνων. 

10. Μετά από αίτημα της Ευρωπαϊκής Επιτροπής ή άλ¬ 
λου κράτους - μέλους της Ευρωπαϊκής Ενωσης, το Υ¬ 
πουργείο Υγείας και Κοινωνικής Αλληλεγγύης παρέχει 
πληροφορίες για το κανονιστικό πλαίσιο σχετικά με τους 
Οργανισμούς Προμήθειας. 

Άρθρο 52 

Ορισμός και διακρίσεις ιδρυμάτων ιστών 

1. Οι δραστηριότητες ελέγχου, επεξεργασίας, συντή¬ 
ρησης, αποθήκευσης ή διανομής ιστών και κυττάρων που 
προορίζονται για εφαρμογή στον άνθρωπο πραγματο¬ 
ποιούνται στα ιδρύματα ιστών, όπως ορίζεται στο άρθρο 
3 περίπτωση 15 του π.δ. 26/2008. 

2. Τα ιδρύματα ιστών διακρίνονται σε τρεις κατηγο¬ 
ρίες: 

α. Τις «Τράπεζες Ιστών και Κυττάρων» (Τ.Ι.Κ.), όπου 
πραγματοποιείται έλεγχος, συντήρηση, αποθήκευση και 
διανομή κάθε είδους ιστών και κυττάρων, με σκοπό την 
αυτόλογη ή αλλογενή μεταμόσχευσή τους, αδιακρίτως 
εάν ο λήπτης είναι συγγενικό πρόσωπο ή τρίτος. 

β. Τις «Ιδιωτικές Τράπεζες Ομφαλοπλακουντιακού Αί¬ 
ματος» (Ι.Τ.ΟπΑ.), όπου πραγματοποιείται έλεγχος, συ¬ 
ντήρηση, αποθήκευση και διανομή αποκλειστικά ΟπΑ, 
για μελλοντική χρήση του με θεραπευτικό σκοπό είτε 
αυτόλογη είτε αλλογενή, σε συγγενικό πρόσωπο ή σε 
τρίτο πρόσωπο, εάν ο δότης συμφωνεί. 

γ. Τις «Τράπεζες Ομφαλοπλακουντιακού Αίματος» 
(Τ.ΟπΑ.), όπου πραγματοποιείται έλεγχος, συντήρηση, 
αποθήκευση και διανομή αποκλειστικά ΟπΑ, για μελλο¬ 
ντική χρήση του με θεραπευτικό σκοπό είτε αυτόλογη εί¬ 
τε αλλογενή, αδιακρίτως εάν ο λήπτης είναι συγγενικό 
πρόσωπο ή τρίτος. 

3. Τα ιδρύματα ιστών όλων των ειδών οφείλουν να ε¬ 
φαρμόζουν τις διατάξεις του π.δ. 26/2008. 

4. Το Μητρώο Ιδρυμάτων Ιστών, που οφείλει να τηρεί 
το Υπουργείο Υγείας και Κοινωνικής Αλληλεγγύης, σύμ¬ 
φωνα με την παράγραφο 2 του άρθρου 10 του π.δ. 
26/2008 αφορά και τα τρία είδη ιδρυμάτων ιστών. 

5. Οι υπηρεσίες συλλογής, ελέγχου, επεξεργασίας, 
συντήρησης, αποθήκευσης, διανομής και προμήθειας αν¬ 
θρωπίνων ιστών και/ή κυττάρων και/ή παραγώγων προϊό¬ 


ντων που παρέχονται από τράπεζες ιστών για οικογενει¬ 
ακή ή αυτόλογη χρήση δύνανται να είναι αμειβόμενες. 

Άρθρο 53 

Τράπεζες Ιστών και Κυττάρων 

1. Οι «Τράπεζες Ιστών και Κυττάρων» λειτουργούν: α) 
σε νοσηλευτικά ιδρύματα Ν.Π.Δ.Δ. ή Ν.Π.Ι.Δ. κοινωφε¬ 
λούς και μη κερδοσκοπικού χαρακτήρα, που εποπτεύο¬ 
νται, κατά περίπτωση, από τα Υπουργεία Υγείας και Κοι¬ 
νωνικής Αλληλεγγύης, Παιδείας, Δια Βίου Μάθησης και 
Θρησκευμάτων, Εθνικής Άμυνας, Οικονομίας, Ανταγωνι¬ 
στικότητας και Ναυτιλίας, β) στο Κέντρο Ερευνών «Ο 
ΔΗΜΟΚΡΙΤΟΣ», γ) στο Ιδρυμα Ιατροβιολογικών Ερευ¬ 
νών Ακαδημίας Αθηνών, δ) στο Εθνικό Ίδρυμα Ερευνών 
και ε) σε Ν.Π.Ι.Δ.. 

Η άδεια λειτουργίας που προβλέπεται στην παράγρα¬ 
φο 1 του άρθρου 6 του π.δ. 26/2008 χορηγείται με από¬ 
φαση του Υπουργού Υγείας και Κοινωνικής Αλληλεγ¬ 
γύης και των κατά περίπτωση συναρμόδιων Υπουργών, 
μετά από πρόταση του Εθνικού Οργανισμού Μεταμο¬ 
σχεύσεων. Προύπόθεση για τη χορήγηση άδειας λει¬ 
τουργίας, σύμφωνα με την παράγραφο 2 του άρθρου 6 
του π.δ. 26/2008, είναι η διαπίστωση της συμμόρφωσης 
στις απαιτήσεις που καθορίζονται στην παράγραφο 2. 

2. Με απόφαση του Υπουργού Υγείας και Κοινωνικής 
Αλληλεγγύης, μετά από πρόταση του Εθνικού Οργανι¬ 
σμού Μεταμοσχεύσεων και γνώμη του ΚΕ.Σ.Υ., ορίζο¬ 
νται τα ειδικότερα μέτρα για την υλοποίηση των προβλε- 
πομένων στο άρθρο 17 του π.δ. 26/2008 σχετικά με τον 
επιστημονικά υπεύθυνο, στο άρθρο 18 σχετικά με το α- 
παιτούμενο προσωπικό, στο άρθρο 30 σχετικά με τις α¬ 
παιτήσεις για τη διαπίστωση, τον ορισμό, την έγκριση ή 
την αδειοδότηση τραπεζών ιστών, του άρθρου 31 σχετι¬ 
κά με τις απαιτήσεις για την έγκριση των διαδικασιών 
παρασκευής ιστών και κυττάρων, καθώς και κάθε άλλης 
διάταξης σχετικής με τη λειτουργία τραπεζών ιστών και 
ρυθμίζονται άλλα τεχνικά θέματα. 

3. Στις Τράπεζες Ιστών και Κυττάρων διενεργούνται έ¬ 
λεγχοι σύμφωνα με το άρθρο 7 του π.δ. 26/2008. 

Με απόφαση του Υπουργού Υγείας και Κοινωνικής 
Αλληλεγγύης, μπορεί η επιθεώρηση της Τράπεζας Ιστών 
και Κυττάρων να ανατίθεται σε ειδικά διαπιστευμένους 
ελληνικούς ή ξένους ανεξάρτητους φορείς. Με την ίδια 
απόφαση ορίζονται ο χρόνος διενέργειας της επιθεώρη¬ 
σης, η υποχρέωση κοινοποίησης του αποτελέσματος 
στο Υπουργείο Υγείας και Κοινωνικής Αλληλεγγύης και 
κάθε άλλο σχετικό θέμα. 

4. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια της Τράπεζας Ιστών και 
Κυττάρων ανακαλείται. 

5. Στην άδεια αναφέρονται οι δραστηριότητες που 
μπορεί να αναλάβει η συγκεκριμένη Τράπεζα Ιστών και 
Κυττάρων. Η άδεια ισχύει για τρία έτη και μπορεί να ανα¬ 
νεώνεται για ίσο χρόνο με την ίδια διαδικασία. 

Άρθρο 54 

Ιδιωτικές Τράπεζες Ομφαλοπλακουντιακού Αίματος 

1. Οι Ιδιωτικές Τράπεζες Ομφαλοπλακουντιακού Αίμα¬ 
τος είτε λειτουργούν σε ιδιωτικές κλινικές είτε έχουν τη 
μορφή Ν.Π.Ι.Δ.. 

Η άδεια λειτουργίας, που προβλέπεται στην παράγρα¬ 
φο 1 του άρθρου 6 του π.δ. 26/2008, χορηγείται με από- 

φάση του Υπουργού Υγείας και Κοινωνικής Αλληλεγ¬ 
γύης, μετά από πρόταση του Εθνικού Οργανισμού Μετα¬ 
μοσχεύσεων. Προϋπόθεση για τη χορήγηση άδειας λει¬ 
τουργίας, σύμφωνα με την παράγραφο 2 του άρθρου 6 
του π.δ. 26/2008, είναι η εξακρίβωση της συμμόρφωσης 
στις απαιτήσεις που καθορίζονται με τις παραγράφους 2 
έως 4. 

2. Με απόφαση του Υπουργού Υγείας και Κοινωνικής 
Αλληλεγγύης, μετά από πρόταση του Εθνικού Οργανι¬ 
σμού Μεταμοσχεύσεων και γνώμη του ΚΕ.Σ.Υ., ορίζο¬ 
νται τα ειδικότερα μέτρα για την υλοποίηση των προβλε- 
πομένων στο άρθρο 17 του π.δ. 26/2008, σχετικά με τον 
επιστημονικά υπεύθυνο, στο άρθρο 18, σχετικά με το α- 
παιτούμενο προσωπικό, στο άρθρο 30 σχετικά με τις α¬ 
παιτήσεις για τη διαπίστωση, τον ορισμό, την έγκριση ή 
την αδειοδότηση τραπεζών ιστών, του άρθρου 31 σχετι¬ 
κά με τις απαιτήσεις για την έγκριση των διαδικασιών 
παρασκευής ιστών και κυττάρων, καθώς και κάθε άλλης 
διάταξης σχετικής με τη λειτουργία τραπεζών ιστών και 
ρυθμίζονται άλλα τεχνικά θέματα. 

3. Αναγκαία προϋπόθεση για τη χορήγηση άδειας λει¬ 
τουργίας Ιδιωτικής Τράπεζας Ομφαλοπλακουντιακού Αί¬ 
ματος αποτελεί η διαπίστωση της φερεγγυότητας, της ε¬ 
παγγελματικής αξιοπιστίας και της καλής χρηματοπι¬ 
στωτικής κατάστασης της ιδιωτικής κλινικής ή του 
Ν.Π.Ι.Δ.. Για το λόγο αυτόν απαιτείται η προσκόμιση, κα¬ 
τά την υποβολή της αίτησης στην αρμόδια υπηρεσία του 
Υπουργείου Υγείας και Κοινωνικής Αλληλεγγύης, βεβαι¬ 
ώσεων τραπεζών για την πιστοληπτική ικανότητα της ε¬ 
πιχείρησης ή αντίγραφο ή απόσπασμα του ισολογισμού 
της επιχείρησης ή υπεύθυνη δήλωση περί του συνολικού 
ύψους του κύκλου εργασιών της επιχείρησης. Αν κριθεί 
ότι η αιτούσα ιδιωτική τράπεζα πληροί όλες τις νόμιμες 
προϋποθέσεις, αυτή υποχρεούται μέσα σε δέκα ημέρες 
από την έγγραφη ειδοποίηση της αρμόδιας υπηρεσίας 
του Υπουργείου Υγείας και Κοινωνικής Αλληλεγγύης, να 
καταθέσει στο Υπουργείο Υγείας και Κοινωνικής Αλλη¬ 
λεγγύης εγγυητική επιστολή ύψους εκατό χιλιάδων 
(100.000) ευρώ. Η εγγύηση καταπίπτει εάν η Ιδιωτική 
Τράπεζα Ομφαλοπλακουντιακού Αίματος διακόψει τη 
λειτουργία της πριν τη λήξη ισχύος της άδειός της για 
λόγο που αφορά την ίδια ή αν ανακληθεί οριστικά η ά¬ 
δεια λειτουργίας της κατόπιν ελέγχου. Στην περίπτωση 
αυτή το ποσό της εγγύησης εισπράττεται ως δημόσιο έ¬ 
σοδο σύμφωνα με τον ΚΕΔΕ. Κατατίθεται σε ειδικό λο¬ 
γαριασμό του Υπουργείου Υγείας και Κοινωνικής Αλλη¬ 
λεγγύης και διατίθεται για την οικονομική ενίσχυση του 
ιδρύματος ιστών, όπου μεταφέρονται οι μονάδες ΟπΑ, 
σύμφωνα με την παράγραφο 4 του παρόντος άρθρου. Η 
μη έγκαιρη και προσήκουσα κατάθεση της εγγυητικής ε¬ 
πιστολής συνεπάγεται απόρριψη του αιτήματος άδειας 
λειτουργίας. 

Με απόφαση του Υπουργού Υγείας και Κοινωνικής Αλ¬ 
ληλεγγύης ορίζονται ο χρόνος ισχύος, λεπτομέρειες 
σχετικά με την αποδέσμευση, την επιστροφή και την κα¬ 
τάπτωση της εγγύησης και κάθε άλλο σχετικό θέμα. Με 
τον ίδιο τρόπο επιτρέπεται αναπροσαρμογή του ύψους 
του ποσού της εγγυητικής επιστολής. 

4. Προϋπόθεση χορήγησης της άδειας λειτουργίας Ι¬ 
διωτικής Τράπεζας Ομφαλοπλακουντιακού Αίματος απο¬ 
τελεί η κατάθεση στην αρμόδια υπηρεσία του Υπουργεί¬ 
ου Υγείας και Κοινωνικής Αλληλεγγύης έγγραφης συμ¬ 
φωνίας διασύνδεσης του αιτούντος είτε με άλλη Ιδιωτι¬ 
κή Τράπεζα Ομφαλοπλακουντιακού Αίματος είτε με Τρά¬ 


πεζα Ιστών και Κυττάρων είτε με Τράπεζα Ομφαλοπλα- 
κουντιακού Αίματος, σχετικά με τη μεταφορά σε αυτήν 
των αποθηκευμένων μονάδων ΟπΑ, σε περίπτωση προ¬ 
σωρινής ή οριστικής παύσης της λειτουργίας της. 

5. Με την κατάθεση της αίτησης καταβάλλεται παρά¬ 
βολο του Δημοσίου πεντακοσίων (500) ευρώ. Με απόφα¬ 
ση του Υπουργού Υγείας και Κοινωνικής Αλληλεγγύης 
καθορίζονται οι διαδικασίες, τα απαιτούμενα δικαιολογη- 
τικά έγγραφα και κάθε άλλο θέμα σχετικά με τους ελέγ¬ 
χους, τη χορήγηση ή την ανάκληση άδειας λειτουργίας. 
Με τον ίδιο τρόπο επιτρέπεται αναπροσαρμογή του ύ¬ 
ψους του παράβολου. 

6. Στις Ιδιωτικές Τράπεζες Ομφαλοπλακουντιακού Αί¬ 
ματος διενεργούνται έλεγχοι σύμφωνα με το άρθρο 7 
του π.δ. 26/2008. 

Με απόφαση του Υπουργού Υγείας και Κοινωνικής Αλ¬ 
ληλεγγύης, μπορεί η επιθεώρηση να ανατίθεται σε ειδι¬ 
κά διαπιστευμένους ελληνικούς ή ξένους ανεξάρτητους 
φορείς. Με την ίδια απόφαση ορίζονται ο χρόνος διενέρ¬ 
γειας της επιθεώρησης, η υποχρέωση κοινοποίησης του 
αποτελέσματος στο Υπουργείο Υγείας και Κοινωνικής 
Αλληλεγγύης και κάθε άλλο σχετικό θέμα. 

7. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια της Ιδιωτικής Τράπεζας 
Ομφαλοπλακουντιακού Αίματος ανακαλείται. 

8. Στην άδεια αναφέρονται οι δραστηριότητες που 
μπορεί να αναλάβει η συγκεκριμένη Ιδιωτική Τράπεζα 
Ομφαλοπλακουντιακού Αίματος. Η άδεια ισχύει για τρία 
έτη και μπορεί να ανανεώνεται για ίσο χρόνο με την ίδια 
διαδικασία. 

Άρθρο 55 

Τράπεζες Ομφαλοπλακουντιακού Αίματος 

1. Οι Τράπεζες Ομφαλοπλακουντιακού Αίματος λει¬ 
τουργούν αποκλειστικά: α) σε νοσηλευτικά ιδρύματα 
Ν.Π.Δ.Δ. ή Ν.Π.Ι.Δ. κοινωφελούς και μη κερδοσκοπικού 
χαρακτήρα, που εποπτεύονται, κατά περίπτωση, από τα 
Υπουργεία Υγείας και Κοινωνικής Αλληλεγγύης, Παιδεί¬ 
ας, Δια Βίου Μάθησης και Θρησκευμάτων, Εθνικής Άμυ¬ 
νας, Οικονομίας, Ανταγωνιστικότητας και Ναυτιλίας, β) 
στο Κέντρο Ερευνών «Ο ΔΗΜΟΚΡΙΤΟΣ», γ) στο Ιδρυμα 
Ιατροβιολογικών Ερευνών Ακαδημίας Αθηνών και δ) στο 
Εθνικό Ιδρυμα Ερευνών. 

Η άδεια λειτουργίας, που προβλέπεται στην παράγρα¬ 
φο 1 του άρθρου 6 του π.δ. 26/2008, χορηγείται με από¬ 
φαση του Υπουργού Υγείας και Κοινωνικής Αλληλεγ¬ 
γύης και των κατά περίπτωση συναρμόδιων Υπουργών, 
μετά από πρόταση του Εθνικού Οργανισμού Μεταμο¬ 
σχεύσεων. Προϋπόθεση για τη χορήγηση άδειας λει¬ 
τουργίας, σύμφωνα με την παράγραφο 2 του άρθρου 6 
του π.δ. 26/2008, είναι η εξακρίβωση της συμμόρφωσης 
στις απαιτήσεις που καθορίζονται με την παράγραφο 2. 

2. Με απόφαση του Υπουργού Υγείας και Κοινωνικής 
Αλληλεγγύης, μετά από πρόταση του Εθνικού Οργανι¬ 
σμού Μεταμοσχεύσεων και γνώμη του ΚΕ.Σ.Υ., ορίζο¬ 
νται τα ειδικότερα μέτρα για την υλοποίηση των προβλε- 
πομένων στο άρθρο 17 του π.δ. 26/2008, σχετικά με τον 
επιστημονικά υπεύθυνο, στο άρθρο 18 σχετικά με το α- 
παιτούμενο προσωπικό, στο άρθρο 30 σχετικά με τις α¬ 
παιτήσεις για τη διαπίστωση, τον ορισμό, την έγκριση ή 
την αδειοδότηση τραπεζών ιστών, του άρθρου 31 σχετι¬ 
κά με τις απαιτήσεις για την έγκριση των διαδικασιών 
παρασκευής ιστών και κυττάρων, καθώς και κάθε άλλης 

διάταξης σχετικής με τη λειτουργία τραπεζών ιστών και 
ρυθμίζονται άλλα τεχνικά θέματα. 

3. Στις Τράπεζες Ομφαλοπλακουντιακού Αίματος διε- 
νεργούνται έλεγχοι σύμφωνα με το άρθρο 7 του π.δ. 
26/2008. 

Με απόφαση του Υπουργού Υγείας και Κοινωνικής Αλ¬ 
ληλεγγύης, μπορεί η επιθεώρηση να ανατίθεται σε ειδι¬ 
κά διαπιστευμένους ελληνικούς ή ξένους ανεξάρτητους 
φορείς. Με την ίδια απόφαση ορίζονται ο χρόνος διενέρ¬ 
γειας της επιθεώρησης, η υποχρέωση κοινοποίησης του 
αποτελέσματος στο Υπουργείο Υγείας και Κοινωνικής 
Αλληλεγγύης και κάθε άλλο σχετικό θέμα. 

4. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια της Τράπεζας Ομφαλο- 
πλακουντιακού Αίματος ανακαλείται. 

5. Στην άδεια αναφέρονται οι δραστηριότητες που 
μπορεί να αναλάβει η συγκεκριμένη Τράπεζα Ομφαλο- 
πλακουντιακού Αίματος. Η άδεια ισχύει για τρία έτη και 
ανανεώνεται για ίσο χρόνο με την ίδια διαδικασία. 

Άρθρο 56 

Λειτουργία Τράπεζας Ιστών χωρίς άδεια 

Εάν διαπιστωθεί από τα αρμόδια όργανα ελέγχου ότι 
τράπεζα ιστών, οποιασδήποτε μορφής, λειτουργεί χωρίς 
άδεια, διατάσσεται η παύση της λειτουργίας της με αι¬ 
τιολογημένη απόφαση του Υπουργού Υγείας και Κοινω¬ 
νικής Αλληλεγγύης. Επιπλέον οι παραβάτες τιμωρούνται 
με πρόστιμο ενός εκατομμυρίου (1.000.000) ευρώ, που 
εισπράττεται ως δημόσιο έσοδο κατά τις διατάξεις περί 
ΚΕΔΕ. Οι παραβάτες δεν έχουν δικαίωμα να αιτηθούν τη 
χορήγηση άδειας λειτουργίας για δύο χρόνια. 

Άρθρο 57 

Μονάδες Εφαρμογής Ιστών και Κυττάρων 

1. Η εφαρμογή των ιστών και κυττάρων με την έννοια 
του άρθρου 3 περίπτωση 12 του π.δ. 26/2008, πραγματο¬ 
ποιείται σε Μονάδες Εφαρμογής Ιστών και Κυττάρων. Ε¬ 
ξαιρούνται τα αναπαραγωγικά κύτταρα για τα οποία ι¬ 
σχύουν τα προβλεπόμενα στο ν. 3305/2005 και οι επεμ¬ 
βάσεις κερατοπλαστικής που πραγματοποιούνται και σε 
μονάδες υγείας Ν.Π.Ι.Δ., που πληρούν τις προδιαγραφές 
για την εκτέλεση μικροχειρουργικών οφθαλμολογικών 
επεμβάσεων. 

2. Οι Μονάδες Εφαρμογής Ιστών και Κυττάρων λει¬ 
τουργούν σε νοσηλευτικά ιδρύματα Ν.Π.Δ.Δ. ή Ν.Π.Ι.Δ. 
κοινωφελούς και μη κερδοσκοπικού χαρακτήρα, που έ¬ 
χουν λάβει τη σχετική άδεια. 

3. Η άδεια χορηγείται με απόφαση του Υπουργού Υ¬ 
γείας και Κοινωνικής Αλληλεγγύης, μετά από πρόταση 
του Εθνικού Οργανισμού Μεταμοσχεύσεων και γνώμη 
του ΚΕ.Σ.Υ., αφού προηγηθεί έλεγχος τήρησης των νό¬ 
μιμων προϋποθέσεων. Στην άδεια αναφέρονται οι δρα¬ 
στηριότητες που μπορεί να αναλάβει η συγκεκριμένη 
Μονάδα. Ισχύει για τρία έτη και ανανεώνεται για ίσο 
χρόνο με την ίδια διαδικασία. 

4. Με απόφαση του Υπουργού Υγείας και Κοινωνικής 
Αλληλεγγύης, που εκδίδεται ύστερα από πρόταση του 
Εθνικού Οργανισμού Μεταμοσχεύσεων και γνώμη του 
ΚΕ.Σ.Υ., καθορίζονται οι προϋποθέσεις που πρέπει να 
πληροί η Μονάδα Εφαρμογής Ιστών και Κυττάρων όσον 
αφορά τις εγκαταστάσεις, τον εξοπλισμό, την οργάνω¬ 
ση, το αναγκαίο ιατρικό, νοσηλευτικό και άλλο προσωπι¬ 


κό, τα όργανα. Επίσης ορίζεται η διαδικασία για τη χορή¬ 
γηση, την ανανέωση ή την ανάκληση της άδειας, καθώς 
και κάθε άλλο σχετικό θέμα. 

5. Στις Μονάδες Εφαρμογής Ιστών και Κυττάρων διε- 
νεργούνται έλεγχοι για την τήρηση των προϋποθέσεων 
και τη συμμόρφωσή τους στις διατάξεις του παρόντος. 
Με απόφαση του Υπουργού Υγείας και Κοινωνικής Αλ¬ 
ληλεγγύης καθορίζονται τα αρμόδια όργανα ελέγχου, η 
συχνότητα διενέργειας τακτικών ελέγχων και η δυνατό¬ 
τητα διενέργειας έκτακτων, τα κριτήρια αξιολόγησης της 
τήρησης των προϋποθέσεων ποιότητας και ασφάλειας 
και κάθε άλλο σχετικό θέμα. Ο έλεγχος αυτός μπορεί να 
ανατίθεται στο Σώμα Επιθεωρητών Υπηρεσιών Υγείας 
και Πρόνοιας (Σ.Ε.Υ.Υ.Π.). 

6. Εάν διαπιστωθεί ότι έπαψαν να πληρούνται οι ανα¬ 
γκαίες προϋποθέσεις, η άδεια ανακαλείται, μετά από ει¬ 
σήγηση του Εθνικού Οργανισμού Μεταμοσχεύσεων. 

7. Οι Μονάδες Εφαρμογής Ιστών και Κυττάρων τελούν 
υπό την εποπτεία και τον έλεγχο του Υπουργού Υγείας 
και Κοινωνικής Αλληλεγγύης και υποβάλλουν στον Εθνι¬ 
κό Οργανισμό Μεταμοσχεύσεων ετήσια αναφορά για τη 
δραστηριότητά τους, μέσα στο πρώτο δίμηνο του επόμε¬ 
νου έτους. 

8. Ενα νοσοκομείο μπορεί να λαμβάνει ταυτόχρονα ά¬ 
δεια Μονάδας Μεταμόσχευσης και Μονάδας Εφαρμογής 
Ιστών και Κυττάρων. 

9. Το Υπουργείο Υγείας και Κοινωνικής Αλληλεγγύης 
κατόπιν αιτήματος της Ευρωπαϊκής Επιτροπής ή άλλου 
κράτους - μέλους της Ευρωπαϊκής Ενωσης, παρέχει 
πληροφορίες σχετικά με τις προϋποθέσεις για τη χορή¬ 
γηση άδειας σε Μονάδες Εφαρμογής Ιστών και Κυττά¬ 
ρων. 

Άρθρο 58 

Εθνικό Μητρώο Εθελοντών Δοτών Μυελού 
των Οστών 

Ο Εθνικός Οργανισμός Μεταμοσχεύσεων καταρτίζει 
«Εθνικό Μητρώο Εθελοντών Δοτών Μυελού των Ο¬ 
στών», το οποίο είναι ένα και ενιαίο για όλη την Επικρά¬ 
τεια και όπου τηρούνται τα στοιχεία των εθελοντών δο¬ 
τών μυελού των οστών. 

Άρθρο 59 
Ποινικές κυρώσεις 

1. Οποιος, κατά παράβαση του άρθρου 43, αφαιρεί ι¬ 
στούς και κύτταρα με μη θεραπευτικό σκοπό ή αποθη¬ 
κεύει και χρησιμοποιεί ιστούς και κύτταρα που αφαιρέθη- 
καν με σκοπό τη μεταμόσχευση για ερευνητικούς σκο¬ 
πούς, χωρίς να πληρούνται οι προϋποθέσεις ενημέρω¬ 
σης και συναίνεσης τιμωρείται με φυλάκιση τουλάχιστον 
δύο ετών και με χρηματική ποινή τουλάχιστον δεκαπέ¬ 
ντε χιλιάδων (15.000) ευρώ. Με την ίδια ποινή τιμωρείται 
όποιος με πρόθεση παραβαίνει τη διάταξη του άρθρου 
49. 

2. Όποιος υπόκειται σε αφαίρεση ιστών ή κυττάρων 
του σώματός του με οικονομικό αντάλλαγμα τιμωρείται 
με φυλάκιση τουλάχιστον τεσσάρων μηνών. Το δικαστή¬ 
ριο μπορεί, όμως, εκτιμώντας ελεύθερα όλες τις περι¬ 
στάσεις, να κρίνει την πράξη ατιμώρητη. 

3. Όποιος ανακοινώνει δημόσια την προσφορά εκ μέ¬ 
ρους του ιστών ή κυττάρων με οικονομικό αντάλλαγμα 
τιμωρείται με φυλάκιση τουλάχιστον τεσσάρων μηνών. 

4. Όποιος συμφωνεί ή λαμβάνει οικονομικό αντάλλαγ¬ 
μα για να μεσολαβήσει σε αφαίρεση ιστών ή κυττάρων 
άλλου προσώπου για μεταμόσχευση, ανεξάρτητα από 
την πραγματοποίηση της αφαίρεσης, της μεταμόσχευ¬ 
σης ή και των δύο, τιμωρείται με φυλάκιση τουλάχιστον 
δύο ετών και χρηματική ποινή τουλάχιστον δεκαπέντε 
χιλιάδων (15.000) ευρώ. 

5. Όποιος λαμβάνει ή προσφέρεται να λάβει με οικο¬ 
νομικό αντάλλαγμα ιστούς ή κύτταρα ανθρώπινης προέ¬ 
λευσης τιμωρείται με φυλάκιση τουλάχιστον τεσσάρων 
μηνών και χρηματική ποινή. Εάν σκοπός της απόκτησης 
των μοσχευμάτων είναι η μεταπώληση, τιμωρείται με 
φυλάκιση τουλάχιστον τριών ετών και χρηματική ποινή 
τουλάχιστον δεκαπέντε χιλιάδων (15.000) ευρώ. 

6. Όποιος δίνει εντολή, διευκολύνει ή συμμετέχει με 
οποιονδήποτε τρόπο στη μεταμόσχευση ιστών ή κυττά¬ 
ρων σε λήπτη άλλον από τον δικαιούχο τιμωρείται με 
φυλάκιση τουλάχιστον δύο ετών και χρηματική ποινή 
τουλάχιστον δεκαπέντε χιλιάδων (15.000) ευρώ. 

7. Οποιος με οποιονδήποτε τρόπο παρακωλύει παρα- 
νόμως την προμήθεια ιστών και κυττάρων, τη φύλαξη ή 
τη μεταφορά ή τη διατήρηση ή την εφαρμογή τους, τιμω¬ 
ρείται με φυλάκιση τουλάχιστον ενός έτους και με χρη¬ 
ματική ποινή τουλάχιστον έξι χιλιάδων (6.000) ευρώ. Ε¬ 
άν η τέλεση του αδικήματος της προηγούμενης παρα¬ 
γράφου είχε ως αποτέλεσμα τη μη αξιοποίηση του μο¬ 
σχεύματος, ο δράστης τιμωρείται με φυλάκιση τουλάχι¬ 
στον δύο ετών και χρηματική ποινή τουλάχιστον δεκαπέ¬ 
ντε χιλιάδων (15.000) ευρώ. 

8. Όποιος διενεργεί προμήθεια ιστών και κυττάρων κα¬ 
τά παράβαση του άρθρου 51 ή επεξεργασία, συντήρηση, 
αποθήκευση ή διανομή ιστών και κυττάρων κατά παρά¬ 
βαση των άρθρων 52 έως 55 ή εφαρμογή ιστών και κυτ¬ 
τάρων κατά παράβαση του άρθρου 57 τιμωρείται με φυ¬ 
λάκιση τουλάχιστον δύο ετών και χρηματική ποινή του¬ 
λάχιστον δεκαπέντε χιλιάδων (15.000) ευρώ. 

9. Οι ποινές για τα αδικήματα που προβλέπονται στις 
παραγράφους 1 έως 8 του παρόντος άρθρου, επιβάλλο¬ 
νται εφόσον δεν τιμωρούνται βαρύτερα με άλλη ποινική 
διάταξη. 

Άρθρο 60 

Επιβαρυντικές περιστάσεις 

1. Εάν τα αδικήματα που προβλέπονται στο άρθρο 59 
τελούνται καθ’ υποτροπή, κατ’ επάγγελμα ή κατά συνή¬ 
θεια ή αν το θύμα είναι ανήλικος ή άτομο με διατάραξη 
των πνευματικών λειτουργιών ή της συνείδησης τιμω¬ 
ρούνται με κάθειρξη. Ως υπότροπος θεωρείται όποιος έ¬ 
χει καταδικαστεί αμετάκλητα για παράβαση του παρό¬ 
ντος νόμου εντός της τελευταίας δεκαετίας σε βαθμό 
κακουργήματος ή εντός της τελευταίας πενταετίας σε 
βαθμό πλημμελήματος. 

2. Αν τα αδικήματα που προβλέπονται στο άρθρο 59 
τελούνται στο πλαίσιο εγκληματικής οργάνωσης, ο δρά¬ 
στης τιμωρείται με κάθειρξη τουλάχιστον δέκα ετών και 
χρηματική ποινή. 

Άρθρο 61 

Τοπικά όρια ισχύος του νόμου 

Τα αδικήματα που προβλέπονται στα άρθρα 59 και 36 
τιμωρούνται όταν έχουν τελεστεί από ημεδαπό ή αλλο¬ 


δαπό ανεξάρτητα από τον τόπο τέλεσης. 

Άρθρο 62 

Δήμευση- Διάθεση εσόδων 

1. Σε περίπτωση καταδίκης για αδίκημα που προβλέπε- 
ται στα άρθρα 59 και 60 το Δικαστήριο διατάσσει υπο¬ 
χρεωτικά τη δήμευση του οικονομικού ανταλλάγματος 
που δόθηκε παράνομα, καθώς και των κινητών και ακινή¬ 
των που αποκτήθηκαν με το τίμημα αυτό. 

2. Τα έσοδα από χρηματικές ποινές ή μετατροπές ποι¬ 
νών, που επιβάλλονται κατ’ εφαρμογή των άρθρων 59 
και 60, καθώς και από δημεύσεις, κατ' εφαρμογή της πα¬ 
ραγράφου 1, αποτελούν δημόσια έσοδα και εισπράττο- 
νται σύμφωνα με τον ΚΕΔΕ. Εισάγονται στον προϋπολο¬ 
γισμό του Υπουργείου Υγείας και Κοινωνικής Αλληλεγ¬ 
γύης και εγγράφονται στον ειδικό κωδικό αριθμό, από ό¬ 
που καταβάλλονται οι δαπάνες μεταμόσχευσης των α¬ 
νασφάλιστων ληπτών. Με κοινή απόφαση των Υπουρ¬ 
γών Οικονομικών, Δικαιοσύνης, Διαφάνειας και Ανθρωπί¬ 
νων Δικαιωμάτων και Υγείας και Κοινωνικής Αλληλεγ¬ 
γύης καθορίζονται οι λεπτομέρειες για την απόδοση των 
εσόδων αυτών στο Υπουργείο Υγείας και Κοινωνικής 
Αλληλεγγύης και την εγγραφή τους στον ειδικό κωδικό 
αριθμό, όπως και κάθε άλλη αναγκαία λεπτομέρεια. 

Άρθρο 63 

Απαγόρευση άσκησης ιατρικού επαγγέλματος 

Σε περίπτωση καταδίκης ιατρού για αδίκημα από τα 
προβλεπόμενα στα άρθρα 59 και 60 το δικαστήριο μπο¬ 
ρεί να διατάσσει την απαγόρευση άσκησης του επαγγέλ¬ 
ματος του για ένα μέχρι πέντε έτη, εφόσον κρίνει ότι η 
παράβαση έχει σχέση με το επάγγελμα του ιατρού. Οι 
διατάξεις που προβλέπουν πειθαρχικές ή διοικητικές κυ¬ 
ρώσεις δεν θίγονται. Η απαγόρευση της άσκησης του ε¬ 
παγγέλματος αρχίζει από τη λήξη της στερητικής της ε¬ 
λευθερίας ποινής. Αν εκτός από την ποινή έχει επιβληθεί 
και μέτρο ασφαλείας, η απαγόρευση αρχίζει από τη λήξη 
του μέτρου. Η απαγόρευση της άσκησης του επαγγέλ¬ 
ματος του ιατρού συνεπάγεται και την παύση της λει¬ 
τουργίας του ιατρείου του, για ίσο χρονικό διάστημα. 

ΚΕΦΑΛΑΙΟ Ζ 

ΤΕΛΙΚΕΣ ΚΑΙ ΑΛΛΕΣ ΔΙΑΤΑΞΕΙΣ 
ΑΡΜΟΔΙΟΤΗΤΑΣ ΤΟΥ ΥΠΟΥΡΓΕΙΟΥ 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Άρθρο 64 

Καταργούμενες διατάξεις 

1. Από την έναρξη ισχύος του παρόντος καταργού- 
νται: 

Α) Τα άρθρα 1 έως 20 του ν. 2737/1999. 

Β) Η υποπαράγραφος 3 της περίπτωσης Ζ ', του άρ¬ 
θρου 20 του ν. 3172/2003 (Α' 197). 

2. Οι υπουργικές αποφάσεις και τα προεδρικά διατάγ¬ 
ματα που έχουν εκδοθεί κατ’ εξουσιοδότηση του 
ν. 2737/1999 εξακολουθούν να ισχύουν, μέχρις ότου εκ- 
δοθούν οι προβλεπόμενες από τον παρόντα νόμο σχετι¬ 
κές αποφάσεις, εφόσον δεν αντίκεινται στο περιεχόμε¬ 
νό του. 

Άρθρο 65 

Μεταβατικές διατάξεις 

1. Το Εθνικό Μητρώο υποψήφιων ληπτών που τηρείται 
στον Εθνικό Οργανισμό Μεταμοσχεύσεων, κατ' εφαρμο¬ 
γή του άρθρου 7 του ν. 2737/1999, εξακολουθεί να τηρεί¬ 
ται και μετά την έναρξη ισχύος του παρόντος νόμου. 

2. Τα μητρώα δωρητών κατά όργανο και ιστό, καθώς 
και το αρχείο εκείνων από τους οποίους έχουν ληφθεί 
όργανα και ιστοί για μεταμόσχευση, που τηρούνται στον 
Εθνικό Οργανισμό Μεταμοσχεύσεων, κατ’ εφαρμογή του 
άρθρου 8 του ν. 2737/1999, είτε φυλάσσονται ως έχουν 
είτε εξακολουθούν να τηρούνται κατ’ εφαρμογή του πα¬ 
ρόντος νόμου. 

3. Τα στοιχεία σχετικά με τη μεταμόσχευση από ζώντα 
δότη, τα οποία διαβιβάζονται στον Εθνικό Οργανισμό 
Μεταμοσχεύσεων και φυλάσσονται σε ειδικό αρχείο κατ’ 
εφαρμογή του άρθρου 11 του ν. 2737/1999, είτε φυλάσ¬ 
σονται ως έχουν είτε εξακολουθούν να τηρούνται κατ’ ε¬ 
φαρμογή του παρόντος νόμου. 

4. Οι δηλώσεις συναίνεσης στη μετά θάνατον δωρεά 
των οργάνων, προς τον Εθνικό Οργανισμό Μεταμοσχεύ¬ 
σεων, κατ' εφαρμογή των παραγράφων 2 και 3 του άρ¬ 
θρου 12 του ν. 2737/1999, εξακολουθούν να φυλάσσο¬ 
νται σε ειδικό αρχείο. 

5. Ο κατάλογος δυνητικών δοτών, που είχαν συναινέ- 
σει στη μετά θάνατον αφαίρεση ιστών και οργάνων, που 
συντάσσει ο Εθνικός Οργανισμός Μεταμοσχεύσεων κατ’ 
εφαρμογή του άρθρου 12 του ν. 2737/1999, είτε φυλάσ¬ 
σεται ως έχει είτε εξακολουθεί να τηρείται κατ’ εφαρμο¬ 
γή του παρόντος νόμου. 

6. Το Εθνικό Μητρώο Εθελοντών Δοτών Μυελού των 
Οστών που τηρείται στον Εθνικό Οργανισμό Μεταμο¬ 
σχεύσεων, κατ’ εφαρμογή της παραγράφου 4 του άρ¬ 
θρου 6 του ν. 2737/1999, εξακολουθεί να τηρείται αδια- 
λείπτως μετά την έναρξη ισχύος του παρόντος. 

7. Έως την έκδοση της υπουργικής απόφασης της πα¬ 
ραγράφου 4 του άρθρου 13, οι αφαιρέσεις οργάνων 
πραγματοποιούνται στις Μονάδες Μεταμόσχευσης. 

8. Έως την έκδοση της υπουργικής απόφασης της πα¬ 
ραγράφου 3 του άρθρου 15, οι Μονάδες Μεταμόσχευ¬ 
σης λειτουργούν με βάση τις υπουργικές αποφάσεις που 
εκδόθηκαν κατ’ εξουσιοδότηση του ν. 3727/1999. Μετά 
την έκδοση της υπουργικής απόφασης οι Μονάδες Με¬ 
ταμόσχευσης υποβάλουν αίτηση για τη χορήγηση άδει¬ 
ας λειτουργίας εντός δώδεκα μηνών. 

9. Το προσωπικό που απασχολείται, κατά τη δημοσίευ¬ 
ση του παρόντος, με οποιαδήποτε μορφή εργασίας στον 
Εθνικό Οργανισμό Μεταμοσχεύσεων, καθώς και δικηγό¬ 
ροι με έμμισθη εντολή, μετατάσσονται ή μεταφέρονται, 
με απόφαση του Υπουργού Υγείας και Κοινωνικής Αλλη¬ 
λεγγύης, στον Εθνικό Οργανισμό Μεταμοσχεύσεων, με 
την ίδια εργασιακή σχέση ή οργανική θέση, βαθμό, κλά¬ 
δο και ειδικότητα που κατέχουν. Το μεταφερόμενο προ¬ 
σωπικό κατατάσσεται σε μισθολογικά κλιμάκια σύμφωνα 
με το ν. 3205/2003. Ο χρόνος υπηρεσίας που διανύθηκε 
στον Εθνικό Οργανισμό Μεταμοσχεύσεων, έως τη δημο¬ 
σίευση του παρόντος λαμβάνεται υπόψη για τη μισθολο- 
γική του εξέλιξη και την κατάταξή του σε μισθολογικά 
κλιμάκια. 

10. Το διοικητικό συμβούλιο του Εθνικού Οργανισμού 
Μεταμοσχεύσεων, που έχει διοριστεί κατά την έναρξη ι¬ 
σχύος του παρόντος νόμου, παραμένει έως την προβλε- 


πόμενη λήξη της θητείας του. 

11. Μέσα σε έξι μήνες από την έναρξη ισχύος των 
προεδρικών διαταγμάτων και υπουργικών αποφάσεων, 
που προβλέπονται στα άρθρα 13, 15, 51 και 57, τα νοσο¬ 
κομεία στα οποία μπορούν να λειτουργούν Οργανισμοί 
Αφαίρεσης, Μονάδες Μεταμόσχευσης, Οργανισμοί Προ¬ 
μήθειας και Μονάδες Εφαρμογής Ιστών και Κυττάρων υ¬ 
ποβάλλουν στο Υπουργείο Υγείας και Κοινωνικής Αλλη¬ 
λεγγύης αίτηση για τη χορήγηση άδειας λειτουργίας. 

12. Μέσα σε ένα χρόνο από την έναρξη ισχύος των 
προεδρικών διαταγμάτων και υπουργικών αποφάσεων, 
που προβλέπονται στα άρθρα 53, 54 και 55, τα ιδρύματα 
ιστών, όλων των κατηγοριών, που λειτουργούν κατά την 
έναρξη ισχύος του παρόντος νόμου υποχρεούνται να υ¬ 
ποβάλλουν στο Υπουργείο Υγείας και Κοινωνικής Αλλη¬ 
λεγγύης αίτηση για τη χορήγηση άδειας λειτουργίας. Ε¬ 
άν δεν πληρούν τις νόμιμες προϋποθέσεις για τη χορή¬ 
γηση άδειας και η αίτησή τους απορριφθεί, υποχρεού- 
νται να μεταβιβάσουν τις φυλασσόμενες μονάδες ιστών 
και κυττάρων σε άλλα ιδρύματα ιστών και να ενημερώ¬ 
σουν σχετικά, εγγράφως το Υπουργείο Υγείας και Κοι¬ 
νωνικής Αλληλεγγύης. 

13. Εως την 1.7.2013, η αφαίρεση από θανόντα πρό¬ 
σωπο διενεργείται εφόσον είχε συναινέσει στη μετά θά¬ 
νατον δωρεά οργάνων του με σχετικό έγγραφο απευθυ¬ 
νόμενο στον Εθνικό Οργανισμό Μεταμοσχεύσεων. Άλ¬ 
λως η αφαίρεση οργάνων διενεργείται, εφόσον δεν αντι- 
τίθεται σε αυτήν ο σύζυγος ή τα ενήλικα τέκνα ή οι γο¬ 
νείς ή τα αδέλφια του. 

Άρθρο 66 

Ρύθμιση θεμάτων του Σώματος Επιθεώρησης 
Υπηρεσιών Υγείας και Πρόνοιας, του Ε.Κ.Α.Β. 
και νοσοκομείων 

1. Η παράγραφος 9 του άρθρου 3 του ν. 3074/2002 (Α' 
296), όπως τροποποιήθηκε από την παράγραφο 1 του 
άρθρου 18 του ν. 3260/2004 (Α' 151), ισχύει και για τον 
Γενικό Επιθεωρητή, τους Επιθεωρητές και τους βοηθούς 
Επιθεωρητές του Σώματος Επιθεωρητών Υπηρεσιών Υ¬ 
γείας και Πρόνοιας (Σ.Ε.Υ.Υ.Π.), αναδρομικά από την η¬ 
μερομηνία ισχύος του ν. 2920/2001 (Α' 131). 

2. Στο τέλος της παραγράφου 1 του άρθρου 9 του 
ν. 3833/2010 (Α' 40) προστίθεται εδάφιο ως εξής: «Ειδι- 
κώς για τα πληρώματα του Εθνικού Κέντρου Άμεσης 
Βοήθειας (Ε.Κ.Α.Β.), με κοινή απόφαση των Υπουργών 
Οικονομικών και Υγείας και Κοινωνικής Αλληλεγγύης, οι 
εκτός έδρας μετακινήσεις κατ’ εντολή της διοίκησης κατ' 
έτος και κατά μήνα επιτρέπεται να καθορίζονται και πέ¬ 
ραν του ανωτέρω ορίου.» 

3. Στο τέλος της περίπτωσης α' του άρθρου 1 του 
ν. 1108/1980 (Α' 304), όπως τροποποιήθηκε με το άρθρο 
26 του ν. 1959/1991 (Α' 123) προστίθεται εδάφιο ως α¬ 
κολούθως: «Εξαιρούνται των περιορισμών κυκλοφορίας, 
για τις περιοχές της Περιφέρειας Αττικής και Περιφερει¬ 
ακής Ενότητας Θεσσαλονίκης, τα πετρελαιοκίνητα α¬ 
σθενοφόρα οχήματα και οι πετρελαιοκίνητες ειδικές κι¬ 
νητές μονάδες που προμηθεύονται το Εθνικό Κέντρο Ά¬ 
μεσης Βοήθειας (Ε.Κ.Α.Β.), καθώς και τα Δημόσια Νοση¬ 
λευτικά Ιδρύματα.» 

4. Η μισθοδοσία και η δαπάνη εφημεριών των ειδικευ¬ 
όμενων ιατρών Ε.Σ.Υ. που απασχολούνται στα Πανεπι¬ 
στημιακά Νοσοκομεία «Αιγινήτειο» και «Αρεταίειο» βα- 

ρύνουν τις πιστώσεις του προϋπολογισμού του Υπουρ¬ 
γείου Υγείας και Κοινωνικής Αλληλεγγύης. Από της ι¬ 
σχύος της παρούσας διάταξης, η ετήσια επιχορήγηση 
των Πανεπιστημιακών Νοσοκομείων «Αιγινήτειο» και 
«Αρεταίειο» από τον τακτικό Κρατικό Προϋπολογισμό 
(αρ. Κωδ. Φ15/2010-Κ.Α.Ε. 2821) παύει να καταβάλλεται. 

5. Πλην του πρώτου εδαφίου της παραγράφου 5 του 
άρθρου 9 του ν. 2889/2001 (Α' 37), όπως έχει αντικατα- 
σταθεί και ισχύει με το άρθρο 1 του ν. 3868/2010 (Α' 129), 
τα υπόλοιπα εδάφια αντικαθίστανται ως ακολούθως: 

«Οι Διοικητές των Νοσοκομείων του Ε.Σ.Υ., κατόπιν α¬ 
πόφασης του Δ.Σ. μπορούν να συνάπτουν συμβάσεις: α) 
με τους ασφαλιστικούς φορείς, με βάση τις οποίες θα 
καλύπτονται από αυτούς οι ανωτέρω ιατρικές υπηρεσίες 
που παρέχονται στους ασφαλισμένους στο πλαίσιο της 
ολοήμερης λειτουργίας των νοσοκομείων πέραν του τα¬ 
κτικού ωραρίου και β) με ιδιωτικές ασφαλιστικές επιχει¬ 
ρήσεις, με βάση τις οποίες θα καλύπτεται από αυτές η 
δαπάνη για επίσκεψη, διαγνωστικές, επεμβατικές και θε¬ 
ραπευτικές πράξεις, που διενεργούνται κατά την ολοή¬ 
μερη, πέραν του τακτικού ωραρίου, λειτουργία σε ασφα¬ 
λισμένους τους και για τις οποίες υπηρεσίες θα ισχύει ει¬ 
δικό αυξημένο τιμολόγιο. Οι ανωτέρω συμβάσεις υπο¬ 
βάλλονται προς ενημέρωση στις αρμόδιες Δ.Υ.ΠΕ..» 

6. Οι εργαζόμενοι στις Υπηρεσίες Υγείας του Δημοσί¬ 
ου και του ιδιωτικού τομέα, που εκτίθενται σε ιοντίζου- 
σες ακτινοβολίες και δοσιμετρούνται σύμφωνα με τον ε- 
κάστοτε ισχύοντα κανονισμό ακτινοπροστασίας με ατο¬ 
μικό δοσίμετρο σώματος: α) όταν η ετήσια αθροιστική 
δόση ακτινοβολίας που δέχονται μετρηθεί στο 25% του 
μέγιστου επιτρεπόμενου ορίου που θέτει ο Κανονισμός 
Ακτινοπροστασίας, τον αμέσως επόμενο μήνα δύνανται 
να λάβουν άδεια ακτινοπροστασίας είκοσι ενός (21) συ¬ 
νεχών ημερών, β) όταν η ετήσια αθροιστική δόση ακτινο¬ 
βολίας που δέχονται μετρηθεί στο 50% του μέγιστου ε¬ 
πιτρεπόμενου ορίου που θέτει ο Κανονισμός Ακτινοπρο¬ 
στασίας, τον αμέσως επόμενο μήνα υποχρεούνται να 
λάβουν επιπρόσθετη άδεια ακτινοπροστασίας είκοσι ε¬ 
νός (21) συνεχών ημερών, γ) όταν η ετήσια αθροιστική 
δόση ακτινοβολίας που δέχονται μετρηθεί στο 75% του 
μέγιστου επιτρεπόμενου ορίου που θέτει ο Κανονισμός 
Ακτινοπροστασίας, τον αμέσως επόμενο μήνα υποχρε- 
ούνται να λάβουν επιπρόσθετη άδεια ακτινοπροστασίας 
σαράντα δύο (42) συνεχών ημερών. Ειδικά για τους ερ¬ 
γαζόμενους στις υπηρεσίες υγείας που εκτίθενται σε ιο- 
ντίζουσες ακτινοβολίες και δοσιμετρούνται με επιπλέον 
δοσίμετρο χειρός ή δακτύλων οι άδειες χορηγούνται κα¬ 
τά τα ως άνω α', β' και γ' λαμβάνοντας υπόψη ταυτο- 
χρόνως και τα αντίστοιχα όρια αθροιστικών δόσεων για 
την άκρα χείρα. Οι διατάξεις των άρθρων 13 παρ. 3 του 
ν.δ. 4111/1960 (Α' 163), 12του β.δ. 993/1966 (Α' 271), 2 
παρ. 2 του ν. 1821/1988 (Α' 271), 74 παρ. 1 εδάφιο 5 του 
ν. 2071/1992 (Α' 149), καθώς και κάθε άλλη διάταξη με 
την οποία προβλέπεται άδεια ακτινοπροστασίας προφύ¬ 
λαξης, καταργούνται. 

7. Στο τέλος της παραγράφου 1 του άρθρου 15 του 
ν. 3918/2011 (Α' 31) προστίθενται οι λέξεις «και πλην 
της παραγράφου 2 του άρθρου 11, η ισχύς της οποίας 
αρχίζει από τη δημοσίευση του παρόντος νόμου». 

8. Στο άρθρο 13 του ν. 3868/2010 (Α' 129) προστίθεται 
παράγραφος 3 ως ακολούθως: 

«3. Οι περιθαλπόμενοι σε νομικά πρόσωπα δημοσίου 
δικαίου, τα οποία παρέχουν υπηρεσίες κλειστής περί¬ 
θαλψης, οι οποίοι πάσχουν από χρόνιες παθήσεις και για 


όσο χρονικό διάστημα αυτοί διαμένουν μόνιμα εντός 
των φορέων αυτών, συμμετέχουν στη δαπάνη περίθαλ¬ 
ψής τους με ποσοστό επί της σύνταξης που λαμβάνουν. 
Με απόφαση του Υπουργού Υγείας και Κοινωνικής Αλ¬ 
ληλεγγύης, η οποία δημοσιεύεται στην Εφημερίδα της 
Κυβερνήσεως, καθορίζεται το ποσοστό συμμετοχής κλι¬ 
μακωτά ανάλογα με τη σύνταξη του κάθε περιθαλπόμε¬ 
νου, η διαδικασία και ο τρόπος καταβολής του, το όργα¬ 
νο ελέγχου και διαχείρισης των χρημάτων και κάθε άλλο 
σχετικό θέμα. Αντίθετοι όροι στις συναφθείσες συμβά¬ 
σεις μεταξύ των δημόσιων φορέων που παρέχουν υπη¬ 
ρεσίες κλειστής περίθαλψης με τους ασφαλιστικούς φο¬ 
ρείς δεν ισχύουν.» 

9. Στο τέλος του άρθρου 13 του ν. 2716/1999 προστί¬ 
θεται παράγραφος 8 ως ακολούθως: 

«8. Τα άτομα, τα οποία τοποθετούνται σε μονάδες και 
προγράμματα ψυχοκοινωνικής αποκατάστασης του άρ¬ 
θρου 9 του παρόντος νόμου, που παρέχονται από νομικά 
πρόσωπα δημοσίου δικαίου, συμμετέχουν στη δαπάνη 
περίθαλψής τους για όσο χρόνο διαμένουν στις δομές 
αυτές, με ποσοστό επί της σύνταξης την οποία λαμβά¬ 
νουν. Με απόφαση του Υπουργού Υγείας και Κοινωνικής 
Αλληλεγγύης, η οποία δημοσιεύεται στην Εφημερίδα 
της Κυβερνήσεως, καθορίζεται το ποσοστό συμμετοχής 
κλιμακωτά ανάλογα με τη σύνταξη του κάθε περιθαλπό¬ 
μενου, η διαδικασία και ο τρόπος καταβολής του, το όρ¬ 
γανο ελέγχου και διαχείρισης των χρημάτων και κάθε 
άλλο σχετικό θέμα. Αντίθετοι όροι στις συναφθείσες 
συμβάσεις των εν λόγω φορέων που παρέχουν υπηρε¬ 
σίες ψυχοκοινωνικής αποκατάστασης με τους ασφαλι¬ 
στικούς φορείς δεν ισχύουν.» 

10. Στο τέλος της παραγράφου 2 του άρθρου 1 του 
ν. 3106/2003 (Α' 30) προστίθεται παράγραφος 2Α ως α¬ 
κολούθως: 

«2.Α. Το νομικό πρόσωπο δημοσίου δικαίου «Κέντρο Α¬ 
ποθεραπείας Φυσικής και Κοινωνικής Αποκατάστασης Η¬ 
ρακλείου Κρήτης», το οποίο συστάθηκε και λειτουργεί 
δυνάμει των διατάξεων του άρθρου 21 του ν. 2716/1999 
(Α' 96) και μετονομάστηκε με το άρθρο 1 παράγραφος 2 
περίπτωση ΙΖ υποπερίπτωση ι' του ν. 3106/2003 (Α' 30), 
όπως έχει τροποποιηθεί και ισχύει, καταργείται ως αυτο¬ 
τελές νομικό πρόσωπο και συγχωνεύεται με το νομικό 
πρόσωπο δημοσίου δικαίου «Παιδικό Αναπτυξιακό Κέ¬ 
ντρο Ηρακλείου» που συστάθηκε και λειτουργεί δυνάμει 
των διατάξεων του ν.δ. 572/1970 (Α' 125), διατηρώντας 
την υφιστάμενη νομική μορφή του ως Ν.Π.Δ.Δ.. Οι οργα¬ 
νικές θέσεις, το προσωπικό και η ακίνητη περιουσία του 
μεταφέρονται χωρίς την τήρηση οποιουδήποτε τύπου, 
πράξης ή συμβολαίου στο συγχωνευόμενο νομικό πρό¬ 
σωπο δημοσίου δικαίου, το οποίο και το υποκαθιστά στα 
δικαιώματα και τις υποχρεώσεις του. Ολη η κινητή περι¬ 
ουσία του καταργούμενου και συγχωνευόμενου νομικού 
προσώπου δημοσίου δικαίου, καθώς και αδιάθετα υπό¬ 
λοιπα σε λογαριασμούς ταμειακής διαχείρισης και λογα¬ 
ριασμούς εντόκων διαθεσίμων ακόμα και ανενεργούς, 
διατίθενται με μεταφορά σε Μονάδες Κοινωνικής Φρο¬ 
ντίδας της παραγράφου 2 του άρθρου 1 του ν. 3106/2003 
για την κάλυψη λειτουργικών και λοιπών αναγκών τους, 
με απόφαση του Υπουργού Υγείας και Κοινωνικής Αλλη¬ 
λεγγύης με την οποία απόφαση καθορίζονται οι λογα¬ 
ριασμοί των Μονάδων Κοινωνικής Φροντίδας και τα αντί¬ 
στοιχα ποσά που μεταφέρονται, ο τρόπος καταβολής 
των εξόδων και της προμήθειας της τράπεζας για την τή¬ 
ρηση των λογαριασμών και τη μεταφορά του ποσού, το 

κλείσιμο των λογαριασμών όταν δεν υπάρχουν υπόλοι¬ 
πα και κάθε άλλο σχετικό θέμα. Με τα προεδρικά διατάγ¬ 
ματα του άρθρου 13 του ν. 3868/ 2010 (Α' 129) θα ρυθμι¬ 
στεί κάθε επί μέρους θέμα της συγχώνευσης.» 

11. Τα Νοσοκομεία που διασυνδέονται, διοικούνται α¬ 
πό ενιαίο συλλογικό όργανο Διοίκησης. 

Το εν λόγω Διοικητικό Συμβούλιο είναι πενταμελές, ό¬ 
ταν ο συνολικός αριθμός οργανικών κλινών των διασυν- 
δεόμενων Νοσοκομείων είναι μέχρι τριακόσιες εννενή- 
ντα εννέα (399) κλίνες και επταμελές για τετρακόσιες 
(400) και άνω κλίνες και αποτελείται από: 

α) Τον κοινό Διοικητή των διασυνδεόμενων Νοσοκο¬ 
μείων, ο οποίος ορίζεται ως Πρόεδρος του Συμβουλίου. 

β) Δύο (2) μέλη των διασυνδεόμενων Νοσοκομείων έ¬ 
ως τριακόσιες εννενήντα εννέα (399) οργανικές κλίνες 
και τέσσερα (4) μέλη των διασυνδεόμενων Νοσοκομείων 
με τετρακόσιες (400) και άνω οργανικές κλίνες που ορί¬ 
ζονται από τον Υπουργό Υγείας και Κοινωνικής Αλλη¬ 
λεγγύης με τους αναπληρωτές τους. Στην τελευταία πε¬ 
ρίπτωση, ένα ή περισσότερα εκ των τεσσάρων μελών εί¬ 
ναι ο κοινός αναπληρωτής Διοικητής. 

γ) Εναν εκπρόσωπο των ιατρών, που υπηρετούν στα 
διασυνδεόμενα Νοσοκομεία, ο οποίος εκλέγεται μαζί με 
τον αναπληρωτή του, από τους ιατρούς Ε.Σ.Υ. και τους 
ιατρούς μέλη Δ.Ε.Π. που υπηρετούν στα Νοσοκομεία. 

δ) Έναν εκπρόσωπο του λοιπού, πλην των ιατρών προ¬ 
σωπικού του Νοσοκομείου, ο οποίος εκλέγεται, μαζί με 
τον αναπληρωτή του από το λοιπό, πλην των ιατρών, 
προσωπικό των διασυνδεόμενων Νοσοκομείων. Έως την 
εκλογή των νέων εκπροσώπων των ανωτέρω υπό γ' και 
δ' περιπτώσεων, συμμετέχουν στο Ενιαίο Συλλογικό 
Όργανο Διοίκησης οι αιρετοί εκπρόσωποι του μεγαλύτε¬ 
ρου σε οργανική δύναμη νοσοκομείου εξαιρουμένων 
των Ψυχιατρικών Νοσοκομείων. 

Η λειτουργία του διέπεται από τις διατάξεις των άρ¬ 
θρων 13,14 και 15 του ν. 2690/1999 που αφορούν στη 
λειτουργία των Συλλογικών Οργάνων Διοίκησης. Εδρα 
του Ενιαίου Συλλογικού Οργάνου Διοίκησης είναι το με¬ 
γαλύτερο σε οργανική δύναμη κλινών Νοσοκομείο εξαι- 
ρουμένων των Ψυχιατρικών Νοσοκομείων. 

Η συγκρότηση του Ενιαίου Συλλογικού Οργάνου Διοί¬ 
κησης γίνεται με απόφαση του Υπουργού Υγείας και Κοι¬ 
νωνικής Αλληλεγγύης. Η θητεία των μελών του Συμβου¬ 
λίου είναι διετής. 

Με απόφαση του Υπουργού Υγείας και Κοινωνικής Αλ¬ 
ληλεγγύης καθορίζονται οι αρμοδιότητες που ασκούνται 
από το Ενιαίο Συλλογικό Οργανο Διοίκησης, ενώ ο τό¬ 
πος συνεδριάσεών του και η διαδικασία μετακίνησης 
προσωπικού μεταξύ των διασυνδεόμενων Νοσοκομείων, 
αποτελούν αρμοδιότητα του κοινού Διοικητή και οι κοι¬ 
νοί διαγωνισμοί προμηθειών, φαρμάκων, υγειονομικού υ¬ 
λικού, παγίων στοιχείων και η διαχείριση Διοικητικών, Οι¬ 
κονομικών, Τεχνικών Υπηρεσιών και Υπηρεσιών Πληρο¬ 
φορικής αποτελούν αρμοδιότητα του Ενιαίου Δ.Σ.. 

12. Στα Νοσοκομεία που λειτουργούν με διασύνδεση 
και διοικούνται από ενιαίο Διοικητικό Συμβούλιο, συνι- 
στάται με απόφαση του Διοικητή της οικείας Υ.Πε., Συμ¬ 
βούλιο Διοίκησης, το οποίο συγκροτείται από: 

α) Τον κοινό Διοικητή των διασυνδεόμενων Νοσοκο¬ 
μείων ή μέλος του Ενιαίου Συλλογικού Οργάνου Διοίκη¬ 
σης, ως Πρόεδρο του Συμβουλίου Διοίκησης. 

β) Τον Διευθυντή της Ιατρικής Υπηρεσίας, με τον ανα¬ 
πληρωτή του. 

γ) Τον Προϊστάμενο της Νοσηλευτικής Υπηρεσίας με 
τον νόμιμο αναπληρωτή του. 


δ) Τον Προϊστάμενο της Διοικητικής - Οικονομικής Υ¬ 
πηρεσίας, με τον νόμιμο αναπληρωτή του. 

ε) Τον Προϊστάμενο της Τεχνικής - Ξενοδοχειακής Υ¬ 
πηρεσίας, με τον νόμιμο αναπληρωτή του. 

Η θητεία των μελών του Συμβουλίου είναι διετής και η 
λειτουργία του διέπεται από τις διατάξεις των άρθρων 
13,14 και 15 του ν. 2690/1999 που αφορούν στη λειτουρ¬ 
γία των Συλλογικών Οργάνων Διοίκησης. 

Με απόφαση της Διοίκησης της οικείας Υγειονομικής 
Περιφέρειας καθορίζονται οι αρμοδιότητες που ασκού¬ 
νται από το Συμβούλιο Διοίκησης. 

13. Ο συνολικός συντονισμός των ιατρικών υπηρεσιών 
των Νοσοκομείων που θα λειτουργήσουν με ενιαία συλ¬ 
λογική Διοίκηση, ασκείται από τον Συντονιστή Διευθυντή 
της Ιατρικής Υπηρεσίας του μεγαλύτερου σε οργανική 
δύναμη κλινών Νοσοκομείου εξαιρουμένων των Ψυχια¬ 
τρικών Νοσοκομείων. Ο τρόπος άσκησης του συνολικού 
συντονισμού των ιατρικών υπηρεσιών των Νοσοκομείων 
που θα λειτουργήσουν με ενιαία συλλογική Διοίκηση κα¬ 
θορίζονται με απόφαση της Διοίκησης της οικείας Υγειο¬ 
νομικής Περιφέρειας. Ο συνολικός συντονισμός των Υ¬ 
πηρεσιών (Νοσηλευτική, Διοικητική - Οικονομική, Τεχνι¬ 
κή - Ξενοδοχειακή, Πληροφορική) των Νοσοκομείων που 
θα λειτουργήσουν με ενιαία συλλογική Διοίκηση, ασκεί¬ 
ται από τον Προϊστάμενο των αντίστοιχων Υπηρεσιών 
του μεγαλύτερου σε οργανική δύναμη κλινών Νοσοκο¬ 
μείου εξαιρουμένων των Ψυχιατρικών Νοσοκομείων. Ο 
τρόπος άσκησης του συνολικού συντονισμού των εν λό¬ 
γω υπηρεσιών των Νοσοκομείων που θα λειτουργήσουν 
με ενιαία συλλογική Διοίκηση καθορίζονται με απόφαση 
της Διοίκησης της οικείας Υγειονομικής Περιφέρειας. 

14. Στην παρ. 1 του άρθρου 69 του ν. 3918/2011 προ¬ 
στίθενται εδάφια ως εξής: 

«Σε περιπτώσεις διασύνδεσης δύο (2) και πλέον Νοσο¬ 
κομείων, και ανεξάρτητα του αριθμού των οργανικών 
κλινών, δύναται να τοποθετείται ένας (1) Αναπληρωτής 
Διοικητής, ανά διασυνδεόμενο Νοσοκομείο. Με απόφα¬ 
ση του Υπουργού Υγείας και Κοινωνικής Αλληλεγγύης 
δύναται να μετατίθενται Διοικητές και Αναπληρωτές Δι¬ 
οικητές Νοσοκομείων, καθώς και να παύονται Διοικητές 
διασυνδεόμενων Νοσοκομείων και να ορίζονται αυτοί ως 
Υποδιοικητές των Νοσοκομείων αυτών, με την ίδια από¬ 
φαση. Ο αναπληρωτής Διοικητής της παραγράφου 4 του 
άρθρου 62 του ν. 3918/2011, ασκεί το έργο του χωρίς α¬ 
μοιβή, εφόσον επιλέξει την πλήρη και αποκλειστική απα¬ 
σχόλησή του στο Πανεπιστήμιο και την άσκηση του κλι¬ 
νικού και εργαστηριακού έργου σε Πανεπιστημιακή κλι¬ 
νική, εργαστήριο ή μονάδα νοσοκομείου του Ε.Σ.Υ..» 

15. Στο τέλος της παρ. 11 του άρθρου 7 του ν. 1579/ 
1985 προστίθενται εδάφια ως εξής: 

«Τα Νοσηλευτικά Ιδρύματα και Κέντρα Υγείας της χώ¬ 
ρας υποχρεούνται να διαθέτουν υπό τη συντονιστική αρ¬ 
μοδιότητα του Ε.Κ.Α.Β. και των παραρτημάτων του, τα α¬ 
σθενοφόρα αυτοκίνητά τους, καταλλήλως στελεχωμένα 
και εξοπλισμένα, σύμφωνα με μηνιαίο πρόγραμμα, το ο¬ 
ποίο υποβάλλεται εγκαίρως στο Ε.Κ.Α.Β.. Για το λόγο 
αυτόν όλοι οι οδηγοί, πληρώματα ασθενοφόρων και λοι¬ 
πό προσωπικό των Νοσοκομείων και Κέντρων Υγείας, 
που στελεχώνουν τα ασθενοφόρα τους, θα εκπαιδεύο¬ 
νται από το Ε.Κ.Α.Β..» 

16. Οι υπηρεσίες Τηλεϊατρικής παρέχονται εφόσον υ- 
φίσταται η δυνατότητα και με ευθύνη του θεράποντος 
ιατρού που αντιμετωπίζει το εκάστοτε περιστατικό. Ο θε¬ 
ράπων ιατρός, για λόγους προστασίας προσωπικών δε¬ 
δομένων, είναι υπεύθυνος να ζητά από τον ασθενή ή ε- 

φόσον αυτό δεν είναι δυνατόν από συγγενή α' βαθμού, 
την ενυπόγραφη έγκριση χρησιμοποίησης υπηρεσιών 
Τηλεϊατρικής. Εάν αυτό δεν είναι εφικτό, τότε ο θερά¬ 
πων ιατρός χρησιμοποιεί υπηρεσίες Τηλεϊατρικής κατά 
την κρίση του. Οι οδηγίες των Νοσοκομείων και Μονά¬ 
δων Υγείας που παρέχουν υπηρεσίες Τηλεϊατρικής είναι 
συμβουλευτικές και σε καμία περίπτωση υποχρεωτικές. 

17. Οι διατάξεις του άρθρου 1 παρ.5 του ν. 3833/2010 
(Α' 40), όπως συμπληρώθηκε με το άρθρο 90 παρ. 5 του 
ν. 3842/2010 (Α' 58), καθώς και οι διατάξεις του άρθρου 
τρίτου του ν. 3845/2010 (Α' 65) εφαρμόζονται για όλο το 
προσωπικό του Ωνάσειου Καρδιοχειρουργικού Κέντρου 
και μόνο σε ό,τι αφορά το μισθολογικό του καθεστώς. 

18. Δίδεται η δυνατότητα αναγνώρισης των ενδοκρι¬ 
νολογικών τμημάτων των Νοσοκομείων του Ε.Σ.Υ. ως 
κατάλληλα για την εκπαίδευση ιατρών ειδικότητας ενδο¬ 
κρινολογίας στους υπερήχους, σε εκείνα μόνο τα ενδο¬ 
κρινολογικά τμήματα που παρέχουν πλήρη ειδικότητα 
της ενδοκρινολογίας, που έχουν υπερηχογράφο στο 
τμήμα τους και υπάρχει πιστοποίηση του Διευθυντή ια¬ 
τρού ή άλλου ιατρού του τμήματος στην εκτέλεση υπε¬ 
ρηχογραφημάτων. 

19. Επιτρέπεται στους φορείς της παραγράφου 2β και 
2γ του άρθρου 1 του π.δ. 84/2001 (Α' 70), που προϋπήρ- 
χαν ή ιδρύθηκαν με τις διατάξεις του, να στεγάζουν τα 
εργαστήρια των Β' και Γ' Τμημάτων του Δεύτερου Μέ¬ 
ρους του Παραρτήματος Α ', σε χώρους κτιρίων που δεν 
είναι χαρακτηρισμένοι ως χώροι κύριας χρήσης. Οι χώ¬ 
ροι αυτοί των εργαστηρίων δεν θα προσμετρούνται στον 
συντελεστή δόμησης του οικοπέδου. Στους χώρους αυ¬ 
τούς πρέπει να εξασφαλίζεται ο απαραίτητος για την 
λειτουργία τους τεχνητός φωτισμός και αερισμός. Το 
σύνολο των χώρων των ως άνω φορέων υπάγεται, ως 
προς τον κανονισμό πυροπροστασίας, στην κατηγορία 
«Γραφεία». 

20. Στο τέλος της 1ης παραγράφου του άρθρου 58 του 
ν. 3966/2011 (Α' 118) προστίθεται η φράση «εκτός των 
Δημάρχων σε Δήμους κάτω των πέντε χιλιάδων (5.000) 
κατοίκων που είναι ιατροί του Ε.Σ.Υ. και ασκούν το ιατρι¬ 
κό επάγγελμα σε δυσπρόσιτα ιατρεία, όπως ορίζονται α¬ 
πό το ν. 3868/2010.» 

21. Οι προβλεπόμενες από τα άρθρα 2 και 3 του 
ν. 3919/2011 (Α' 32) προθεσμίες παρατείνονται μέχρι 
15.9.2011 για τα επαγγέλματα αρμοδιότητας του Υπουρ¬ 
γείου Υγείας και Κοινωνικής Αλληλεγγύης. 

22. Κατ’ εξαίρεση των διατάξεων της παρ. 3 του άρ¬ 
θρου 21 του ν. 3871/2010 (Α' 141) για την ανάληψη υπο¬ 
χρεώσεων που προβλέπεται ότι θα βαρύνουν είτε τμημα¬ 
τικά είτε εξ ολοκλήρου τα επόμενα οικονομικά έτη του 
μεσοπρόθεσμου πλαισίου δημοσιονομικής στρατηγικής 
τα Νοσοκομεία του Ε.Σ.Υ. και τις Μονάδες Κοινωνικής 
Φροντίδας, ως φορείς Γενικής Κυβέρνησης, εποπτείας 
του Υπουργείου Υγείας και Κοινωνικής Αλληλεγγύης, η 
έγκριση θα παρέχεται από τον Διοικητή της Διοικητικής 
Υγειονομικής Περιφέρειας στην οποία υπάγονται, βάσει 
των διατάξεων του ν. 3527/2007 ή κατ’ εξουσιοδότηση 
του Διοικητή της οικείας Υγειονομικής Περιφέρειας, η έ¬ 
γκριση περιέρχεται στον Διοικητή του Νοσοκομείου του 
Ε.Σ.Υ. ή της Μονάδας Κοινωνικής Φροντίδας. 

23. Για το χρονικό διάστημα από 1.6.2011 μέχρι την έ¬ 
ναρξη λειτουργίας του Ε.Ο.Π.Υ.Υ. οι ιατροί που υπηρε¬ 
τούν στις εντασσόμενες Υπηρεσίες Νοσοκομειακής Υ¬ 
ποστήριξης του ΙΚΑ-ΕΤΑΜ της παραγράφου 1 του άρ¬ 
θρου 32 του ν. 3918/2011 συνεχίζουν να συνταγογρα- 


φούν σε συνταγολόγια του ΙΚΑ-ΕΤΑΜ, στα οποία τίθεται 
σφραγίδα του Φορέα Υποδοχής με την ένδειξη «Παράρ¬ 
τημα». 

24. Η υποπερίπτωση αα' της περίπτωσης γ' της παρα¬ 
γράφου 9 του άρθρου 1 του ν. 3918/2011 (Α' 31) αντικα¬ 
θίσταται ως εξής: 

«αα) τα νοσοκομεία του Εθνικού Συστήματος Υγείας 
(Ε.Σ.Υ.) και οι αποκεντρωμένες μονάδες αυτών, καθώς 
και οι Μονάδες Κοινωνικής Φροντίδας κατόπιν εγκρίσε- 
ως σχετικού αιτήματος από τον Διοικητή της οικείας Υ¬ 
γειονομικής Περιφέρειας, για την αντιμετώπιση άμεσων 
λειτουργικών αναγκών τους ή για τις ανάγκες λειτουργι¬ 
κών αναγκών άλλων Νοσοκομείων ή Μονάδων Κοινωνι¬ 
κής Φροντίδας της οικείας Υ.Πε.». 

25. Στην παρ. 6 του άρθρου 5 του ν. 3918/2011 προστί¬ 
θεται εδάφιο ως εξής: 

«Με απόφαση του Υπουργού Υγείας και Κοινωνικής 
Αλληλεγγύης και μετά από εισήγηση της Συντονιστικής 
Επιτροπής Προμηθειών (Σ.Ε.Π.) δύναται να εξαιρούνται 
από το Σχέδιο Προγράμματος Προμηθειών και Υπηρε¬ 
σιών κάθε φορέα, προμήθειες που αφορούν σε είδη και 
υπηρεσίες πληροφορικής που εντάσσονται στο Επιχει¬ 
ρησιακό Πρόγραμμα Ψηφιακή Σύγκλιση.» 

26. Στο τέλος της παραγράφου 6 του άρθρου 10 του 
ν. 3580/2007 προστίθεται εδάφιο ως εξής: 

«Με απόφαση του Υπουργού Υγείας και Κοινωνικής 
Αλληλεγγύης και μετά από εισήγηση της Επιτροπής 
Προμηθειών Υγείας (Ε.Π.Υ.) δύναται να εξαιρούνται από 
το Πρόγραμμα Προμηθειών και Υπηρεσιών Υγείας κάθε 
φορέα, προμήθειες που αφορούν σε είδη και υπηρεσίες 
πληροφορικής, που εντάσσονται στο Επιχειρησιακό 
Πρόγραμμα Ψηφιακή Σύγκλιση.» 

27. Η περίπτωση Α' της παραγράφου 11 του άρθρου 
45 του ν. 3205/2003 (Α' 297), όπως τροποποιήθηκε με το 
άρθρο 4 του ν. 3868/2010 (Α' 129) και την παράγραφο 3 
του άρθρου 62 του ν. 3918/2011 (Α' 31) αντικαθίσταται 
ως ακολούθως: 

«11. Α. ί. Οι ειδικευόμενοι ιατροί σε όλες τις ζώνες 
λαμβάνουν μηνιαίως αποζημίωση που δεν υπερβαίνει τις 
επτά (7) ενεργές εφημερίες κάθε μήνα. ϋ. Στη Γ' ζώνη οι 
Συντονιστές Διευθυντές και οι Διευθυντές λαμβάνουν 
μηνιαίως αποζημίωση που δεν υπερβαίνει τις επτά (7) ε¬ 
φημερίες, εκ των οποίων μέχρι πέντε (5) ενεργές εφημε¬ 
ρίες και μέχρι δύο (2) εφημερίες ετοιμότητας καθημερι¬ 
νές. Οι υπόλοιποι ειδικευμένοι ιατροί λαμβάνουν μηνιαί¬ 
ως αποζημίωση που δεν υπερβαίνει τις έντεκα (11) εφη¬ 
μερίες, εκ των οποίων μέχρι επτά (7) ενεργές εφημερίες 
και μέχρι τέσσερις (4) εφημερίες ετοιμότητας καθημερι¬ 
νές. μι. Στη Β' ζώνη οι ειδικευμένοι ιατροί λαμβάνουν μη¬ 
νιαίως αποζημίωση που δεν υπερβαίνει τις επτά (7) εφη¬ 
μερίες, από τις οποίες οι Συντονιστές Διευθυντές και Δι¬ 
ευθυντές λαμβάνουν μέχρι τέσσερις (4) ενεργές εφημε¬ 
ρίες και μέχρι τρεις (3) εφημερίες ετοιμότητας καθημερι¬ 
νές και οι υπόλοιποι ειδικευμένοι επτά (7) εφημερίες, εκ 
των οποίων μέχρι πέντε (5) ενεργές εφημερίες και μέχρι 
δύο (2) εφημερίες ετοιμότητας καθημερινές, ίν. Στην Α' 
ζώνη οι ειδικευμένοι ιατροί λαμβάνουν μηνιαίως αποζη¬ 
μίωση που δεν υπερβαίνει τις έξι (6) εφημερίες, από τις 
οποίες οι Διευθυντές λαμβάνουν μέχρι τρεις (3) ενεργές 
εφημερίες και μέχρι τρεις (3) εφημερίες ετοιμότητας κα¬ 
θημερινές και οι υπόλοιποι ειδικευμένοι έξι (6) εφημε¬ 
ρίες, εκ των οποίων μέχρι τέσσερις (4) ενεργές εφημε¬ 
ρίες και μέχρι δύο (2) εφημερίες ετοιμότητας καθημερι¬ 
νές. Για τους Συντονιστές Διευθυντές της Α' ζώνης ι- 

σχύει το άρθρο 6 του ν. 3754/2009. ν. Οι ιατροί υπόχρεοι 
υπηρεσίας υπαίθρου σε όλες τις ζώνες λαμβάνουν μηνι- 
αίως αποζημίωση που δεν υπερβαίνει τις επτά (7) ενερ¬ 
γές εφημερίες, νί. Τα μέλη Δ.Ε.Π. λαμβάνουν μηνιαίως 
αποζημίωση που δεν υπερβαίνει τις προβλεπόμενες 
στην Α' Ζώνη εφημερίες και ως εξής: οι Λέκτορες σε α¬ 
ντιστοιχία με τους Επιμελητές Β', οι Επίκουροι Καθηγη¬ 
τές σε αντιστοιχία με τους Επιμελητές Α', οι Αναπληρω¬ 
τές Καθηγητές σε αντιστοιχία με τους Διευθυντές και οι 
Καθηγητές σε αντιστοιχία με τους Συντονιστές Διευθυ¬ 
ντές. Με απόφαση του Διοικητή του Νοσοκομείου ορίζε¬ 
ται μηνιαίως ο αριθμός των εφημεριών εκάστου ιατρού 
εκ των ανωτέρω.». 

28. Για λόγους διασφάλισης δημοσίου συμφέροντος 
και προστασίας της Δημόσιας Υγείας, καθίστανται νόμι¬ 
μες οι δαπάνες που απαιτούνται για την εξόφληση υπο¬ 
χρεώσεων από προμήθειες ιατροτεχνολογικών προϊό¬ 
ντων, φαρμάκων και συναφών προς τις προμήθειες αυ¬ 
τές υπηρεσιών, που εναρμονίστηκαν με τις χαμηλότερες 
τιμές της εγχώριας αγοράς του Παρατηρητηρίου Τιμών 
του άρθρου 24 του ν. 3846/2010. Οι ως άνω δαπάνες α¬ 
πορρέουν από προμήθειες των Νοσοκομείων του Ε.Σ.Υ. 
συμπεριλαμβανομένων των Ψυχιατρικών και των Πανε¬ 
πιστημιακών Κλινικών, των Νοσοκομείων Αρεταίειο και 
Αιγινίτειο, του Ωνάσειου Καρδιοχειρουργικού Κέντρου 
και του Νοσοκομείου Παπαγεωργίου της Θεσσαλονίκης 
και διενεργήθηκαν από την κατάθεση στη Βουλή του 
ν. 3867/2010 μέχρι τη δημοσίευση του ν. 3918/2011. 

29. Η παρ. 6 του άρθρου 6 του ν. 3204/2003 αντικαθί¬ 
σταται ως εξής: 

«6. Οι κατά τις διατάξεις αυτές καταλαμβανόμενες θέ¬ 
σεις, μετά την κένωσή τους για οποιονδήποτε λόγο, με- 
τατρέπονται σε κενές θέσεις υπηρεσίας υπαίθρου.» 

30. Στο τέλος της υποπερίπτωσης γ' της περίπτωσης 
Θ' του άρθρου 4 του ν. 3754/2009 (Α' 43) προστίθεται ε¬ 
δάφιο Γ1 ως εξής: 

«Γ1) Συμβούλιο Αξιολόγησης προς εξέλιξη των ια¬ 
τρών του Ε.Σ.Υ. που υπηρετούν στο Εθνικό Ιδρυμα Απο¬ 
κατάστασης Αναπήρων. Το Συμβούλιο είναι η Γενική Συ¬ 
νέλευσή του και απαρτίζεται από τους ειδικευμένους μό¬ 
νιμους ιατρούς του Ε.Σ.Υ. του Ε.Ι.Α.Α., από το βαθμό του 
αξιολογούμενου και άνω. Η Συνέλευση συγκαλείται υπο¬ 
χρεωτικά από τον Διοικητή του Ε.Ι.Α.Α. ή από τον νόμιμο 
αναπληρωτή του και είναι σε απαρτία αν παρίσταται το 
50% των εχόντων δικαίωμα συμμετοχής για τον κάθε 
βαθμό. Επί μη απαρτίας, η συνέλευση επαναλαμβάνεται 
μέσα σε μία εβδομάδα με νόμιμη απαρτία το 30% των ε¬ 
χόντων δικαίωμα συμμετοχής. Επί νέας ελλείψεως α¬ 
παρτίας η συνέλευση επαναλαμβάνεται μετά επτά (7) η¬ 
μέρες και θεωρείται ότι βρίσκεται σε απαρτία, ανεξάρτη¬ 
τα από τον αριθμό των παρόντων ιατρών. Θετική θεωρεί¬ 
ται η ατομική αξιολόγηση εφόσον συγκεντρώνει το 50% 
+ 1 των ψήφων των παρόντων. Η ψηφοφορία είναι φανε¬ 
ρή. Το πρώτο δεκαπενθήμερο κάθε έτους ορίζονται από 
τη Γενική Συνέλευση ένας (1) εισηγητής με τον αναπλη¬ 
ρωτή του για κάθε ειδικότητα και, επί ελλείψεως σε αυ¬ 
τήν, από συναφή ειδικότητα. Δεύτερος εισηγητής είναι ο 
εκάστοτε Διευθυντής των ιατρικών υπηρεσιών με τον α¬ 
ναπληρωτή του και σε περίπτωση που ελλείπει, ο αρχαι¬ 
ότερος ιατρός κλάδου Ε.Σ.Υ. του τμήματος. Αξιολογή¬ 
σεις γίνονται δύο φορές το χρόνο. Οι εισηγητές λαμβά¬ 
νουν μέχρι 31 Ιανουάριου κάθε έτους τους φακέλους 
των ιατρών, που είναι υποψήφιοι για αξιολόγηση. Μέσα 
σε ένα μήνα από τη λήψη των φακέλων οι εισηγητές κα¬ 
ταθέτουν την εισήγησή τους στη Γραμματεία της Γενικής 


Συνέλευσης. Η Γραμματεία μέσα σε πέντε (5) ημέρες ε¬ 
πιδίδει τις εισηγήσεις στους υποψήφιους ιατρούς, οι ο¬ 
ποίοι δικαιούνται να υποβάλουν ένσταση εντός προθε¬ 
σμίας δεκαπέντε (15) ημερών. Μέσα σε δεκαπέντε (15) 
ημέρες από την εκπνοή της ανωτέρω προθεσμίας, απα- 
ντώνται οι ενστάσεις και σε δεκαπέντε (15) ημέρες ο Δι¬ 
οικητής του Ε.Ι.Α.Α. συγκαλεί την αντίστοιχη Γενική Συ¬ 
νέλευση. Η Γενική Συνέλευση αφού ακούσει τις εισηγή¬ 
σεις, τις ενστάσεις και τις απαντήσεις από τους εισηγη¬ 
τές, καθώς και κάθε σχετική διευκρίνιση αυτών, αποφα¬ 
σίζει αιτιολογημένα. Οι εισηγητές λαμβάνουν για δεύτε¬ 
ρη φορά στο ίδιο έτος τους φακέλους των ενδιαφερομέ¬ 
νων ιατρών μέχρι 31 Ιουλίου και ακολουθείται η ίδια δια¬ 
δικασία που περιγράφεται ανωτέρω.» 

31. Στο τέλος της παραγράφου 2 του άρθρου 75 του 
ν. 2071/1992 (Α' 123), προστίθεται εδάφιο ως ακολού¬ 
θως: 

«Ιατροί Ε.Σ.Υ., που, κατά τη δημοσίευση του παρό¬ 
ντος, είναι αποσπασμένοι σε Νοσοκομεία της ίδιας ή άλ¬ 
λης υγειονομικής περιφέρειας, μπορούν, μετά από αίτη¬ 
σή τους και με απόφαση του Υπουργού Υγείας και Κοι¬ 
νωνικής Αλληλεγγύης, να μετατίθενται, διατηρώντας το 
βαθμό τους, σε κενή οργανική θέση της ίδιας ειδικότη¬ 
τας του Νοσοκομείου στο οποίο είναι αποσπασμένοι.» 

32. Ομοίως αναγνωρίζεται ως χρόνος προϋπηρεσίας 
στο Ε.Σ.Υ., για την πρόσληψη και την εξέλιξη του ια¬ 
τρού, ο χρόνος προϋπηρεσίας του σε Νσοκομείο του I- 
ΚΑ. Η παράγραφος 1 του άρθρου 19 του ν. 3730/2008 
(Α' 262), όπως αντικαταστάθηκε με την παράγραφο 2 
του άρθρου 3 του ν. 3868/2010 (Α' 129), αντικαθίσταται 
ως εξής: 

«Κατά την κρίση των υποψηφίων για πρόσληψη σε θέ¬ 
ση κλάδου ιατρών Ε.Σ.Υ., ο χρόνος εξειδίκευσης σε μο¬ 
νάδα εντατικής θεραπείας ή αντίστοιχη μονάδα νεογνών 
και παίδων και στη λοιμωξιολογία θεωρείται ως χρόνος 
προϋπηρεσίας στο Ε.Σ.Υ. και ως τέτοιος λαμβάνεται υ¬ 
πόψη για την περαιτέρω εξέλιξη των ιατρών στο Ε.Σ.Υ., 
οποτεδήποτε και αν διανύθηκε. Ομοίως αναγνωρίζεται 
ως χρόνος προϋπηρεσίας στο Ε.Σ.Υ. για την πρόσληψη 
και την εξέλιξη ο χρόνος προϋπηρεσίας σε Πανεπιστη¬ 
μιακές Κλινικές, Μονάδες ή Εργαστήρια που είναι εγκα¬ 
τεστημένες σε Νοσοκομεία του Ε.Σ.Υ. και στο Αρεταίειο 
και Αιγινίτειο Νοσοκομείο.» 

33. Το πρώτο εδάφιο της περίπτωσης 6 της πρώτης 
παραγράφου του άρθρου 44 του ν. 3205/2003 (Α' 297) α¬ 
ντικαθίσταται ως εξής: 

«Θέσεως - Ευθύνης στους Συντονιστές Διευθυντές, 
για όσο χρόνο ασκούν τα καθήκοντα του βαθμού τους, ο¬ 
ριζόμενο σε διακόσια τριανταπέντε (235) ευρώ.» 

34. Το εδάφιο β' της παρ. 3 του άρθρου 16 του ν. 3259/ 
1998 αντικαθίσταται ως εξής: 

«Η αποζημίωση για πρόσθετες αμοιβές, εργασία εξαι¬ 
ρέσιμων ημερών, νυχτερινών ωρών, υπερωριακή απα¬ 
σχόληση προς συμπλήρωση του υποχρεωτικού ωραρίου, 
καθώς και για υπερωριακή απασχόληση προς κάλυψη ε¬ 
κτάκτων ή εποχιακών υπηρεσιακών αναγκών του πόσης 
φύσεως προσωπικού, πλην ιατρικού, των Νοσοκομείων 
του Ε.Σ.Υ., των αποκεντρωμένων μονάδων αυτών και 
του Ε.Κ.Α.Β., βαρύνουν τον Κρατικό Προϋπολογισμό και 
οι σχετικές πιστώσεις εγγράφονται στους οικείους ΚΑΕ 
του προϋπολογισμού του Υπουργείου Υγείας και Κοινω¬ 
νικής Αλληλεγγύης για την επιχορήγηση των φορέων. Η 
καταβολή των αποζημιώσεων αυτών διενεργείται με την 
έκδοση χρηματικών ενταλμάτων από τους ανωτέρω φο¬ 
ρείς.» 

35. Η παρ. 4 του άρθρου 1 του π.δ. 412/1998 αντικαθί¬ 
σταται ως εξής: 

«4. Υποχρεώσεις τακτικών αποδοχών και αποζημιώσε¬ 
ων για πρόσθετες αμοιβές, εργασία εξαιρέσιμων ημε¬ 
ρών, νυχτερινών ωρών, υπερωριακή απασχόληση προς 
συμπλήρωση του υποχρεωτικού ωραρίου, καθώς και για 
υπερωριακή απασχόληση προς κάλυψη εκτάκτων ή επο¬ 
χιακών υπηρεσιακών αναγκών του πόσης φύσεως προ¬ 
σωπικού, καθώς και εφημεριών του ιατρικού προσωπικού 
που απορρέουν από την εκτέλεση δικαστικών αποφάσε¬ 
ων κατά των Νοσοκομείων του Ε.Σ.Υ. των αποκεντρωμέ¬ 
νων μονάδων αυτών και του Ε.Κ.Α.Β., καταβάλλονται με 
χρηματικά εντάλματα που εκδίδονται από τους εν λόγω 
φορείς, ύστερα από επιχορήγηση από πιστώσεις του 
Κρατικού Προϋπολογισμού.» 

36. Το άρθρο 2 του π.δ. 412/1998 καταργείται. 

37. Οι αιτήσεις των ιατρών που υποβλήθηκαν από 
3.8.2010 έως 2.3.2011 για ειδίκευση διάφορη της αρχικά 
επιλεγόμενης, μεταξύ των ειδικοτήτων Ψυχιατρικής, 
Νευρολογίας και Παιδοψυχιατρικής, θα καταχωρηθούν 
στις σειρές προτεραιότητας ως εξής: α) Οσοι ιατροί έ¬ 
χουν διανύσει το μισό χρόνο άσκησης που απαιτείται για 
την απόκτηση της ειδικότητας, θα καταχωρηθούν μαζί με 
τους ιατρούς για τους οποίους στις 2.8.2010 εκκρεμούσε 
αίτησή τους για ειδίκευση στο τελικό στάδιο της ειδικό¬ 
τητας και β) όσοι ιατροί έχουν διανύσει λιγότερο από το 
μισό χρόνο άσκησης που απαιτείται για την απόκτηση 
της ειδικότητας, θα καταχωρηθούν μαζί με τους ιατρούς 
για τους οποίους στις 2.8.2010 εκκρεμούσε αίτησή τους 
για ειδίκευση στο δεύτερο στάδιο της ειδικότητας. Το 
κριτήριο κατάταξης των ιατρών αυτών, των περιπτώσεων 
α' και β', θα είναι η ημερομηνία υποβολής της αίτησής 
τους στο προηγούμενο στάδιο ειδίκευσής τους, θα προ- 
τείνονται δε για τοποθέτηση σε προσωποπαγείς θέσεις 
μετά την ολοκλήρωση της τοποθέτησης του προηγούμε- 
νού τους ιατρού στη σειρά προτεραιότητας. 

38. Στο τέλος της παραγράφου 3 του άρθρου 67 του 
ν. 3918/2011 (Α' 31) προστίθενται εδάφια ως εξής: 

«Οι αιτήσεις των ιατρών για απόκτηση σειράς προτε¬ 
ραιότητας που υποβλήθηκαν εκπρόθεσμα και μέχρι έ¬ 
ναρξης ισχύος της παρούσας διάταξης, θα καταχωρη¬ 
θούν στις σειρές προτεραιότητας, σύμφωνα με τα κριτή¬ 
ρια των ανωτέρω μεταβατικών διατάξεων και στο τέλος 
της κάθε κατηγορίας. Οι αιτήσεις των ιατρών, που είχαν 
τοποθετηθεί ή αναγνωρίσει κάποιο από τα στάδια των α- 
ναφερόμενων ειδικοτήτων πριν τις 2.8.2010 και οι οποί¬ 
ες υποβλήθηκαν μετά τις 2.8.2010, ισχύουν και θα κατα¬ 
χωρηθούν στις σειρές προτεραιότητας, σύμφωνα με τα 
κριτήρια των ανωτέρω μεταβατικών διατάξεων.» 

39. Ιατροί που προτάθηκαν, σύμφωνα με τις διατάξεις 
της παρ. 8 του άρθρου 25 του ν. 3868/2010 (Α' 129), σε 
θέσεις που κενώθηκαν μετά τις 3.8.2010 και μέχρι 
2.3.2011, ημερομηνία έναρξης ισχύος του ν. 3918/2011 
(Α' 31), για τοποθέτηση σε προκαταρκτικό ή κύριο στά¬ 
διο των ειδικοτήτων της Ψυχιατρικής, Νευρολογίας, Παι- 
δοψυχιατρικής και Φυσικής Ιατρικής και Αποκατάστασης, 
σε Νοσηλευτικά Ιδρύματα που είναι αναγνωρισμένα να 
χορηγούν μερική ή πλήρη άσκηση στις ειδικότητες αυ¬ 
τές, θα τοποθετηθούν σε προσωποπαγείς θέσεις για να 
ασκηθούν για όσο χρόνο παρέχει άσκηση το Νοσοκομείο 


και απαιτείται για την ειδικότητα του ιατρού, εφόσον δεν 
έχουν τοποθετηθεί, μέχρι τη δημοσίευση του παρόντος, 
σύμφωνα με τις διατάξεις του άρθρου 67 του ν. 3918/ 
2011 . 

40. Στο τέλος της περίπτωσης β' της παραγράφου 2 
του άρθρου 2 του ν. 3868/2010 που αντικατέστησε την 
παράγραφο 2 του άρθρου 21 του ν. 3580/2007 (Α 134) 
προστίθεται εδάφιο ως εξής: 

«Σε περίπτωση που σε ορισμένες ειδικότητες δεν εκ¬ 
δηλώνεται ενδιαφέρον για κάλυψη θέσεων επικουρικών 
ιατρών και δεν υπηρετεί ήδη επικουρικός ιατρός, η σύμ¬ 
βαση του οποίου μπορεί να παραταθεί σύμφωνα με την 
παράγραφο δ' της παρούσας, δεν ισχύει η αποκλειστική 
προθεσμία των δεκαπέντε (15) ημερών, αλλά η προκήρυ¬ 
ξη παραμένει ανοικτή, μέχρις ότου καλυφθούν οι θέσεις 
που προβλέπονται στον πίνακα των επικουρικών ια¬ 
τρών.» 

41. Οι Αυτόνομες Μονάδες Χρόνιας Αιμοκάθαρσης 
Α.Μ.Χ.Α. αυτές που λειτουργούν εκτός Νοσοκομείων και 
κλινικών δύνανται μέχρι και να διπλασιάσουν τη δυναμι¬ 
κότητα τους εφόσον λειτουργούν και ως Α.Μ.Χ.Α. διακο¬ 
πών ιδιαίτερα για αλλοδαπούς ασθενείς. 

Δύνανται ακόμη να έχουν ακτινολογικό και μικροβιο¬ 
λογικό εργαστήριο για την εξυπηρέτηση των ασθενών 
της Α.Μ.Χ.Α. χωρίς καμία πρόσθετη οικονομική επιβά¬ 
ρυνση αυτών ή των ασφαλιστικών φορέων. 

Όλα τα παραπάνω προϋποθέτουν βεβαίως τις προβλε- 
πόμενες νόμιμες δεσμεύσεις και προϋποθέσεις του π.δ. 
225/2000. 

42. Στο τέλος του εδαφίου β' της παραγράφου 2 του 
άρθρου 2 του ν. 3868/2010 προστίθενται τα εξής: 

«Σε περίπτωση που σε ορισμένες ειδικότητες Μονά¬ 
δων άγονων και προβληματικών περιοχών, όπως επίσης 
και νησιωτικών περιοχών, δεν εκδηλώνεται ενδιαφέρον 
για κάλυψη θέσεων επικουρικών ιατρών και δεν υπηρετεί 
σε αυτές ήδη επικουρικός ιατρός, η σύμβαση του οποίου 
μπορεί να παραταθεί σύμφωνα με την παράγραφο δ' της 
παρούσας, δεν ισχύει η αποκλειστική προθεσμία των δε¬ 
καπέντε (15) ημερών, αλλά η προκήρυξη παραμένει ανοι¬ 
κτή μέχρις ότου καλυφθούν οι θέσεις που προβλέπονται 
στον πίνακα των επικουρικών ιατρών. 

Στην περίπτωση αδυναμίας κάλυψης της δαπάνης μι¬ 
σθοδοσίας των ανωτέρω ιατρών από τον Φορέα στον ο¬ 
ποίο θα παρέχει τις υπηρεσίες του, τη συγκεκριμένη δα¬ 
πάνη αναλαμβάνει η Υγειονομική Περιφέρεια, στην αρ¬ 
μοδιότητα της οποίας ανήκει ο Φορέας.» 

Άρθρο 67 

Προσαρτάται και αποτελεί αναπόσπαστο μέρος του 
παρόντος το κάτωθι Παράρτημα: 

ΠΑΡΑΡΤΗΜΑ 

ΧΑΡΑΚΤΗΡΙΣΜΟΣ ΟΡΓΑΝΟΥ ΚΑΙ ΔΟΤΗ 

ΤΜΗΜΑ Α- Δέσμη ελάχιστων πληροφοριών 

Οι ελάχιστες πληροφορίες για τον χαρακτηρισμό ορ¬ 
γάνων και δοτών που πρέπει να συγκεντρώνονται για 
κάθε δωρεά, σύμφωνα με την παράγραφο 1 του άρθρου 
16 και με την επιφύλαξη της παραγράφου 2 του ίδιου άρ- 

θρου είναι οι εξής: 

Νοσοκομείο όπου γίνεται η αφαίρεση και άλλα γενικά 
δεδομένα 
Τύπος δότη 
Ομάδα αίματος 
Φύλο 

Αιτία θανάτου 
Ημερομηνία θανάτου 

Ημερομηνία γέννησης ή εκτιμώμενη ηλικία 

Βάρος 

Ύψος 

Ιστορικό ενδοφλέβιας κατάχρησης ναρκωτικών (πα¬ 
ρελθόν ή παρόν) 

Ιστορικό κακοήθους νεοπλασίας (παρελθόν ή παρόν) 
Ιστορικό άλλων μεταδοτικών ασθενειών (παρόν) 

Τεστ ιού Ηΐν/ΑΙϋδ, ιού ηπατίτιδας Ο και ηπατίτιδας Β 
Βασικές πληροφορίες για την αξιολόγηση της λει¬ 
τουργίας του δωριζόμενου οργάνου 
ΤΜΗΜΑ Β- Δέσμη συμπληρωματικών πληροφοριών 
Οι πληροφορίες για το χαρακτηρισμό οργάνων και δο¬ 
τών που συλλέγονται επιπλέον στις ελάχιστες πληρο¬ 
φορίες που προσδιορίζονται στο Μέρος Α, κατόπιν από¬ 
φασης της ιατρικής ομάδας, αφού ληφθούν υπόψη η δια¬ 
θεσιμότητα των πληροφοριών αυτών και οι ιδιαίτερες 
συνθήκες του εκάστοτε περιστατικού, σύμφωνα με την 
παράγραφο 2 του άρθρου 16, είναι οι εξής: 

Α. Γενικά στοιχεία 

Λεπτομερή στοιχεία επικοινωνίας του Οργανισμού Α¬ 
φαίρεσης όπου γίνεται η αφαίρεση, που είναι απαραίτη¬ 
τα για το συντονισμό, τη διάθεση και την ιχνηλασιμότητα 
των οργάνων από δότες σε λήπτες και αντιστρόφως. 

Β. Στοιχεία δότη 

Απαιτούμενα δημογραφικά και ανθρωπογεωγραφικά 
στοιχεία για την εξασφάλιση της δέουσας συμβατότη¬ 
τας μεταξύ του δότη/οργάνου και του λήπτη. 

Γ. Ιατρικό ιστορικό δότη 

Ιατρικό ιστορικό του δότη, ιδιαίτερα παθήσεις που 
μπορεί να επηρεάσουν την καταλληλότητα των οργάνων 
για μεταμόσχευση και ενέχουν κίνδυνο μετάδοσης α¬ 
σθένειας. 

Δ. Παθολογοανατομικά και κλινικά δεδομένα 
Στοιχεία από κλινική εξέταση που είναι απαραίτητα για 
την αξιολόγηση της παθολογοανατομικής κατάστασης 
του δυνητικού δότη, καθώς και οιαδήποτε ευρήματα μαρ¬ 
τυρούν παθήσεις που δεν ανιχνεύθηκαν κατά την εξέτα¬ 
ση του ιατρικού ιστορικού του δότη και που ενδέχεται να 
επηρεάσουν την καταλληλότητα των οργάνων για μετα¬ 
μόσχευση και ενέχουν κίνδυνο μετάδοσης ασθένειας. 

Ε. Παράμετροι εργαστηρίου 

Στοιχεία που χρειάζονται για την εκτίμηση του λει¬ 
τουργικού χαρακτηρισμού των οργάνων και για την ανί¬ 
χνευση δυνητικώς μεταδοτικών ασθενειών και πιθανών 
αντενδείξεων για τη δωρεά οργάνου. 

ΣΤ. Απεικονιστικοί έλεγχοι 

Απεικονιστικές διερευνήσεις απαραίτητες για την εκτί¬ 
μηση της ανατομικής κατάστασης των οργάνων προς με¬ 
ταμόσχευση. 

Ζ. Θεραπεία 

Θεραπευτικές αγωγές που χορηγήθηκαν στον δότη 
και έχουν σημασία για την εκτίμηση της λειτουργικής κα¬ 
τάστασης των οργάνων και της καταλληλότητας για δω¬ 
ρεά οργάνου, ιδίως η χρήση αντιβιοτικών, ινοτροπικής υ¬ 
ποστήριξης ή θεραπείας με μετάγγιση. 


Άρθρο 68 

Θετικός κατάλογος συνταγογραφούμενων φαρμάκων 

1. Τα πρώτο και δεύτερα εδάφια της περίπτωσης γ' 
της παρ. 2 του άρθρου 12 του ν. 3816/2010 (Α' 6) αντι¬ 
καθίστανται ως εξής: 

«Με απόφαση του Υπουργού Υγείας και Κοινωνικής 
Αλληλεγγύης, που δημοσιεύεται στην Εφημερίδα της 
Κυβερνήσεως, εγκρίνεται, μετά από εισήγηση του Εθνι¬ 
κού Οργανισμού Φαρμάκων (ΕΟΦ), κατάλογος με τα 
φαρμακευτικά ιδιοσκευάσματα για θεραπεία σοβαρών α¬ 
σθενειών της παραγράφου 2. Με την ίδια διαδικασία, ο 
κατάλογος αναθεωρείται, συμπληρώνεται ή τροποποιεί¬ 
ται σε επί μέρους καταλόγους τουλάχιστον κατ’ έτος.» 

2. Η περίπτωση δ' της παρ. 2 του άρθρου 12 του 
ν. 3816/2010 καταργείται. 

3. Η περίπτωση β' της παρ. 1 του άρθρου 12 του 
ν. 3816/2010 αντικαθίσταται ως εξής: 

«β. Για την κατάρτιση, αναθεώρηση και τη συμπλήρω¬ 
ση του καταλόγου συνταγογραφούμενων φαρμάκων ει- 
σάγεται σύστημα τιμών αναφοράς ανά θεραπευτική κα¬ 
τηγορία φαρμακευτικών ιδιοσκευασμάτων. Η τιμή ανα¬ 
φοράς κάθε θεραπευτικής κατηγορίας αποτελεί την α¬ 
νώτατη τιμή αποζημίωσης από τους Φορείς Κοινωνικής 
Ασφάλισης των φαρμακευτικών ιδιοσκευασμάτων όλης 
της θεραπευτικής κατηγορίας. Αν η διαφορά των τιμών 
των φαρμακευτικών ιδιοσκευασμάτων από την τιμή ανα¬ 
φοράς είναι θετική, επιστρέφεται από τις φαρμακευτικές 
εταιρίες στους Φορείς Κοινωνικής Ασφάλισης, εφόσον 
προηγουμένως οι εταιρίες έχουν δηλώσει με αίτησή 
τους τη συμφωνία τους για την ένταξή τους στον κατά¬ 
λογο και στο διαμορφούμενο καθεστώς αποζημίωσης. 
Αν οι φαρμακευτικές εταιρείες δεν υποβάλλουν την α¬ 
νωτέρω αίτηση συμφωνίας, αυτομάτως τα φαρμακευτικά 
τους ιδιοσκευάσματα δεν περιλαμβάνονται στο θετικό 
κατάλογο. Η διαδικασία εφαρμογής συστήματος τιμών 
αναφοράς εξειδικεύεται με απόφαση των Υπουργών Υ¬ 
γείας και Κοινωνικής Αλληλεγγύης και Εργασίας και Κοι¬ 
νωνικής Ασφάλισης και αναρτάται στην ιστοσελίδα του 
Εθνικού Οργανισμού Φαρμάκων (ΕΟΦ). Ειδικότερα, με 
την απόφαση αυτή, καθορίζονται ο τρόπος κατάρτισης 
των θεραπευτικών κατηγοριών, ο τρόπος προσδιορισμού 
της τιμής αναφοράς κάθε θεραπευτικής κατηγορίας, οι 
φορείς κοινοποίησης των τιμών αναφοράς, τα όργανα 
και η διαδικασία υπολογισμού, πιστοποίησης και είσπρα¬ 
ξης των ποσών επιστροφής προς τους Φορείς Κοινωνι¬ 
κής Ασφάλισης και κάθε άλλο σχετικό θέμα. Σε κάθε περί¬ 
πτωση η ανωτέρω ρύθμιση εφαρμόζεται ανεξάρτητα από 
τις διατάξεις του άρθρου 35 του ν. 3918/2011 (Α' 31).» 

4. Στην περίπτωση γ' της παρ. 1 του άρθρου 12 του 
ν. 3816/2010 οι λέξεις «με κοινή απόφαση των Υπουρ¬ 
γών Εργασίας και Κοινωνικής Ασφάλισης, Υγείας και 
Κοινωνικής Αλληλεγγύης και Οικονομίας, Ανταγωνιστι¬ 
κότητας και Ναυτιλίας» αντικαθίστανται από τις λέξεις 
«με κοινή απόφαση των Υπουργών Υγείας και Κοινωνι¬ 
κής Αλληλεγγύης και Εργασίας και Κοινωνικής Ασφάλι¬ 
σης». 

Άρθρο 69 

Διατάξεις τιμολόγησης φαρμακευτικών προϊόντων 

1. Οι παράγραφοι 1 και 2 του άρθρου 17 του ν.δ. 96/ 
1973 (Α' 172), αντικαθίστανται ως εξής: 

«1. Οι ανώτατες τιμές χονδρικής, νοσοκομειακής, λια¬ 
νικής και κάθε άλλης ειδικής πώλησης φαρμακευτικών 
προϊόντων, καθορίζονται με Δελτία Τιμών που εκδίδει ο 
Υπουργός Υγείας και Κοινωνικής Αλληλεγγύης ύστερα 
από γνώμη της Επιτροπής Τιμών Φαρμάκων. Τα Δελτία 
Τιμών τίθενται σε ισχύ μετά την ανάρτησή τους στην ι¬ 
στοσελίδα του Υπουργείου Υγείας και Κοινωνικής Αλλη¬ 
λεγγύης και δεν απαιτείται δημοσίευση στην Εφημερίδα 
της Κυβερνήσεως. Η προθεσμία για την υποβολή ενστά¬ 
σεων αρχίζει από την επομένη της ανάρτησης στο διαδί¬ 
κτυο. 

2. Η Επιτροπή Τιμών Φαρμάκων και το Τμήμα Τιμών 
Φαρμάκων μπορούν να ζητήσουν τη συνδρομή του ΕΟΦ 
για θέματα που αφορούν στα προϊόντα αρμοδιότητάς 
του και κρίνονται απαραίτητα για τη διαδικασία τιμολό¬ 
γησης.» 

2. Οι περιπτώσεις γ' και δ' της παρ. 5 του άρθρου 17 
του ν.δ. 96/1973 (Α' 172), όπως αντικαταστάθηκαν από 
την παρ. 1 του άρθρου 14 του ν. 3840/2010, αντικαθίστα¬ 
νται ως εξής: 

«γ) Οι τιμές των πρωτοτύπων φαρμακευτικών προϊό¬ 
ντων, μετά την πιστοποίηση με κάθε πρόσφορο τρόπο 
της λήξης της ισχύος του πρώτου Εθνικού ή Ευρωπαϊ¬ 
κού Διπλώματος Ευρεσιτεχνίας της δραστικής ουσίας 
των αντίστοιχων προϊόντων μειώνονται κατ’ ελάχιστον 
σε ποσοστό τριάντα τοις εκατό (30%). 

Οι τιμές των φαρμακευτικών προϊόντων όμοιας δρα¬ 
στικής ουσίας και φαρμακοτεχνικής μορφής καθορίζο¬ 
νται το πολύ σε ποσοστό ενενήντα τοις εκατό (90%) της 
τιμής πώλησης του αντίστοιχου πρωτοτύπου του φαρμα¬ 
κευτικού προϊόντος, του οποίου έχει λήξει η ισχύς του 
πρώτου Εθνικού ή Ευρωπαϊκού Διπλώματος Ευρεσιτε¬ 
χνίας της δραστικής ουσίας, όπως η τιμή αυτή διαμορ¬ 
φώνεται κάθε φορά σύμφωνα με τις κείμενες διατάξεις. 
Η διαδικασία καθορισμού των τιμών των φαρμακευτικών 
προϊόντων κατά τα προηγούμενα εδάφια εφαρμόζεται 
αυτεπάγγελτα από το Τμήμα Τιμών Φαρμάκων της Διεύ¬ 
θυνσης Φαρμάκων και Φαρμακείων του Υπουργείου Υ¬ 
γείας και Κοινωνικής Αλληλεγγύης. 

δ) Η τιμή κάθε φαρμακευτικού προϊόντος που παρα¬ 
σκευάζεται ή συσκευάζεται ή εισάγεται στη χώρα προ¬ 
κύπτει από το μέσο όρο των τριών χαμηλότερων αντί¬ 
στοιχων τιμών του φαρμακευτικού προϊόντος στα κράτη 
- μέλη της Ευρωπαϊκής Ένωσης (Ε.Ε.), στα οποία υφί- 
στανται και ανακοινώνονται επίσημα στοιχεία από τις 
αρμόδιες αρχές των χωρών αυτών. Για τον καθορισμό 
της τιμής λαμβάνεται υπόψη η τιμή πώλησης του φαρμα¬ 
κευτικού προϊόντος προς τους χονδρεμπόρους ή /και η 
τιμή των χονδρεμπόρων των κρατών - μελών όπου κυ¬ 
κλοφορεί το συγκεκριμένο φαρμακευτικό προϊόν, στα ο¬ 
ποία υφίστανται και ανακοινώνονται επίσημα στοιχεία α¬ 
πό τις αρμόδιες αρχές των κρατών - μελών αυτών. Η τι¬ 
μή κάθε φαρμακευτικού σκευάσματος καθορίζεται υπο¬ 
χρεωτικά από το Τμήμα Τιμών Φαρμάκων της Διεύθυν¬ 
σης Φαρμάκων και Φαρμακείων του Υπουργείου Υγείας 
και Κοινωνικής Αλληλεγγύης μέχρι δύο φορές το χρόνο. 
Σε περιπτώσεις φαρμακευτικών προϊόντων που δεν κυ¬ 
κλοφορούν σε τρία κράτη - μέλη, ο τρόπος υπολογισμού 
της τιμής τους καθορίζεται από το μέσο όρο των τιμών 
στα δύο κράτη - μέλη όπου βρέθηκε τιμή. Αν το φαρμα¬ 
κευτικό προϊόν κυκλοφορεί μόνο σε ένα άλλο κράτος-μέ- 
λος, τότε λαμβάνεται η χαμηλότερη τιμή μεταξύ της ισχύ- 
ουσας τιμής και της τιμής που έχει στο άλλο κράτος-μέ- 
λος. Με απόφαση του Υπουργού Υγείας και Κοινωνικής 


Αλληλεγγύης καθορίζεται περαιτέρω το σχετικό θέμα.» 

3. Η περίπτωση η' της παρ. 5 του άρθρου 17 του 
ν.δ. 96/1973 (Α' 172), που προστέθηκε με την παρ. 4 του 
άρθρου 15 του ν. 3557/2007 (Α' 100) αντικαθίσταται ως 
εξής: 

«Οι αιτήσεις, που υποβάλλονται στο Τμήμα Τιμών Φαρ¬ 
μάκων της Διεύθυνσης Φαρμάκων και Φαρμακείων του 
Υπουργείου Υγείας και Κοινωνικής Αλληλεγγύης για τον 
καθορισμό των τιμών των φαρμακευτικών προϊόντων, 
συνοδεύονται υποχρεωτικά από παράβολο το οποίο ορί¬ 
ζεται: α) στο ποσό των τριακοσίων (300) ευρώ, αν πρό¬ 
κειται για τον καθορισμό τιμής νέου φαρμάκου, ανά κω¬ 
δικό του Εθνικού Οργανισμού Φαρμάκων (ΕΟΦ), β) στο 
ποσό των εκατόν πενήντα (150) ευρώ, αν πρόκειται για 
αύξηση της τιμής κυκλοφορούντος φαρμάκου, ανά κωδι¬ 
κό αριθμό συσκευασίας ΕΟΦ. Τα έσοδα που προέρχονται 
από την κατάθεση των παραβολών περιέρχονται στον 
Κρατικό Προϋπολογισμό. Με κοινή απόφαση των Υπουρ¬ 
γών Υγείας και Κοινωνικής Αλληλεγγύης και Οικονομι¬ 
κών μπορεί να αναπροσαρμόζονται τα ποσά των παρα¬ 
βολών της παρούσας παραγράφου.» 

4. Η παρ. 2 του άρθρου 13 του ν. 3408/2005 (Α' 272), 
όπως αντικαταστάθηκε με την παρ. 2 του άρθρου 14 του 
ν. 3840/2010, αντικαθίσταται ως εξής: 

«2. Οι φαρμακευτικές επιχειρήσεις υποχρεούνται: α) 
να παρέχουν στην αρμόδια υπηρεσία στοιχεία και πλη¬ 
ροφορίες, στα οποία περιλαμβάνεται και η τιμή του προϊ¬ 
όντος τους, που ζητούνται από την αρμόδια υπηρεσία, 
προκειμένου αυτή να καθορίσει την αρχική τιμή κάθε 
φαρμακευτικού προϊόντος και την αναπροσαρμογή της 
τιμής του ήδη κυκλοφορούντος φαρμακευτικού προϊό¬ 
ντος, σύμφωνα με τις διατάξεις της προηγούμενης πα¬ 
ραγράφου και β) να γνωστοποιούν στο Τμήμα Τιμών 
Φαρμάκων της Διεύθυνσης Φαρμάκων και Φαρμακείων 
του Υπουργείου Υγείας και Κοινωνικής Αλληλεγγύης το 
χρόνο έναρξης της ισχύος του πρώτου Εθνικού ή Ευρω¬ 
παϊκού Διπλώματος Ευρεσιτεχνίας της δραστικής ου¬ 
σίας των προϊόντων τους. Όποιες επιχειρήσεις αποκρύ¬ 
πτουν ή αρνούνται να παράσχουν ή παρέχουν ανακριβή 
ή αναληθή στοιχεία και πληροφορίες τιμωρούνται με 
πρόστιμο ίσο με το δεκαπλάσιο της διαφοράς μεταξύ 
της τιμής που προκύπτει από τα στοιχεία που υποβάλλει 
η φαρμακευτική εταιρεία και της τιμής που καθορίζεται 
από την υπηρεσία, επί την πωληθείσα ποσότητα του 
φαρμακευτικού προϊόντος και για όσο διάστημα ίσχυσε 
η εγκριθείσα τιμή. Η επιβολή του προστίμου, σύμφωνα 
με την παράγραφο αυτή, είναι ανεξάρτητη από την αξίω¬ 
ση των ασφαλιστικών ταμείων για την αποκατάσταση 
της ζημίας που υπέστησαν από την ανωτέρω διαφορά τι¬ 
μών του φαρμακευτικού προϊόντος. Ο νόμιμος εκπρό¬ 
σωπος της φαρμακευτικής εταιρίας που διαπιστώνεται 
ότι αποκρύπτει ή αρνείται να παράσχει ή παρέχει ανα¬ 
ληθή ή ανακριβή στοιχεία και πληροφορίες τιμωρείται 
με φυλάκιση τουλάχιστον έξι μηνών. Με απόφαση του Υ¬ 
πουργού Υγείας και Κοινωνικής Αλληλεγγύης καθορίζο¬ 
νται τα όργανα, η διαδικασία και κάθε άλλο σχετικό θέμα 
για την επιβολή του προστίμου, το οποίο αποτελεί έσοδο 
του Δημοσίου και εισπράττεται κατά τις διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.).» 

5. Η παρ. 3 του άρθρου 14 του ν. 3840/2010 (Α' 53) α¬ 
ντικαθίσταται ως εξής: 

«3. Με απόφαση του Υπουργού Υγείας και Κοινωνικής 
Αλληλεγγύης καθορίζονται όλες οι προαναφερθείσες 
λεπτομέρειες εφαρμογής των ανωτέρω διατάξεων.» 

Άρθρο 70 

Διατάξεις φαρμακείων 

1. Τα δύο τελευταία εδάφια της παρ. 3 του άρθρου 36 
του ν. 3918/2011 (Α' 31) αντικαθίστανται ως εξής: 

«Στα όρια της Περιφέρειας Αττικής και της Περιφερει¬ 
ακής Ενότητας Θεσσαλονίκης, όπως ορίζονται στο 
ν. 3852/2010 (Α' 87), καθώς και σε δήμους με πληθυσμό 
άνω των 100.000 κατοίκων η ανωτέρω αναλογία κατοί¬ 
κων ανό φαρμακείο καθορίζεται σε επίπεδο δημοτικών ε¬ 
νοτήτων με βάση την τελευταία απογραφή.» 

2. Η παρ. 4 του άρθρου 36 του ν. 3918/2011 (Α' 31) α¬ 
ντικαθίσταται ως εξής: 

«4. Επιτρέπεται η μεταφορά και η ίδρυση φαρμακείων, 
κατ’ εξαίρεση των διατάξεων της παραγράφου 1 του πα¬ 
ρόντος άρθρου, πλησίον δημόσιων νοσοκομείων δυναμι¬ 
κότητας άνω των εκατόν πενήντα (150) κλινών και σε α¬ 
πόσταση έως εκατό (100) μέτρων εκατέρωθεν του μέ¬ 
σου της εξωτερικής κεντρικής πύλης του νοσοκομείου 
και στις δύο (2) οικοδομικές γραμμές της οδού επί της ο¬ 
ποίας βρίσκεται η πύλη. Ο αριθμός των νέων φαρμακεί¬ 
ων δεν μπορεί να υπερβαίνει τον αριθμό των ήδη λει- 
τουργούντων στην περιοχή που ορίστηκε στο προηγού¬ 
μενο εδάφιο κατά τη δημοσίευση του παρόντος.» 

Άρθρο 71 

Διάφορες διατάξεις 

1. Το τελευταίο εδάφιο της παρ. 1 του άρθρου 38 του 
ν. 3918/2011 (Α' 31) αντικαθίσταται ως εξής: 

«Ως καθαρή τιμή παραγωγού ή εισαγωγέα ορίζεται η 
χονδρική τιμή του φαρμακευτικού προϊόντος μειωμένη 
κατά 5,12%.» 

2. Το τελευταίο εδάφιο της παρ. 2 του άρθρου 38 του 
ν. 3918/2011 (Α' 31) αντικαθίσταται ως εξής: 

«Ως καθαρή τιμή παραγωγού ή εισαγωγέα ορίζεται η 
χονδρική τιμή του φαρμακευτικού προϊόντος μειωμένη 
κατά 7,24%.» 

3. Τα προτελευταίο και τελευταίο εδάφια της παρ. 3 
του άρθρου 39 του ν. 3918/2011 (Α' 31) αντικαθίστανται 
ως εξής: 

«Το Τμήμα Τιμών Φαρμάκων στελεχώνεται από έναν 

(1) υπάλληλο ΠΕ Πληροφορικής, δύο (2) υπαλλήλους ΤΕ 
Πληροφορικής, έναν (1) υπάλληλο ΠΕ Οικονομικού, δύο 

(2) υπαλλήλους ΠΕ Διοικητικού και δύο (2) υπαλλήλους 
ΠΕ Φαρμακοποιών. Του Τμήματος Τιμών Φαρμάκων 
προΐσταται υπάλληλος του κλάδου ΠΕ Φαρμακοποιών ή 
ΠΕ Πληροφορικής ή ΠΕ Διοικητικού ή ΠΕ Οικονομικού.» 

4. Στο τέλος της περίπτωσης ε' της παρ. 3 του άρθρου 
17 του ν.δ. 96/1973 (Α' 172), όπως αντικαταστάθηκε με 
την παρ. 5 του άρθρου 39 του ν. 3918/2011 (Α' 31), προ¬ 
στίθενται οι λέξεις «με τον αναπληρωτή του.» 

5. Στο άρθρο 39 του ν. 3918/2011 (Α' 31) προστίθεται 
παράγραφος 6α ως εξής: 

«6.α. Με απόφαση του Υπουργού Υγείας και Κοινωνι¬ 
κής Αλληλεγγύης θεσπίζεται Κανονισμός της Επιτρο¬ 
πής Τιμών και Φαρμάκων» και η παράγραφος 7 του ίδιου 
άρθρου αναριθμείται σε παράγραφο 8.» 

6. Η παρ. 3 του άρθρου 63 του ν. 3918/2011 (Α' 31) 
τροποποιείται ως εξής: 

«3. Με απόφαση του Υπουργού Υγείας και Κοινωνικής 
Αλληλεγγύης, που εκδίδεται μετά από πρόταση του Δ.Σ. 
του ΕΟΦ, καθορίζονται ο τρόπος εκτύπωσης, στο απομέ- 
νον στην εξωτερική συσκευασία και μετά την αποκόλλη¬ 


ση του κινητού στελέχους της ταινίας γνησιότητας, των 
γραμμωτών κωδίκων (ά3Γ00άθ5) «ΕΑΝ», του σειριακού 
αριθμού της ταινίας και του κωδικού του ΕΟΦ του φαρ¬ 
μάκου κατά τρόπο που να παραμένουν ανεξίτηλοι.» 

7. Η περίπτωση γ' της παρ. 13 του άρθρου 3 του 
ν. 1316/1983 (Α' 3), όπως αντικαταστάθηκε με την παρ. 1 
του άρθρου 63 του ν. 3918/2011 (Α' 31), αντικαθίσταται 
ως εξής: 

«γ. Με απόφαση του Υπουργού Υγείας και Κοινωνικής 
Αλληλεγγύης που εκδίδεται ύστερα από πρόταση του 
Διοικητικού Συμβουλίου του ΕΟΦ, καθορίζονται ο τύπος 
των ταινιών, ο τρόπος διάθεσης, ο τρόπος ακύρωσης, η 
χρήση τους και κάθε άλλο σχετικό θέμα.» 

Άρθρο 72 

Ρύθμιση θεμάτων Ε.Ο.Π.Υ.Υ. 

1. Στο άρθρο 11 του ν. 2768/1999 (Α' 273) προστίθε¬ 
νται παράγραφοι 6, 7, 8 και 9 ως ακολούθως: 

«6. Οι προβλεπόμενες από την παράγραφο 1 του πα¬ 
ρόντος και το άρθρο 19 του ν. 3918/2011 (Α' 31) υπέρ 
ΟΠΑΔ εισφορές ασφαλισμένων και συνταξιούχων παρα- 
κρατούνται από τις αποδοχές ή τις συντάξεις και μαζί με 
την εργοδοτική εισφορά αποδίδονται μέχρι το τέλος του 
επόμενου μήνα της μισθοδοσίας ή της συνταξιοδότησης 
σε τραπεζικό λογαριασμό του ΟΠΑΔ. Από την 1η του με¬ 
θεπόμενου μήνα, εάν δεν αποδοθούν, οι εισφορές αυτές 
καθίστανται απαιτητές και επιβαρύνονται με πρόσθετα 
τέλη στο ποσοστό, που προβλέπεται από το άρθρο 9 
παρ. 6 του ν. 3232/2004 (Α' 48), όπως κάθε φορά ισχύει. 

7. Για την είσπραξη των εισφορών, τη βεβαίωση αυτών, 
τον έλεγχο, την επιβολή πρόσθετων τελών και κάθε θέ¬ 
μα σχετικό, αρμόδια είναι η Διεύθυνση Διοικητικού - Οι¬ 
κονομικού της Κεντρικής Υπηρεσίας του ΟΠΑΔ. 

8. Με απόφαση του Υπουργού Εργασίας και Κοινωνι¬ 
κής Ασφάλισης, ύστερα από πρόταση του Δ.Σ. του Ο¬ 
ΠΑΔ εγκρίνεται ο Κανονισμός Οικονομικής Οργάνωσης 
και Λογιστικής Λειτουργίας του Οργανισμού. 

9. Οι ασφαλιστικές εισφορές που προβλέπονται για 
παροχές ασθένειας στον ΟΠΑΔ και στον Τομέα Υγείας 
Δημοτικών και Κοινοτικών Υπαλλήλων του ΟΠΑΔ εξακο¬ 
λουθούν να εισπράττονται από τους Τομείς Υγείας Α¬ 
σφαλισμένων του Δημοσίου και Υγείας Δημοτικών και 
Κοινοτικών Υπαλλήλων του άρθρου 25 παρ. 4 εδάφιο 
τρίτο του ν. 3918/2011 και μετά την ένταξη στον 
Ε.Ο.Π.Υ.Υ. του ΟΠΑΔ και του ΤΥΔΚΥ για παροχές υγείας 
σε είδος. Η αρμοδιότητα είσπραξης των ασφαλιστικών 
εισφορών ασκείται από το Τμήμα Οικονομικής Διαχείρι¬ 
σης - Λογιστηρίου της Διεύθυνσης Διοικητικού - Οικονο¬ 
μικού της Κεντρικής Υπηρεσίας του ΟΠΑΔ. Με την κ.υ.α. 
της παρ. 4 εδάφιο έκτο του άρθρου 25, διαχωρίζονται οι 
εισφορές μεταξύ του Ε.Ο.Π.Υ.Υ. και των Τομέων ΟΠΑΔ.» 

2. Στην παρ. 1 του άρθρου 17 του ν. 3918/2011, στην 
τέταρτη σειρά μετά τη φράση «το οποίο», προστίθεται 
φράση ως εξής: «αποτελεί Φορέα Κοινωνικής Ασφάλι¬ 
σης και». 

3. Στην παράγραφο 4 του άρθρου 17 η λέξη «Διοικη¬ 
τή» αντικαθίσταται από τη λέξη «Πρόεδρο». 

4. Στο τέλος της παρ. 2 του άρθρου 19 του ν. 3918/ 
2011, προστίθεται εδάφιο ως ακολούθως: 

«Η ατομική μηνιαία εισφορά υπέρ του Κλάδου Υγείας 
των ασφαλισμένων του Οργανισμού Ασφάλισης Ελευθέ¬ 
ρων Επαγγελμάτων (ΟΑΕΕ) σε ποσοστό 7,65% κατανέ- 

μεται σε ποσοστό 7,15% για παροχές σε είδος και σε πο¬ 
σοστό 0,50% για παροχές σε χρήμα.» 

5. Μετά το άρθρο 19 του ν. 3918/2011, προστίθεται άρ¬ 
θρο 19 Α ως εξής: 

«Αρθρο 19 Α 

Σύσταση Λογαριασμών Παροχών σε Χρήμα 

1. Από την έναρξη λειτουργίας του Ε.Ο.Π.Υ.Υ. συνι- 
στώνται: 

α. Στο ΙΚΑ-ΕΤΑΜ, λογαριασμός με την ονομασία «Λο¬ 
γαριασμός Παροχών σε Χρήμα», με πλήρη λογιστική και 
οικονομική αυτοτέλεια. Σκοπός του λογαριασμού, είναι η 
χορήγηση παροχών σε χρήμα στους ασφαλισμένους του 
Ιδρύματος και στους εφεξής εισερχόμενους στην ασφά¬ 
λιση αυτού. Η χορήγηση των παροχών αυτών εξακολου¬ 
θεί να διέπεται από τις διατάξεις του Κανονισμού Παρο¬ 
χών Ασθένειας του ΙΚΑ-ΕΤΑΜ καιτουα.ν. 1846/1951 (Α' 
179), οι οποίες παραμένουν σε ισχύ και μετά την ένταξη 
στον Ε.Ο.Π.Υ.Υ. του Κλάδου Ασθένειας του Ιδρύματος 
ως προς τις παροχές σε είδος, και τροποποιούνται με α¬ 
πόφαση του Υπουργού Εργασίας και Κοινωνικής Ασφά¬ 
λισης, ύστερα από πρόταση του Δ.Σ. του ΙΚΑ-ΕΤΑΜ, οι 
δε ασφαλισμένοι του Λογαριασμού εξυπηρετούνται από 
τις υγειονομικές επιτροπές του Ε.Ο.Π.Υ.Υ.. Πόροι του 
Λογαριασμού είναι: 

αα) Τα έσοδα του Κλάδου Ασθένειας του ΙΚΑ-ΕΤΑΜ α¬ 
πό εισφορές για παροχές σε χρήμα, ήτοι: ααα) εισφορά 
ασφαλισμένου και εργοδότη σε συνολικό ποσοστό 
1,20%, το οποίο υπολογίζεται επί των πάσης φύσεως α¬ 
ποδοχών των ασφαλισμένων και κατανέμεται κατά 
0,40% σε βάρος των ασφαλισμένων και 0,80% σε βάρος 
των εργοδοτών, βββ) ποσοστό 1% ως εργοδοτική εισφο¬ 
ρά του άρθρου 38 παρ. 1 του α.ν. 1846/1951, όπως ισχύ¬ 
ει, για τους ασφαλισμένους εργατοτεχνίτες οικοδόμους, 
γγγ) ποσοστό 0,40%, από τα έσοδα που προέρχονται α¬ 
πό τη συμμετοχή του Κράτους στην ασφάλιση των α¬ 
σφαλισμένων μετά την 1.1.1993, 

ββ) έσοδα από τη συμμετοχή του Κράτους στη χρημα¬ 
τοδότηση της ειδικής πρόβλεψης για την αντιμετώπιση 
δαπανών προστασίας της μητρότητας στο ΙΚΑ - ΕΤΑΜ, 

γγ) έσοδα που προέρχονται από επιχορηγήσεις, προ¬ 
σόδους περιουσίας, αποδόσεις, καθώς και κάθε άλλο έ¬ 
σοδο που προκύπτει από τη δραστηριότητα του λογαρια¬ 
σμού ή προβλέπεται υπέρ αυτού από τις επί μέρους δια¬ 
τάξεις. 

β. Στον ΟΑΕΕ, λογαριασμός με την ονομασία «Λογα¬ 
ριασμός Παροχών σε Χρήμα», με πλήρη λογιστική και οι¬ 
κονομική αυτοτέλεια. Σκοπός του λογαριασμού είναι η 
χορήγηση παροχών σε χρήμα στους ασφαλισμένους του 
Οργανισμού και στους εφεξής εισερχόμενους στην α¬ 
σφάλιση αυτού. Η χορήγηση των παροχών σε χρήμα ε¬ 
ξακολουθεί να διέπεται από τις διατάξεις του Κανονι¬ 
σμού Παροχών Υγείας του ΟΑΕΕ, ο οποίος παραμένει 
σε ισχύ ως προς τις παροχές αυτές και μετά την ένταξη 
στον Ε.Ο.Π.Υ.Υ. του Κλάδου Υγείας του Οργανισμού ως 
προς τις παροχές σε είδος, και τροποποιείται με απόφα¬ 
ση του Υπουργού Εργασίας και Κοινωνικής Ασφάλισης, 
ύστερα από πρόταση του Δ.Σ. του ΟΑΕΕ, οι δε ασφαλι¬ 
σμένοι του Λογαριασμού εξυπηρετούνται από τις υγειο¬ 
νομικές επιτροπές του Ε.Ο.Π.Υ.Υ.. Πόροι του λογαρια¬ 
σμού είναι: 

αα) Τα έσοδα του Κλάδου Υγείας ΟΑΕΕ, από εισφο¬ 
ρές, ήτοι: ααα) ποσοστό 0,50% επί του ποσού της 4ης α¬ 


σφαλιστικής κατηγορίας επί παλαιών ασφαλισμένων 
(μέχρι 31.12.1992), βββ) ποσοστό 0,50% επί της ασφαλι¬ 
στικής κατηγορίας στην οποία κατατάσσονται οι ασφαλι¬ 
σμένοι μετά την 1.1.1993, γγγ) ποσοστό 0,40% από τα έ¬ 
σοδα που προέρχονται από τη συμμετοχή του Κράτους 
στην ασφάλιση των ασφαλισμένων μετά την 1.1.1993 
και 

ββ) Εσοδα από επιχορηγήσεις, προσόδους περιου¬ 
σίας, αποδόσεις, καθώς και κάθε άλλο έσοδο που προκύ¬ 
πτει από τη δραστηριότητα του λογαριασμού ή προβλέ- 
πεται υπέρ αυτού από τις επί μέρους διατάξεις. 

γ. Στον ΟΓΑ, λογαριασμός με την ονομασία «Λογαρια¬ 
σμός Παροχών σε Χρήμα», με πλήρη λογιστική και οικο¬ 
νομική αυτοτέλεια. Σκοπός του λογαριασμού είναι η χο¬ 
ρήγηση παροχών σε χρήμα στους ασφαλισμένους του 
Οργανισμού και στους εφεξής εισερχόμενους στην α¬ 
σφάλιση αυτού. Η χορήγηση των παροχών σε χρήμα, ε¬ 
ξακολουθεί να διέπεται από τις διατάξεις του Κανονι¬ 
σμού Νοσοκομειακής Περίθαλψης Ασφαλισμένων του Ο¬ 
ΓΑ, ο οποίος παραμένει σε ισχύ ως προς τις παροχές αυ¬ 
τές και μετά την ένταξη στον Ε.Ο.Π.Υ.Υ. του Κλάδου Υ¬ 
γείας του Οργανισμού ως προς τις παροχές σε είδος, και 
τροποποιείται με απόφαση του Υπουργού Εργασίας και 
Κοινωνικής Ασφάλισης, ύστερα από πρόταση του Δ.Σ. 
του ΟΓΑ, οι δε ασφαλισμένοι του λογαριασμού εξυπηρε¬ 
τούνται από τις υγειονομικές επιτροπές του Ε.Ο.Π.Υ.Υ.. 
Πόροι του λογαριασμού είναι: 

αα) Τα έσοδα του Κλάδου Υγείας ΟΓΑ από εισφορές: 
ααα) ποσοστό 0,20 % επί της ασφαλιστικής κατηγορίας 
στην οποία κατατάσσονται οι ασφαλισμένοι και 
ββ) Εσοδα από επιχορηγήσεις, προσόδους περιου¬ 
σίας, αποδόσεις, καθώς και κάθε άλλο έσοδο που προκύ¬ 
πτει από τη δραστηριότητα του λογαριασμού ή προβλέ- 
πεται υπέρ αυτού από τις επί μέρους διατάξεις. 

2. Για την είσπραξη των εισφορών των ανωτέρω Λογα¬ 
ριασμών εφαρμόζονται οι διατάξεις της παραγράφου 2 
του άρθρου 19 του παρόντος. 

3. Η συμμετοχή εκάστου Λογαριασμού στις δαπάνες 
Διοίκησης, καθορίζεται με απόφαση του Υπουργού Ερ¬ 
γασίας και Κοινωνικής Ασφάλισης, ύστερα από πρόταση 
των Δ.Σ. των οικείων φορέων. 

4. Τα της λογιστικής οργάνωσης, διαχείρισης, κατάρτι¬ 
σης ισοζυγίων, προϋπολογισμών, ισολογισμών, απολογι¬ 
σμών, διενέργειας προμηθειών και επενδύσεων του Λο¬ 
γαριασμού, διέπονται από τις εκάστοτε ισχύουσες δια¬ 
τάξεις για τους επί μέρους φορείς.» 

6. Η περίπτωση Α' της παρ. 1 του άρθρου 23 του 
ν. 3918/2011 αντικαθίσταται ως εξής: 

«Α. Η Κεντρική Υπηρεσία διαρθρώνεται ως εξής: 

1. Γενική Διεύθυνση Διαχείρισης και Αγοράς Υπηρε¬ 
σιών Υγείας 

2. Γενική Διεύθυνση Σχεδιασμού και Ανάπτυξης Υπη¬ 
ρεσιών Υγείας 

3. ΥΠ.Ε.Δ.Υ.Φ.Κ.Α.. 

Η Γενική Διεύθυνση Διαχείρισης και Αγοράς Υπηρε¬ 
σιών Υγείας συγκροτείται από τις ακόλουθες υπηρεσια¬ 
κές μονάδες: 

α. Διεύθυνση Διοίκησης Ανθρώπινου Δυναμικού 
β. Διεύθυνση Οικονομικών Υπηρεσιών και Κατάρτισης 
Συμβάσεων 

γ. Διεύθυνση Οργάνωσης και Εποπτείας Υπηρεσιών Υ¬ 
γείας Ε.Ο.Π.Υ.Υ. 
δ. Διεύθυνση Πληροφορικής 

ε. Διεύθυνση Νομικών Υποθέσεων 

στ. Αυτοτελές Τμήμα Εξυπηρέτησης Πολιτών. 

Η Γενική Διεύθυνση Σχεδιασμού και Ανάπτυξης Υπηρε¬ 
σιών Υγείας συγκροτείται από τις ακόλουθες υπηρεσια¬ 
κές μονάδες: 
α. Διεύθυνση Σχεδιασμού 

β. Διεύθυνση Αξιολόγησης και Διασφάλισης Ποιότη¬ 
τας 

γ. Διεύθυνση Φαρμάκου 

δ. Διεύθυνση Παροχών και Διεθνών Ασφαλιστικών 
Σχέσεων. 

Υπηρεσίες υπαγόμενες στον Πρόεδρο: 
α) Αυτοτελές Γραφείο Τύπου και Δημοσίων Σχέσεων 
β) Αυτοτελές Γραφείο Γραμματείας 
γ) Αυτοτελές Τμήμα Διαχείρισης Κρίσεων.» 

7. Στο τέλος της υποπερίπτωσης γ' της περίπτωσης 
ΕΓ της παρ. 1 του άρθρου 23 του ν. 3918/2011 προστίθε¬ 
ται περίπτωση Γ' ως ακολούθως: 

«Γ. Σε κάθε νομό της χώρας συνιστάται Περιφερειακή 
Διεύθυνση, υπαγόμενη στη Γενική Διεύθυνση Διαχείρι¬ 
σης και Αγοράς Υπηρεσιών Υγείας, η οποία εντάσσεται 
στη διοικητική δομή του Ε.Ο.Π.Υ.Υ., όπως αυτή θα καθο¬ 
ριστεί με τον Οργανισμό της παρ. 5 του άρθρου 17 του 
ν. 3918/2011. 

Μέχρι την έκδοση του Οργανισμού του Ε.Ο.Π.Υ.Υ., η 
Διεύθυνση αυτή αποτελεί οργανική μονάδα ανά νομό 
των Περιφερειακών Υπηρεσιών του Ε.Ο.Π.Υ.Υ. η έδρα 
της οποίας επιλέγεται με απόφαση του Προέδρου του 
Οργανισμού. 

Η εν λόγω Διεύθυνση διαρθρώνεται στα παρακάτω 
Τμήματα: 

α) Τμήμα Παροχών Ασθένειας 
β) Τμήμα Λογιστηρίου 
γ) Τμήμα Γραμματείας. 

Αρμοδιότητα της Διεύθυνσης είναι η αναγνώριση, εκ¬ 
καθάριση και εντολή πληρωμής των εξόδων όλων των υ¬ 
φιστάμενων υπηρεσιών του Ε.Ο.Π.Υ.Υ. ανά νομό.» 

8. Η περίπτωση γ' της παρ. 1 του άρθρου 25 του ν. 3918/ 
2011 μεταφέρεται ως περίπτωση γ' της παρ. 2 του ίδιου 
άρθρου, η δε περίπτωση γ' της παρ. 2 καταργείται. 

9. Η περίπτωση α' της παρ. 2 του άρθρου 25 του 
ν. 3918/2011 μεταφέρεται ως περίπτωση γ' της παρ. 1 
του ίδιου άρθρου. 

10. Η «Διεύθυνση Σχεδιασμού και Αξιολόγησης» της 
περίπτωσης β' της παρ. 2 του άρθρου 25 του ν. 
3918/2011 διασπάται ως εξής: 

α. Διεύθυνση Σχεδιασμού 
Η Διεύθυνση Σχεδιασμού είναι αρμόδια για: 

Αα) Το σχεδίασμά των αναγκαίων δράσεων προαγω¬ 
γής υγείας σε συνεργασία με εθνικούς και διεθνείς φο¬ 
ρείς. 

Ββ) Το σχεδίασμά της συνεργασίας μεταξύ των φορέ¬ 
ων που ανήκουν στον Ε.Ο.Π.Υ.Υ. και στο Ε.Σ.Υ. και απο¬ 
τελούν το δίκτυο πρωτοβάθμιας φροντίδας υγείας. 

Γγ) Τον καθορισμό των αναγκών των περιφερειακών 
υπηρεσιών σε ιατρεία διαφόρων ειδικοτήτων. 

Δδ) Τη μελέτη, αξιολόγηση και μεταφορά της βιοίατρι- 
κής τεχνολογίας στις υπηρεσίες υγείας του Οργανι¬ 
σμού. 

β. Διεύθυνση Αξιολόγησης και Διασφάλισης Ποιότη¬ 
τας 

Η Διεύθυνση Αξιολόγησης και Διασφάλισης Ποιότητας 
είναι αρμόδια για: 

Αα) Τον έλεγχο της αποτελεσματικότητας της λει¬ 


τουργίας των μονάδων υγείας του Οργανισμού ανά διοι¬ 
κητική περιφέρεια και τον προσδιορισμό των αναγκαίων 
παρεμβάσεων. 

Ββ) Την παρακολούθηση των παρεχόμενων υπηρε¬ 
σιών, καθώς και την αξιολόγηση της αποτελεσματικότη¬ 
τας των συστημάτων εξυπηρέτησης των ασφαλισμένων 
του Οργανισμού από τους παρόχους υγείας. 

11. Η περίπτωση δ' της παρ. 2 του άρθρου 25 του 
ν. 3918/2011 «Διεύθυνση Ασφάλισης - Παροχών», με την 
οργανωτική της δομή αντικαθίσταται ως εξής: 

«δ. Διεύθυνση Παροχών και Διεθνών Ασφαλιστικών 
Σχέσεων. 

Η Διεύθυνση Παροχών και Διεθνών Ασφαλιστικών 
Σχέσεων είναι αρμόδια για: 

Αα) Τη μελέτη, επεξεργασία και εφαρμογή τιον διατά¬ 
ξεων του Ενιαίου Κανονισμού Παροχών Υγείας του Ορ¬ 
γανισμού ως προς τις παροχές υγείας σε είδος, την έ¬ 
κταση, το ύψος, τον τρόπο και τη διαδικασία χορήγησής 
τους, τον προσδιορισμό των δικαιούχων των παροχών 
αυτών και τον τρόπο κάλυψης των προκαλούμενων δα¬ 
πανών. 

Ββ) Τη διαχείριση των διαδικασιών παροχής φροντίδας 
υγείας, τόσο από τις υπηρεσίες του Ε.Ο.Π.Υ.Υ. όσο και 
από τους εξωτερικούς παρόχους. 

Γγ) Την παρακολούθηση και εφαρμογή της γενικότε¬ 
ρης νομοθεσίας περί υγειονομικής περίθαλψης, που έχει 
επίδραση στην εφαρμογή του Κανονισμού Παροχών Υ¬ 
πηρεσιών Υγείας. 

Δδ) Το συντονισμό των συστημάτων κοινωνικής ασφά¬ 
λισης, σχετικά με τις παροχές σε είδος για την ασθένεια, 
το εργατικό ατύχημα ή την επαγγελματική ασθένεια, κα¬ 
θώς και τη διασφάλιση των δικαιωμάτων των ασθενών 
στο πλαίσιο της Ε.Ε., των διμερών ή πολυμερών συμφω¬ 
νιών της διασυνοριακής υγειονομικής περίθαλψης.» 

12. Στο τέλος της παρ. 2 του άρθρου 25 του ν. 3918/ 
2011 προστίθεται παράγραφος 3 ως ακολούθως: 

«3. Υπηρεσίες υπαγόμενες στον Πρόεδρο του Οργανι¬ 
σμού 

α) Αυτοτελές Γραφείο Τύπου και Δημοσίων Σχέσεων 

Το Αυτοτελές Γραφείο Τύπου και Δημοσίων Σχέσεων 
είναι αρμόδιο για την παρακολούθηση των μέσων μαζι¬ 
κής επικοινωνίας και του διαδικτύου, την ενημέρωση της 
Διοίκησης και των αρμόδιων υπηρεσιακών μονάδων, την 
ενημέρωση του κοινού για τους σκοπούς και τις δραστη¬ 
ριότητες του Οργανισμού, την επιμέλεια σύνταξης και 
προώθησης ανακοινώσεων του Οργανισμού, καθώς και 
την επιμέλεια πόσης φύσεως εκδηλώσεών του. 

β) Αυτοτελές Γραφείο Γραμματείας 

Το Αυτοτελές Γραφείο Γραμματείας είναι αρμόδιο για 
την υποβοήθηση του έργου του Προέδρου και των Αντι¬ 
προέδρων, τη διεξαγωγή της αλληλογραφίας, τη συγκέ¬ 
ντρωση των αναγκαίων στοιχείων, την οργάνωση της ε¬ 
πικοινωνίας με τις υπηρεσιακές μονάδες, το προσωπικό, 
τους συλλόγους, τους δημόσιους και ιδιωτικούς φορείς 
και το κοινό, γενικά. 

γ) Αυτοτελές Τμήμα Διαχείρισης Κρίσεων 

Το Αυτοτελές Τμήμα Διαχείρισης Κρίσεων έχει την αρ¬ 
μοδιότητα της αντιμετώπισης από τις υπηρεσίες του 
Ε.Ο.Π.Υ.Υ. έκτακτων καταστάσεων στα πλαίσια των πα¬ 
ροχών υγείας, σε συνεργασία με τους καθ’ ύλην κατά 
περίπτωση Φορείς, καθώς και την επιμέλεια θεμάτων 
που αφορούν στην πολιτική άμυνα σύμφωνα με τις ισχύ- 
ουσες διατάξεις.» 

13. Οι παράγραφοι 3, 4, 5 και 6 του άρθρου 25 του 

ν. 3918/2011 αναριθμούνται σε 4, 5, 6 και 7 αντίστοιχα. 

14. Τα δέκατο και ενδέκατο εδάφια της παρ. 4 του άρ¬ 
θρου 25 του ν. 3918/2011, η οποία αναριθμείται σε 5, α¬ 
ντικαθίστανται ως εξής: 

«Οι υπηρεσίες του ΟΠΑΔ συγκροτούνται σε επίπεδο 
Γενικής Διεύθυνσης, διακρίνονται σε Κεντρική και Περι¬ 
φερειακές και διαρθρώνονται ως ακολούθως: 

Α. Κεντρική Υπηρεσία 

1. Διεύθυνση Διοικητικού - Οικονομικού 

α) Τμήμα Διοίκησης Ανθρώπινου Δυναμικού 
β) Τμήμα Οικονομικής Διαχείρισης - Λογιστηρίου 
γ) Τμήμα Προμηθειών - Διαχείρισης Περιουσίας 

2. Διεύθυνση Ασφάλισης 
α) Τμήμα Περίθαλψης 

β) Τμήμα Περιφερειακών Υπηρεσιών 
γ) Αυτοτελές Γραφείο Γραμματείας». 

15. Στην τρίτη σειρά της περίπτωσης Β' της παρ. 4 
του άρθρου 25 του ν. 3918/2011, η οποία αναριθμείται σε 
5, η λέξη «Υπηρεσιών» αντικαθίσταται από τη λέξη «Υ¬ 
παλλήλων». 

16. Στο άρθρο 25 του ν. 3918/2011 προστίθεται παρά¬ 
γραφος 8 ως εξής: 

«8. Με προεδρικό διάταγμα, που εκδίδεται σύμφωνα 
με τις διατάξεις του άρθρου 20 του ν. 2503/1997, με πρό¬ 
ταση του Υπουργού Εργασίας και Κοινωνικής Ασφάλι¬ 
σης, μετά από γνώμη του Δ.Σ. του ΟΠΑΔ, καταρτίζεται ο 
Οργανισμός του ΟΠΑΔ.» 

17. Η παρ. 6 του άρθρου 25 του ν. 3918/2011, η οποία 
αναριθμείται σε 7, αντικαθίσταται ως εξής: 

«7. Μέχρι την έκδοση του Οργανισμού του Ε.Ο.Π.Υ.Υ., 
που προβλέπεται από την παρ. 5 του άρθρου 17 του 
ν. 3918/2011, η περαιτέρω διάρθρωση των υπηρεσιών 
του Ε.Ο.Π.Υ.Υ., οι ειδικότερες αρμοδιότητες των υπηρε¬ 
σιών αυτού και του ΟΠΑΔ, οι κλάδοι από τους οποίους 
προέρχονται οι προϊστάμενοι των οργανικών τους μονά¬ 
δων, καθώς και κάθε άλλη αναγκαία λεπτομέρεια καθορί¬ 
ζονται με κοινή απόφαση των Υπουργών Εσωτερικών, Α¬ 
ποκέντρωσης και Ηλεκτρονικής Διακυβέρνησης, Εργα¬ 
σίας και Κοινωνικής Ασφάλισης και Υγείας και Κοινωνι¬ 
κής Αλληλεγγύης, ύστερα από γνώμη του Δ.Σ. του 
Ε.Ο.Π.Υ.Υ. ή του ΟΠΑΔ.» 

18. Στο άρθρο 25 του ν. 3918/2011 προστίθεται παρά¬ 
γραφος 9 ως ακολούθως: 

«9. Με κοινή απόφαση των Υπουργών Εργασίας και 
Κοινωνικής Ασφάλισης και Υγείας και Κοινωνικής Αλλη¬ 
λεγγύης και μετά από πρόταση του Δ.Σ. του Ε.Ο.Π.Υ.Υ., 
δύναται να μεταφέρονται αρμοδιότητες μεταξύ των Δι¬ 
ευθύνσεων της Κεντρικής Υπηρεσίας του Οργανισμού.» 

19. Τα δύο τελευταία εδάφια της παρ. 1 του άρθρου 26 
του ν. 3918/2011 αντικαθίστανται ως εξής: 

«Διαδικασίες που βρίσκονται σε εξέλιξη από τους ε¬ 
ντασσόμενους φορείς για τους οποίους έχει δοθεί σχε¬ 
τική έγκριση για την ανάθεση με μίσθωση έργου σε ια¬ 
τρούς, οδοντιάτρους και φαρμακοποιούς και την πλήρω¬ 
ση θέσεων ιατρικού και υγειονομικού προσωπικού, συνε¬ 
χίζονται από τον Ε.Ο.Π.Υ.Υ.. Το προσλαμβανόμενο προ¬ 
σωπικό και οι αντίστοιχες θέσεις μεταφέρονται στον 
Ε.Ο.Π.Υ.Υ..» 

20. Στην παρ. 6 του άρθρου 26 του ν. 3918/2011 στη 
δεύτερη σειρά ο αριθμός «6» αντικαθίσταται με τον αριθ¬ 
μό «5». 

21. Στο τέλος του άρθρου 26 του ν. 3918/2011 προστί¬ 
θεται παράγραφος 9 ως ακολούθως: 

«9. Οι ιατροί, οδοντίατροι, φαρμακοποιοί και το υγειο¬ 
νομικό προσωπικό που υπηρετεί στο ΙΚΑ-ΕΤΑΜ, στον 


ΟΑΕΕ, στον ΟΓΑ και στον ΟΠΑΔ μεταφέρονται αυτοδί¬ 
καια κατά την ημερομηνία ένταξης των κλάδων υγείας 
αυτών στον Ε.Ο.Π.Υ.Υ., με τους όρους του παρόντος άρ¬ 
θρου.» 

22. Στο τέλος της παρ. 1 του άρθρου 28 του ν. 3918/ 
2011 προστίθενται τα ακόλουθα εδάφια: 

«Κατ’ εξαίρεση: 

α) Η ακίνητη περιουσία του ΙΚΑ-ΕΤΑΜ, πλην εκείνης 
του Τομέα Ασφάλισης Προσωπικού-ΔΕΗ (ΟΑΠ-ΔΕΗ) και 
της αναφερόμενης στην παρ. 4 του άρθρου 32 του ν. 
3918/2011 περιέρχεται στην κυριότητα του Κλάδου Σύ¬ 
νταξης του Ιδρύματος. 

β) Η ακίνητη περιουσία του κλάδου ασθένειας του τέ¬ 
ως Ταμείου Ασφάλισης Ξενοδοχούπαλλήλων (ΤΑΞΥ), ο 
οποίος εντάχθηκε στο ΙΚΑ- ΕΤΑΜ, βάσει των διατάξεων 
του άρθρου 4 του ν. 3655/2008 (Α' 58) περιέρχεται αυτο¬ 
δικαίως στον Εθνικό Οργανισμό Παροχών Υπηρεσιών Υ¬ 
γείας (Ε.Ο.Π.Υ.Υ.). 

γ) Τα ακίνητα του ΙΚΑ-ΕΤΑΜ, στα οποία στεγάζονται ή 
συστεγάζονται Υγειονομικές Υπηρεσίες, Μονάδες Υγεί¬ 
ας, το Κέντρο Διάγνωσης Ιατρικής της Εργασίας και τυ¬ 
χόν λοιπές υπηρεσίες υγείας του Ιδρύματος, καθώς και ο 
μηχανολογικός, μηχανογραφικός και λοιπός εξοπλι¬ 
σμός, ο οποίος χρησιμοποιείται για την οργάνωση και 
παροχή των υπηρεσιών υγείας, από την έναρξη λειτουρ¬ 
γίας του Εθνικού Οργανισμού Παροχών Υπηρεσιών Υ¬ 
γείας (Ε.Ο.Π.Υ.Υ.), παραχωρούνται προς χρήση άνευ α¬ 
νταλλάγματος στον Οργανισμό, ο οποίος αναλαμβάνει 
την υποχρέωση της πληρωμής των αναλογούντων φό¬ 
ρων, τελών, λογαριασμών κοινής ωφέλειας, εξόδων συ¬ 
ντήρησης, καθώς και των αναλογούντων εξόδων για τυ¬ 
χόν απαιτούμενη λειτουργική αναβάθμιση.» 

23. Στο άρθρο 28 του ν. 3918/2011 προστίθενται πα¬ 
ράγραφοι 7, 8 και 9 ως ακολούθως: 

«7. Οι αρμόδιες υπηρεσίες των ασφαλιστικών οργανι¬ 
σμών ΙΚΑ-ΕΤΑΜ, ΟΓΑ, ΟΑΕΕ και ΟΠΑΔ υποχρεούνται να 
υποβάλλουν στον Ε.Ο.Π.Υ.Υ. κάθε αναγκαίο στοιχείο για 
την τήρηση μητρώου ασφαλισμένων, συνταξιούχων και 
μελών οικογένειας τους, καθώς και εργοδοτών. 

8. Ο Ε.Ο.Π.Υ.Υ., ως φορέας κοινωνικής ασφάλισης, έ¬ 
χει πρόσβαση μέσω της ΗΔΙΚΑ Α.Ε. στα πληροφοριακά 
συστήματα των οργανισμών της προηγούμενης παρα¬ 
γράφου, για το σκοπό άντλησης, συγκέντρωσης και στα¬ 
τιστικής αξιολόγησης στοιχείων, που έχουν σχέση με 
παροχές και δαπάνες υγειονομικής περίθαλψης. 

9. Ο Ε.Ο.Π.Υ.Υ. δύναται ύστερα από απόφαση του Δι¬ 
οικητικού του Συμβουλίου και κατόπιν έγκρισης των Υ¬ 
πουργών Εργασίας και Κοινωνικής Ασφάλισης και Υγεί¬ 
ας και Κοινωνικής Αλληλεγγύης, να αναθέτει, σύμφωνα 
με τις ισχύουσες διατάξεις, σε φυσικά ή νομικά πρόσω¬ 
πα δημοσίου ή ιδιωτικού δικαίου τις ακόλουθες εργα¬ 
σίες: 

α) Τη μελέτη, καταγραφή, αποτίμηση, αξιολόγηση και 
υποβολή προτάσεων για την αξιοποίηση των περιουσια¬ 
κών τους στοιχείων. 

β) Τη διοικητική και οικονομική οργάνωση των υπηρε¬ 
σιών τους. 

γ) Το κλείσιμο των ισολογισμών - απολογισμών και τη 
λογιστική εν γένει ενημέρωση. 

δ) Την καταχώρηση και επεξεργασία στοιχείων στα 
μηχανογραφικά τους προγράμματα. 

ε) Τον έλεγχο των δαπανών υγείας.» 

24. Στο τέλος της παρ. 2 του άρθρου 32 του ν. 3918/ 
2011 προστίθεται εδάφιο ως ακολούθως: 

«Το προσωπικό του κλάδου ΤΕ Νοσηλευτικής - Μαιευ¬ 
τικής του ΙΚΑ-ΕΤΑΜ που μεταφέρεται κατ’ εφαρμογή 
του παρόντος στους φορείς υποδοχής δύναται να κατα- 
ταγεί μετά τη μεταφορά του στον κλάδο ΤΕ Νοσηλευτι¬ 
κής κατόπιν υποβολής αιτήσεως προτίμησης εντός προ¬ 
θεσμίας ενός μηνός, εφόσον εργαζόταν με οποιαδήποτε 
σχέση εργασίας στο ΙΚΑ-ΕΤΑΜ, κατέχει πτυχίο Μαιευτι¬ 
κής και παρείχε νοσηλευτικές υπηρεσίες για τουλάχι¬ 
στον οκτώ έτη προ της μεταφοράς του. Όσοι δεν κατα¬ 
τάσσονται κατά τα ανωτέρω κατατάσσονται στον κλάδο 
ΤΕ Μαιών-Μαιευτών.» 

25. Η παρ. 4 του άρθρου 32 του ν. 3918/2011 αντικαθί¬ 
σταται ως εξής: 

«4. Η κυριότητα και κάθε άλλο εμπράγματο δικαίωμα 
επί του συνόλου της κινητής και ακίνητης περιουσίας 
του ΙΚΑ -ΕΤΑΜ, η οποία είχε διατεθεί από αυτό για την ε¬ 
ξυπηρέτηση του σκοπού των Υπηρεσιών Νοσοκομειακής 
Υποστήριξής του, περιέρχεται αυτοδικαίως χωρίς την 
τήρηση οποιουδήποτε τύπου, πράξης ή συμβολαίου και 
χωρίς αντάλλαγμα στους αναφερόμενους στις παραγρά¬ 
φους 1 και 2 του παρόντος φορείς υποδοχής. Μέχρι την 
31.12.2011 το Διοικητικό Συμβούλιο των οικείων φορέων 
υποδοχής υποχρεούται σε διενέργεια απογραφής και 
σύνταξη σχετικής έκθεσης όλων των κινητών και ακινή¬ 
των που περιέρχονται στην κυριότητά του ή στα οποία α¬ 
ποκτά εμπράγματα δικαιώματα. Απόσπασμα της έκθεσης 
απογραφής που περιγράφει τα ακίνητα και τα εμπράγμα¬ 
τα δικαιώματα επί αυτών που αποκτώνται καταχωρίζεται 
ατελώς στα οικεία βιβλία του υποθηκοφυλακείου ή του 
κτηματολογίου. Η έκθεση απογραφής της κινητής περι¬ 
ουσίας καταγράφεται στα οικεία βιβλία των φορέων υπο¬ 
δοχής.» 

26. Οι Διοικητές και οι Πρόεδροι όλων των Φορέων 
Κοινωνικής Ασφάλισης αρμοδιότητας του Υπουργείου 
Εργασίας και Κοινωνικής Ασφάλισης, πλην του ΤΕΑΠΑΣΑ, 
επιλέγονται με τη διαδικασία του άρθρου 49Α του Κανο¬ 
νισμού της Βουλής, χωρίς άλλη διαδικασία και διορίζο¬ 
νται με απόφαση του Υπουργού Εργασίας και Κοινωνι¬ 
κής Ασφάλισης για τριετή θητεία. 

Για το διορισμό Διοικητή στο ΙΚΑ-ΕΤΑΜ και Προέδρου 


στον Εθνικό Οργανισμό Παροχής Υπηρεσιών Υγείας 
(Ε.Ο.Π.Υ.Υ.) εφαρμόζονται οι ισχύουσες για καθέναν α¬ 
πό τους Φορείς αυτούς διατάξεις. 

Τα προσόντα που απαιτούνται για την πλήρωση της θέ¬ 
σης Διοικητή ή Προέδρου είναι, για μεν τον Ε.Ο.Π.Υ.Υ., 
αυτά που ορίζονται με τις διατάξεις του πρώτου εδαφίου 
της παρ. 2 του άρθρου 20 του ν. 3918/2011 (Α' 31), για 
δε τους λοιπούς Φορείς, αυτά που ορίζονται με τις δια¬ 
τάξεις του δεύτερου εδαφίου της περίπτωσης α' της 
παρ. 1 του άρθρου 134 του ν. 3655/2008 (Α' 58). 

Από την έναρξη ισχύος του παρόντος, κάθε διάταξη 
που ρυθμίζει διαφορετικά το θέμα της επιλογής Διοικητή 
ή Προέδρου στους Φορείς Κοινωνικής Ασφάλισης κα- 
ταργείται. 

27. Η παρ. 6 του άρθρου 33 του ν. 3918/2011 αντικαθί¬ 
σταται ως εξής: 

«6. Από την έναρξη λειτουργίας του Ε.Ο.Π.Υ.Υ. και μέ¬ 
χρι την έγκριση του πρώτου προύπολογισμού, οι δαπά¬ 
νες εκτελούνται, από τις πιστώσεις των εγκεκριμένων 
προύπολογισμών των εντασσόμενων φορέων και κλά¬ 
δων, σε ποσοστό που θα καθορισθεί με απόφαση του Υ¬ 
πουργού Εργασίας και Κοινωνικής Ασφάλισης.» 

28. Στο άρθρο 33 του ν. 3918/2011 προστίθεται παρά¬ 
γραφος 11 ως ακολούθως: 

«11. Για το χρονικό διάστημα από 1.6.2011 μέχρι 
31.12.2011 το πάσης φύσεως προσωπικό που υπηρετεί 
στις εντασσόμενες Υπηρεσίες Νοσοκομειακής Υποστή¬ 
ριξης του ΙΚΑ -ΕΤΑΜ της παραγράφου 1 του άρθρου 32 
του παρόντος, συνεχίζει να λαμβάνει τις πάσης φύσεως 
αποδοχές του, τις οποίες ελάμβανε πριν τη μεταφορά 
του, από το ΙΚΑ-ΕΤΑΜ. Η δαπάνη αυτή βαρύνει για το ως 
άνω χρονικό διάστημα τον προύπολογισμό του ΙΚΑ - 
ΕΤΑΜ και θα συμψηφίζεται με τα εισπρακτέα νοσήλια 
των νοσηλευόμενων στις εντασσόμενες μονάδες. Με 
κοινή απόφαση των Υπουργών Οικονομικών, Εργασίας 
και Κοινωνικής Ασφάλισης και Υγείας και Κοινωνικής 
Αλληλεγγύης ρυθμίζεται ο τρόπος και η διαδικασία του 
συμψηφισμού και κάθε άλλο σχετικό με το συμψηφισμό 
θέμα.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 73 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
άλλως από ειδικότερη διάταξη. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του Κράτους. 

Αθήνα, 27 Ιουνίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΡΓΑΣΙΑΣ ΚΑΙ 
ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 


ΥΓΕΙΑΣ ΚΑΙ ΔΙΑΚΙΟΣΥΝΗΣ, ΔΙΑΦΑΝΕΙΑΣ 

ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΔΡΕΑΣ ΛΟΒΕΡΔΟΣ ΜΙΛΤΙΑΔΗΣ ΠΑΠΑΪΩΑΝΝΟΥ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 27 Ιουνίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 




3214 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιί: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-τηβΐΙ: ννθάπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*010015027061 10036 * - 


















































































